
转讜住驻讜转





	讗讘诇 讘砖讗讬谉 讘专讻讜转讬讛谉 砖讜讜转. 驻讬专砖''讬 讻讙讜谉 爪谞讜谉 讜讝讬转 讜砖讜讘 讗讬谉 讻讗谉 诪讞诇讜拽转 讻讬讜谉 砖讗讬谉 讛讗讞讚 驻讜讟专 讗转 讞讘讬专讜 讗驻讬' 专' 讬讛讜讚讛 诪讜讚讛 讚讗讬谉 注讚讬驻讜转 讘砖讘注转 讛诪讬谞讬诐 讗诇讗 诪讘专讱 注诇 讗讬讝讛 砖讬专爪讛 转讞诇讛 讛讞讘讬讘 诇讜 讜讗讞专 讻讱 讬讘专讱 注诇 讛砖谞讬 讜讻谉 讬砖 诇驻专砖 讚专讘讬 讬讛讜讚讛 诪讜讚讛 诇讞讻诪讬诐 讛讜讗讬诇 讜诇讗 驻讬' 讛讙诪' 诪讜讟讘 砖谞讗诪专 砖讬讞讬讚 诪讜讚讛 诇专讘讬诐 讜诇讗 专讘讬诐 诪讜讚讬诐 诇讬讞讬讚 讜讛拽砖讛 专砖''讬 讜诇讘专讬讱 注诇 讛爪谞讜谉 讜诇驻讟专 讗转 讛讝讬转 讚讛讗 转谞谉 诇注讬诇 讘讬专讱 注诇 驻讬专讜转 讛讗讬诇谉 讘''驻 讛讗讚诪讛 讬爪讗 讜转讬专抓 讚砖讗谞讬 讛转诐 砖讗讬谉 砖诐 讗诇讗 讞讚 诪讬谞讗 讜讟注讛 讜讘讬专讱 讘''驻 讛讗讚诪讛 讗讘诇 讛讻讗 讻砖讘讬专讱 讘''驻 讛讗讚诪讛 注诇 讛爪谞讜谉 诇讗 驻讟专 讗转 讞讘专讜 砖讛讜讗 讘''驻 讛注抓 讗驻讬' 讘讚讬注讘讚 讜讗''转 讛讗 讗诪专讬' 诇注讬诇 (讚祝 诇讟.) 讙讘讬 注讜讘讚讗 讚讘专 拽驻专讗 讚讘专讻转 讘讜专讗 驻专讬 讛讗讚诪讛 讞砖讬讘讗 讟驻讬 诪砖讛讻诇 诇驻讬 砖诪讘讜专专转 讟驻讬 讗''讻 讙诐 讘''驻 讛注抓 讞砖讬讘讗 讟驻讬 诪讘专讻转 讘''驻 讛讗讚诪讛 讜讬''诇 讚诇讗 讞砖讬讘 讘''驻 讛注抓 讻诇 讻讱 诪讘''驻 讛讗讚诪讛 讻诪讜 砖讞砖讜讘 讘''驻 讛讗讚诪讛 诪砖讛讻诇 讜诪''砖 讘讛诇讻讜转 讙讚讜诇讜转 讚讘''驻 讛注抓 转拽讚讬诐 诇讘''驻 讛讗讚诪讛 讚诪讘讜专专转 讟驻讬 讛讬讬谞讜 诇驻讬 讛诪住拽谞讗 讚诇拽诪谉 讚驻诇讬讙讬 讘砖讗讬谉 讘专讻讜转讬讛谉 砖讜讜转 讜拽讬''诇 讻专' 讬讛讜讚讛 讗讘诇 诇讛讗讬 诇讬砖谞讗 讚讗诪专讬' 讚诇讗 驻诇讬讙讬 讘砖讗讬谉 讘专讻讜转讬讛谉 砖讜讜转 诇讗 诪转讜拽诐 驻住拽 讚讛诇讻讜转 讙讚讜诇讜转 讻讚驻讬专砖谞讜 诇注讬诇: 诪讬转讬讘讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜讻讜'. 讜驻专讬讱 讗诇诪讗 讚诪讘专讱 讘''驻 讛讗讚诪讛 讗驻讬诇讜 诇驻讟讜专 讘''驻 讛注抓 讗驻讬诇讜 诇讙讘讬 讝讬转 砖讛讜讗 诪砖讘注转 讛诪讬谞讬诐 讜讻''砖 拽诇讬讜转 砖讛谉 讻诪讜 讻谉 诪砖讘注转 讛诪讬谞讬谉 讚诪讘专讱 注诇讬讛谉 讘''驻 讛讗讚诪讛 诇驻讟讜专 讗转 讛转驻讜讞讬诐 诇讻谉 爪专讬讱 诇讛谞讛讬讙 讛讻讬 讻讚驻专讬砖讬转 诇注讬诇 讘讗讬谉 讘专讻讜转讬讛谉 砖讜讜转 讻诪讜 转驻讜讞讬诐 讜拽诇讬讜转: 讗''专 讬专诪讬讛 诇讛拽讚讬诐 讚讗''专 讬讜住祝 讜讻讜'. 驻讬专砖''讬 讜讛专''讬 诇驻讬 讙专住讗 讝讜 讗转讬讗 讛讗 讚讗诪专 专讘 讬讜住祝 讻诇 讛诪讜拽讚诐 讻专' 讬讛讜讚讛 讚讜拽讗 讗讘诇 专' 砖诪注讬讛 讙专讬住 讗诪专 专讘 讬讜住祝 讜讻讜' 讜讗转讬讗 讗诇讬讘讗 讚专讘谞谉 讜诪讬讬专讬 砖讗讬谉 讞讘讬讘讬谉 讝讛 诪讝讛 讚讛讗 讗讝诇讬谞谉 讘转专 诪讜拽讚诐 讚讗讬 讘讞讘讬讘讬谉 驻砖讬讟讗 讚讞讘讬讘 拽讜讚诐 讚讛讗 讗驻讬' 讘砖讗专 诪讬谞讬谉 诇讙讘讬 砖讘注转 讛诪讬谞讬谉 讗诪专讬 专讘谞谉 讚诪讘专讱 注诇 讗讬讝讛 砖讬专爪讛 讜诪讬诇转讗 讚专讘 讬讜住祝 诪讬诇转讗 讘讗驻讬 谞驻砖讛 讜诇讗 谞讛讬专讗 讚讘住诪讜讱 诪砖诪注 讚讙专住 讚讗诪专 专讘 讬讜住祝 讜讗转讬讗 讻专' 讬讛讜讚讛 讚讜拽讗 讚拽讗诪专 专讘 讞住讚讗 讜专讘 讛诪谞讜谞讗 讛讜讜 讬转讘讬 讘住注讜讚转讗 讜讻讜' 讗''诇 诇讗 住讘专 诇讛 诪专 诇讛讗 讚专讘 讬讜住祝 讚讗诪专 讻诇 讛诪讜拽讚诐 讜讻讜': 讘诪讗讬 驻诇讬讙讬. 讻诇讜诪专 诪讗讬 讟注诪讗 讚专' 讬讛讜讚讛 讚讗诪专 砖讘注转 讛诪讬谞讬谉 注讚讬祝 诪讗讬 注讚讬驻讜转 砖讬讬讻讗 讘讛讜 讗讞专 砖讗讬谞谉 讬讻讜诇讬谉 诇驻讟讜专 砖讗专 诪讬谞讬谉 讜诪砖谞讬 讚讛注讚讬驻讜转 讛讜讬 诪谉 讛讛拽讚诪讛: 讙驻谉 讻讚讬 专讘讬注讬转 讬讬谉 讜讻讜'. 驻讬' 讗诐 讗讻诇 注诇讬谉 讗讜 诇讜诇讘讬谉 讻讚讬 专讘讬注讬转 讬讬谉 讞讬讬讘 讗讘诇 讗诐 讗讻诇 诪讛谉 讻讚讬 专讘讬注讬转 诪讬诐 诇讗 诪讞讬讬讘 讚拽诇讬砖讬 讜讛讜诇讻讬谉 讘拽诇 讞讜抓 诪谉 讛讻诇讬 讗讘诇 讻讬 诪砖注专讬谉 讘讬讬谉 爪专讬讱 砖讬注讜专讗 讟驻讬 砖讛讬讬谉 讛讜讗 注讘 讜诪讞讝讬拽 讙讜讚砖 拽爪转 拽讜讚诐 砖讬驻讜诇 诪谉 讛讻讜住 专讘讬注讬转 讬讬谉 讜讗诐 讛讬讛 诪讬诐 讛讬讛 讬讜爪讗 讬讜转专 诪专讘讬注讬转: 讻诇讬 讘注诇讬 讘转讬诐. 讙讘讬 讻诇讬 注抓 诪转谞讬讗:





专砖讘"讗

讗诪专 注讜诇讗 诪讞诇讜拽转 讘砖讘专讻讜转讬讛谉 砖讜讜转. 讻诇讜诪专: 讻讙讜谉 讗转专讜讙 讜注谞讘讬诐, 讗讘诇 讘砖讗讬谉 讘专讻讜转讬讛谉 砖讜讜转 讻讙讜谉 爪谞讜谉 讜讝讬转 讜讗讬谉 讗讞讚 诪讛谉 讟驻诇讛 诇讞讘专讜 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛, 讜诪讚诇讗 驻讬专砖 注讜诇讗 讗讬 讝讛 诪讛诐 讛拽讜讚诐 讻砖讗讬谉 讘专讻讜转讬讛谉 砖讜讜转 砖诪注 诪讬谞讛 讚讗讬谉 讛拽驻讚讛 讘讛拽讚诪转谉 讗诇讗 讞讘讬讘 注讚讬祝 诇讻讜诇讬 注诇诪讗, 讚讗诐 讗讬转讗 讛讜讛 诇讬讛 诇驻专讜砖讬 讘讛讚讬讗 讗讘诇 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讬谉 砖讘注讛 拽讜讚诐, 讜注讜讚 讚讘砖诇诪讗 讗讬 讞讘讬讘 拽讜讚诐 讜专' 讬讛讜讚讛 讛讜讗 讚诪讜讚讛 讘讛讗 诇专讘谞谉 砖驻讬专 讚讬讞讬讚 诪讜讚讛 诇专讘讬诐 讜讛讬讬谞讜 讚讗诪专 诇讛 注讜诇讗 住转诐, 讗诇讗 讗讬 讗诪专转 讚诪讬谉 砖讘注讛 注讚讬祝 专讘谞谉 讛讜讗 讚诪讜讚讜 诇讬讛 诇专讘讬 讬讛讜讚讛 讜讻讬讜谉 讚专讘讬诐 诪讜讚讜 诇讬讞讬讚 讛讜讬 诇讬讛 诇驻专讜砖讬 讘讛讚讬讗 诪砖讜诐 讚讘注诇诪讗 专讘讬诐 注讚讬驻讬 讜拽讬讬诪讬 讜讬讞讬讚 诪讜讚讛 诇讛讜. 讻谉 驻讬专砖 专讘 讛讗讬 讙讗讜谉 讝"诇 讜讻谉 谞专讗讛 讙诐 诪讚讘专讬 专砖"讬 讝"诇. 讜讻谉 谞专讗讛 诇讬  诇讛讻专讬注 诪诪讛 砖讗诪专讜 讘住诪讜讱: 讞住讜专讬 诪讞住专讗 讜讛讻讬 拽转谞讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讗转 讛讝讬转, 讘诪讛 讚讘专讬诐 讗诪讜专讬诐 讘砖讛讬讛 爪谞讜谉 注讬拽专 讗讘诇 讗讬谉 爪谞讜谉 注讬拽专 诪讘专讱 注诇 讝讛 讜讞讜讝专 讜诪讘专讱 注诇 讝讛, 讗诇诪讗 讗驻讬诇讜 讘砖讗讬谉 爪谞讜谉 注讬拽专 讗诐 专爪讛 注诇讬讜 诪讘专讱 转讞诇讛, 砖讛专讬 诇讗 讞讚砖 讻讗谉 讗诇讗 砖讞讜讝专 讜诪讘专讱 注诇 讛讝讬转 讛讗 爪谞讜谉 讻讚拽讗讬 拽讗讬, 讻诇讜诪专 砖注诇讬讜 讬讻讜诇 诇讘专讱 转讞诇讛, 讚讗诐 讗讬转讗 讚注诇 讝讬转 讞讬讬讘 诇讘专讱 转讞诇讛 讻讬讜谉 讚注讚 讛砖转讗 讛讜讛 讗诪专讬谞谉 诪讘专讱 注诇 讛爪谞讜谉 讜驻讜讟专 讗转 讛讝讬转 诇讗 住讙讬讗 讘讛讗 讚拽讗诪专 讗讘诇 讗讬谉 爪谞讜谉 注讬拽专 诪讘专讱 注诇 讝讛 讜讞讜讝专 讜诪讘专讱 注诇 讝讛 注讚 砖讬讗诪专 讗讘诇 讗讬谉 爪谞讜谉 注讬拽专 诪讘专讱 注诇 讛讝讬转 讜讞讜讝专 讜诪讘专讱 注诇 讛爪谞讜谉, 讗诇讗 讜讚讗讬 诪砖诪注 讻讚讘专讬 讛讙讗讜谉 讝"诇.
讜讟注诪讗 讚讛讗 诪讬诇转讗 讚拽驻讬讚 专讘讬 讬讛讜讚讛 讘砖讘专讻讜转讬讛谉 砖讜讜转 讜诇讗 拽驻讬讚 讘砖讗讬谉 讘专讻讜转讬讛谉 砖讜讜转, 谞专讗讛 诇讬 诪砖讜诐 讚讘砖讘专讻讜转讬讛谉 砖讜讜转 讚讘专讻讛 讚讞讚 驻讟专 讗讬讚讱 诇讙诪专讬, 讛讗 诪讬诇转讗 讞砖讬讘讗 讟驻讬 讜讚讬谞讗 讛讜讗 讚讞砖讜讘 诇讬驻讟专 砖讗讬谞讜 讞砖讜讘, 讗讘诇 讘砖讗讬谉 讘专讻讜转讬讛谉 砖讜讜转 讚诇讗 驻讟专 讞讚 诇讞讘专讬讛 讜诇讬讻讗 讗诇讗 讛拽讚诪讛 讘诇讞讜讚 讻讬讜谉 讚讞讘讬讘 诇讬讛 讗讬讚讱 注诇讬讛 诪讘专讱 讘专讬砖讗 讜讛讚专 诪讘专讱 讗讗讬讚讱, 讚讛拽讚诪讛 讘诇讞讜讚 诪讬诇转讗 讝讜讟专转讬 讛讬讗. 讜讛讗 讚驻诇讬讙讬 诇拽诪谉 (讘专讻讜转 诪讙, 讘) 讘讬转 砖诪讗讬 讜讘讬转 讛诇诇 讘讛讘讬讗讜 诇驻谞讬讛诐 讬讬谉 讜砖诪谉 讚讘讬转 砖诪讗讬 讗讜诪专讬诐 诪讘专讱 注诇 讛砖诪谉 讜讗讞专 讻讱 诪讘专讱 注诇 讛讬讬谉 讜讘讬转 讛诇诇 讗讜诪专讬诐 诪讘专讱 注诇 讛讬讬谉 讜讗讞专 讻讱 诪讘专讱 注诇 讛砖诪谉 讚讗诇诪讗 诇讻讜诇讬 注诇诪讗 拽驻讚讬谞谉 讗讛拽讚诪讛 讘诇讞讜讚, 讛转诐 讛讜讗 诪砖讜诐 讚住讘讬专讗 诇讛讜 诇讘讬转 讛诇诇 讚讻讬讜谉 讚讬讬谉 诇砖转讬讬讛 讜砖诪谉 诇讛专讬讞 讬讬谉 讞讘讬讘 讜注讚讬祝 谞诪讬 讟讜讘讗 讜拽驻讚讬谞谉 讗驻讬诇讜 讘讛拽讚诪转讜, 讜讘讬转 砖诪讗讬 住讘专讬 讗讬驻讻讗 讚讻讬讜谉 讚砖诪谉 讗讬谞讜 诪讞讜住专 诪注砖讛 讚讻讬讜谉 砖讛讜讗 诪拽专讬讘讜 讻谞讙讚 讞讜讟诪讜 诪讬讚 诪专讬讞讜 讜谞讛谞讛 诪诪谞讜 讜讬讬谉 诪讞讜住专 诪注砖讛 砖讗讬谞讜 谞讛谞讛 诪诪谞讜 注讚 砖讬砖转讛讜, 讛诇讻讱 砖诪谉 讞讘讬讘 讜注讚讬祝 讜讗讬讛讜 拽讜讚诐 诇讘专讻讛.
讜讚讻讜讜转讛 讗讬讻讗 谞诪讬 讛讻讗 讘讗讬谉 讘专讻讜转讬讛谉 砖讜讜转 讚讗驻讬诇讜 讗讛拽讚诪讛 讘诇讞讜讚 拽驻讚讬谞谉, 讻讙讜谉 讘讚讘专讬诐 砖诪讘专讻讬谉 注诇讬讛诐 砖讛讻诇 讜讚讘专讬诐 砖讘专讻讜转讬讛谉 驻专讬 讛注抓 讗讬 谞诪讬 驻专讬 讛讗讚诪讛 讚诇讻讜诇讬 注诇诪讗 驻专讬 讛注抓 讜驻专讬 讛讗讚诪讛 拽讜讚诪讬谉 诇砖讛讻诇 讻讚讚讬讬拽讗 砖诪注转讗 讙讘讬 注讜讘讚讗 讚讘专 拽驻专讗 讜转专讬谉 转诇诪讬讚讬 讚诇注讬诇 (讘专讻讜转 诇讟, 讗). 讛讚讬谉 讛讜讗 住讘专讗 讚诪讗谉 讚讗诪专 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛, 讗讘诇 诪讗谉 讚讗诪专 讘砖讗讬谉 讘专讻讜转讬讛谉 砖讜讜转 谞诪讬 诪讞诇讜拽转 住讘讬专讗 诇讬讛 讚讗祝 讘讛拽讚诪转 讘专讻讜转讬讛谉 讘讬谉 驻专讬 讛注抓 讜驻专讬 讛讗讚诪讛 拽驻讚讬谞谉 讘砖讬砖 讘讛谉 诪诪讬谉 砖讘注讛 讗讘诇 讘砖讗讬谉 讘专讻讜转讬讛谉 砖讜讜转 讜诇讬讻讗 诪诪讬谉 砖讘注讛 讻讙讜谉 爪谞讜谉 讜转驻讜讞 诪讘专讱 注诇 讝讛 讜讞讜讝专 讜诪讘专讱 注诇 讝讛 诇讻讜诇讬 注诇诪讗, 讚注讚 讻讗谉 诇讗 讞讝讬谞谉 讚驻诇讬讙讬 专讘讬 讬讛讜讚讛 讜专讘谞谉 讗诇讗 讘砖讬砖 讘讛谉 诪诪讬谉 砖讘注讛 讛讗 讘砖讗专 诪讬谞讬谉 诇讗 讞讝讬谞谉 诇讛讜 讚驻诇讬讙讬 讜讘讻讚讬 诇讗 讗诪专讬谞谉 讚驻诇讬讙讬 讗诇讗 讘专讗讬讛, 讻谉 谞专讗讛 诇讬.



诪讬转讬讘讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讗转 讛讝讬转. 转诪讬讛讗 诇讬 讛讬讻讬 住诇拽讗 讚注转讱 讚诪拽砖讛 讚爪谞讜谉 驻讜讟专 诇讙诪专讬 讝讬转 讗祝 讘砖讗讬谉 爪谞讜谉 注讬拽专, 讚爪谞讜谉 讘讜专讗 驻专讬 讛讗讚诪讛 讜讝讬转 讘讜专讗 驻专讬 讛注抓. 讜讬砖 诇讜诪专 讚拽住讘专 砖讻诇 讛讞讘讬讘 驻讜讟专 讗转 讛砖讗专 讻讗讬诇讜 讛讜讗 注讬拽专 讜讛砖讗专 讟驻诇讛. 讗讬 谞诪讬 讬砖 诇讜诪专 讚住讘讬专讗 诇讬讛 诇讛讗讬, 讚讚讜拽讗 谞拽讟 诪讘专讱 注诇 讛爪谞讜谉 讜驻讜讟专 讗转 讛讝讬转 诪砖讜诐 讚讗祝 讝讬转 讗诐 讘讬专讱 注诇讬讜 讘讜专讗 驻专讬 讛讗讚诪讛 讬爪讗 讜讻讚转谞谉 讘诪转谞讬转讬谉. 讜讗祝 注诇 讙讘 讚讛转诐 讘讚讬注讘讚 讛讻讗 谞诪讬 讻讚讬注讘讚 讚诪讬, 讚讛讗 诪讻讬 讘讬专讱 注诇 讛爪谞讜谉 谞驻拽 诇讬讛 讬讚讬 讝讬转, 讜讛讬讬谞讜 讚拽转谞讬 诪讘专讱 注诇 讛爪谞讜谉 讜驻讜讟专 讗转 讛讝讬转 讜诇讗 拽转谞讬 诪讘专讱 注诇 讗讬讝讛 砖讬专爪讛 讜驻讜讟专 讗转 讛砖谞讬, 讜讝讛 谞专讗讛 诇讬 注讬拽专.



专讘讬 讬讛讜讚讛 讗讜诪专 诪讘专讱 注诇 讛讝讬转 砖讛讝讬转 诪诪讬谉 砖讘注讛. 讜诪讗谉 讚住讘讬专讗 诇讬讛 讚讗祝 讘砖讗讬谉 讘专讻讜转讬讛谉 砖讜讜转 驻诇讬讙讬, 诪转专抓 诇讛 讞住讜专讬 诪讞住专讗, 讜讛讻讬 拽转谞讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讗转 讛讝讬转, 讘诪讛 讚讘专讬诐 讗诪讜专讬诐 砖讛讬讛 爪谞讜谉 注讬拽专 讗讘诇 讗讬谉 爪谞讜谉 注讬拽专 诪讘专讱 注诇 讝讛 讜讞讜讝专 讜诪讘专讱 注诇 讝讛, 专讘讬 讬讛讜讚讛 讗讜诪专 诪讘专讱 注诇 讛讝讬转 讜讞讜讝专 讜诪讘专讱 注诇 讛爪谞讜谉 讜讻讜', 讻讱 谞专讗讛 诇讬 诇驻讬 诪讛 砖讻转讘转讬 诇诪注诇讛 讘砖诐 专讘 讛讗讬 讙讗讜谉 讝"诇 讚诪讘专讱 注诇 讝讛 讜讞讜讝专 讜诪讘专讱 注诇 讝讛 注诇 讗讬 讝讛 诪讛谉 砖讬专爪讛 转讞诇讛 拽讗诪专.
讗诇讗 讚讗讻转讬 拽砖讬讗 诇讬 讚讛讗 诪砖诪注 讚诇讚注转 讛诪拽砖讛 诇讗 诪讞住专讬谞谉 诇讘专讬讬转讗 讻诇诇. 讜诇驻讬讻讱 谞专讗讛 诇讬 讚诇讚注转 讛诪拽砖讛 专讘讬 讬讛讜讚讛 讜专讘谞谉 讘砖讗讬谉 讘专讻讜转讬讛谉 砖讜讜转 讘转专转讬 驻诇讬讙讬, 讚诇专讘谞谉 诇讬讻讗 讛拽讚诪讛 讗诇讗 讞讘讬讘 拽讜讚诐, 讜注讜讚 讚诪讘专讱 注诇 讛爪谞讜谉 讜驻讜讟专 讗转 讛讝讬转 讚讘专讻转 驻专讬 讛讗讚诪讛 驻讜讟专 驻专讬 讛注抓, 讜讗讬诇讜 诇专讘讬 讬讛讜讚讛 诇注讜诇诐 诪讬谉 砖讘注讛 拽讜讚诐 诇讘专讻讛 讜诇注讜诇诐 讗讬谉 讝讛 驻讜讟专 讗转 讝讛 讻讚拽转谞讬 诪讘专讱 注诇 讛讝讬转 讜注诇 讻专讞讬谉 讞讜讝专 讜诪讘专讱 注诇 讛爪谞讜谉 砖讗讬谉 讘专讻转 驻专讬 讛注抓 驻讜讟专转 讗转 驻专讬 讛讗讚诪讛, 讜讛讜讗 讛讚讬谉 讘讗转专讜讙 讜爪谞讜谉 砖讗讬谉 讘专讻转 爪谞讜谉 驻讜讟专转 讗转 讛讗转专讜讙 讚诇讗 讗诪专讜 讗诐 讘讬专讱 注诇 驻讬专讜转 讛讗讬诇谉 讘讜专讗 驻专讬 讛讗讚诪讛 讬爪讗 讗诇讗 讘诪讘专讱 注诇讬讜 诪诪砖, 讜诪砖讜诐 讚注讜诇讗 讗诪专 讚诇讻讜"注 诪讘专讱 注"讝 讜讞讜讝专 讜诪讘专讱 注诇 讝讛 讗拽砖讬 诇讬讛 转专转讬 诪讬讛讗 讘专讬讬转讗, 讞讚讗 诪讚专讘谞谉 讜讞讚讗 诪讚专讘讬 讬讛讜讚讛 讻驻砖讟讗 讚讘专讬讬转讗, 讻讱 谞专讗讛 诇讬.



讗诇讗 诇诪讗谉 讚讗诪专 讘砖讗讬谉 讘专讻讜转讬讛谉 砖讜讜转 讘诪讗讬 驻诇讬讙讬, 讗诪专 专讘讬 讬专诪讬讛 诇讛拽讚讬诐. 转诪讬讛 诇讬 讜诪讗讬 拽讗 拽砖讬讗 诇讬讛 讘诪讗讬 驻诇讬讙讬 讛讗 讜讚讗讬 讘诇讛拽讚讬诐 驻诇讬讙讬, 讚讻讬讜谉 讚讞讚 讗诪专 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛 讻诇讜诪专 砖讗讬谉 讛拽驻讚讛 讘讛拽讚诪转谉, 讗"讻 诪讗谉 讚讗诪专 注讚讬讬谉 讛讜讗 诪讞诇讜拽转 讗诇诪讗 讘讛拽讚诪讛 驻诇讬讙讬, 讜讬砖 诇讜诪专 讚讛讻讬 拽讗诪专 讘砖诇诪讗 诇诪"讚 讘砖讘专讻讜转讬讛谉 砖讜讜转 砖驻讬专 砖诪注讬谞谉 诪讬谞讬讛 讻讜诇讬讛 讚注转讬讛, 讚讛讗 拽讗 诪讬驻专砖讛 诪讬诇转讗 讘讛讚讬讗 讚讘砖讗讬谉 讘专讻讜转讬讛谉 砖讜讜转 诪讘专讱 注诇 讝讛 讜讞讜讝专 讜诪讘专讱 注诇 讝讛, 讗讘诇 诇诪"讚 讘砖讗讬谉 讘专讻讜转讬讛谉 砖讜讜转 驻诇讬讙讬 讘诪讗讬 拽讗 诪讬驻诇讙讬, 讻诇讜诪专, 诇讗 诪驻专砖讗 诪讬诇转讬讛 砖驻讬专 讘诪讗讬 驻诇讬讙讬 讘砖讗讬谉 讘专讻讜转讬讛谉 砖讜讜转, 讗讬 诇诪驻讟专 讞讚 诇讞讘专讬讛 诇讙诪专讬 讻住讘专讗 讚讛讛讜讗 诪拽砖讛 讚诇注讬诇 讜讗讬 诇讛拽讚讬诐 讘诇讞讜讚. 讜讗诪专 专讘讬 讬专诪讬讛 诇讛拽讚讬诐 讘诇讞讜讚 讛讜讗 讚驻诇讬讙讬, 讗讘诇 诇诪讬驻讟专 讞讚 讘讘专讻讛 讚讞讘专讬讛 诇讗, 讻讱 谞专讗讛 诇讬. 注讜讚 讬砖 诇讬 诇讜诪专 讚讛讻讬 拽讗诪专, 讘砖诇诪讗 诇诪"讚 讘砖讘专讻讜转讬讛谉 砖讜讜转 讘诇讞讜讚 驻诇讬讙讬 砖驻讬专, 讻诇讜诪专 讬砖 讟注诐 谞讻讜谉 诇诪讞诇讜拽转诐 砖讗讬谉 诇讛拽驻讬讚 讗诇讗 讘诪拽讜诐 砖讛讗讞讚 驻讜讟专 讗转 讞讘讬专讜, 讗讘诇 讘砖讗讬谉 讘专讻讜转讬讛谉 砖讜讜转 砖讗讬谉 讝讛 驻讜讟专 讗转 讝讛 讘诪讗讬 驻诇讬讙讬, 讜讻讬 诇讛拽讚讬诐 讘专讻讛 讝讜 诇讝讜 诪讬 驻诇讬讙讬, 讜讗讛讚专 诇讬讛 讗讬谉 讘诇讛拽讚讬诐 驻诇讬讙讬, 砖讗讬谉 讘讚讬谉 砖讬拽讚讬诐 诇讘专讱 注诇 诪讬 砖讗讬谞讜 讞砖讜讘 诇驻谞讬 讛讞砖讜讘, 讜讝讛 谞专讗讛 诇讬 注讬拽专.
讜诇注谞讬谉 驻住拽 讛诇讻讛 讻转讘 专讘 讛讗讬 讙讗讜谉 讝"诇 讚拽讬讬诪讗 诇谉 讻诪讗谉 讚讗诪专 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛, 讻诇讜诪专 注诇 讗讬讝讛 砖讬专爪讛 转讞诇讛, 讚讻讬讜谉 讚注讜诇讗 诪住讬讬注 诇讬讛 诇诪讗谉 讚讗诪专 讗讘诇 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讜讚讛 专' 讬讛讜讚讛 诇专讘谞谉 讚讞讘讬讘 注讚讬祝 讛讻讬 讛诇讻转讗. 讜讛诇讻讛 讻专讘谞谉 讘砖讘专讻讜转讬讛谉 砖讜讜转. 讜讚专讘 讬讜住祝 讜讗讬 转讬诪讗 专讘讬 讬爪讞拽 讻诇 讛拽讜讚诐 讘驻住讜拽 讝讛 拽讜讚诐 诇讘专讻讛 拽讬讬诪讗 讘讚诇讬转 诇讬讛 诪讬谞讬讬讛讜 讞讚 讞讘讬讘, 讗讘诇 讗讬转 诇讬讛 诪讬谞讬讬讛讜 讞讚 讞讘讬讘 注诇讬讛 讞讘讬讘 拽讜讚诐, 讛砖转讗 拽"讜 诪讗讬 讚诇讗讜 诪谉 讛讗讬 驻住讜拽讗 诇讚讘专讬 讞讻诪讬诐 讛讜讗 拽讜讚诐 诇专' 讗诪讬 讜诇专' 讬爪讞拽 谞驻讞讗 诇转专讜讜讬讬讛讜, 讜诇讞讚 诪讬谞讬讬讛讜 诇讚讘专讬 讛讻诇, 诪讗讬 讚讗讬转讬讛 诪谉 讛讚讬谉 驻住讜拽讗 讻诇 砖讻谉 砖讬拽讚讬诐 注诇 诪讛 砖讛讜讗 诪讗讜讞专 诪诪谞讜. 注讚 讻讗谉 讚讘专讬 讙讗讜谉 讝"诇.
           讗讘诇 专讘讜转讬谞讜 讘注诇讬 讛转讜住驻讜转 讜讛专讗讘"讚 讝"诇 驻住拽讜 讻专' 讬讛讜讚讛 诪诪注砖讛 讚专讘 讞住讚讗 讜专讘 讛诪谞讜谞讗 讚讘住诪讜讱 讚讗诪专 诇讬讛 专讘 讞住讚讗 诇专讘 讛诪谞讜谞讗 诇讗 住讘专 诇讛 诪专 讻诇 讛诪讜拽讚诐 讘驻住讜拽 讝讛 讛讜讗 拽讜讚诐 诇讘专讻讛, 讜讗讬 讘讞讘讬讘讜转讗 转诇讬讗 诪讬诇转讗 诪讗讬 拽讗 拽砖讬讗 诇讬讛 诇专讘 讞住讚讗 讚讬诇诪讗 专讘 讛诪谞讜谞讗 转诪专讬 讞讘讬讘讬 诇讬讛 讟驻讬. 讗诇讗 砖"诪 讚诇讗讜 讘讞讘讬讘讜转讗 转诇讬讗 诪讬诇转讗 讜讻专' 讬讛讜讚讛.
讜诇讬 谞专讗讛 讚讗讬 诪砖讜诐 讛讗 诇讗 拽砖讬讗, 讚专讘 讞住讚讗 讛讻讬 拽讗诪专 诇讬讛 诪砖讜诐 讚诇讗 住讘专 诇讛 诪专 讚专讘讬 讬爪讞拽 讚讗诪专 讻诇 讛诪讜拽讚诐 讘驻住讜拽 讝讛 拽讜讚诐 诇讘专讻讛 诇讗 拽驻讬讚 讘讛讜, 讜诇讗 诪砖讜诐 讞讘讬讘讜转讬讛 讚转诪专讬, 讜讚专讱 砖讗诇讛 讛讬讛 诪砖讜诐 讚讗讬讻讗 专讘讬 讞谞谉 讚诇讗 住"诇 诇讛讗 讚专讘讬 讬爪讞拽 讜讗诪专 诇讬讛 诇讗, 讗诇讗 诪砖讜诐 砖讝讛 砖谞讬 诇讗专抓. 讜讗诇讗 诪讬讛讜 诇注谞讬谉 讛诇讻讛 诪住转讘专讗 讜讚讗讬 讚讛诇讻讛 讻专讘讬 讬讛讜讚讛 讚驻砖讟讗 讚讛讛讬讗 讜讚讗讬 讻讜讜转讬讛 讗讝诇讗. 讜注讜讚 讚转谞讬讗 讘转讜住驻转讗 (驻"讚, 讛讬"讗): 驻专讜住讛 砖诇 讞讟讬谉 讜砖诇诪讛 砖诇 砖注讜专讬谉 诪讘专讱 注诇 驻专讜住讛 砖诇 讞讟讬谉, 驻转 砖注讜专讬谉 讜驻转 讻讜住诪讬谉 诪讘专讱 注诇 砖诇 砖注讜专讬谉, 讜讛诇讗 讻讜住诪讬谉 讬驻讬谉 诪谉 讛砖注讜专讬谉 讗诇讗 砖讛砖注讜专讬谉 诪诪讬谉 讝' 讜讗讬谉 讛讻讜住诪讬谉 诪诪讬谉 讝', 讜讙专住讬谞谉 注诇讛 讘讬专讜砖诇诪讬 (讛"讗): 专讘讬 讬注拽讘 讘专 讗讞讗 讘砖诐 专讘讬 讝注讬专讗 讚专讘讬 讬讜讚讛 讛讬讗, 讚专' 讬讜讚讛 讗诪专 讗诐 讬砖 讘讬谞讬讛谉 诪诪讬谉 讝' 注诇讬讜 讛讜讗 诪讘专讱. 讜诪砖诪注 讚讻讜诇讛 诪讜拽讬 诇讛 讻专' 讬讛讜讚讛 讜讗驻讬诇讜 驻专讜住讛 砖诇 讞讟讬谉 讜砖诇诪讛 砖诇 砖注讜专讬谉 诪砖讜诐 讚诪讜拽讚诐 讘驻住讜拽, 讜讛讛讬讗 讛讗 讗讬驻住讬拽讗 诇注讬诇 (讘专讻讜转 诇讟, 讘) 讘讛诇讻转讗 讘驻诇讜讙转讗 讚专讘 讛讜谞讗 讜专讘讬 讬讜讞谞谉 讚讗诪专讬谞谉 注诇讛 讗讘诇 驻专讜住讛 砖诇 讞讟讬谉 讜砖诇诪讛 砖诇 砖注讜专讬谉 讚讘专讬 讛讻诇 诪讘专讱 注诇 驻专讜住讛 砖诇 讞讟讬谉, 讜讗讬 诪砖讜诐 拽"讜 讚讗诪专 讙讗讜谉 讝"诇 诇讬转讗, 讚讛讗 专讘讬 讬讛讜讚讛 讙讜驻讬讛 诪讜讚讛 讘诪讗讬 讚诇讬转讬讛 讘拽专讗 讚讛讬讬谞讜 讘砖讗讬谉 讘专讻讜转讬讛谉 砖讜讜转 讚诇讬讻讗 讚讬谉 拽讚讬诪讛 诇讞讚 诪谞讬讬讛讜 讗诇讗 诪讘专讱 注诇 讗讬讝讛 诪讛谉 砖讬专爪讛 转讞诇讛, 讜讗祝 注诇 讙讘 讚讗讬转 诇讬讛 诇专讘讬 讬讛讜讚讛 讛诪讜拽讚诐 讘驻住讜拽 讛讜讗 拽讜讚诐 诇讘专讻讛 讜诇讗 讗诪专讬谞谉 讘讬讛 拽"讜, 讗诇讗 拽"讜 驻专讬讻讗 讛讜讗 诪讛讛讜讗 讟注诪讗 讚讗诪专讬谞谉 诇注讬诇 讚砖讗谞讬 讛转诐 讚诇讬讻讗 讗诇讗 拽讚讬诪讛 讘诇讘讚 讜讗讬谉 讗讞讚 诪讛谉 谞驻讟专 讘讘专讻转 讞讘讬专讜 讜诇驻讬讻讱 诇讗 讞砖讜 诇讛 讻诇 讻讱 讜讘讻讬 讛讗 讞讘讬讘 拽讜讚诐, 讗讘诇 讘砖讘专讻讜转讬讛谉 砖讜讜转 讚讞讚 驻讟专 讞讘专讬讛 讛讚讗 诪讬诇转讗 讞砖讬讘讗 讟驻讬 讜讛诇讻讱 讘讻讬 讛讗 讞砖讜讘 注讚讬祝.
讜拽砖讬讗 诇讬 讚讛讗 讘讘专讬讬转讗 (诇拽诪谉 讘专讻讜转 诪讙, 讗) 讚讻讬爪讚 讛住讘转 住注讜讚讛 拽转谞讬 注诇讜 讜讛住讘讜 讛讘讬讗讜 诇驻谞讬讛诐 讬讬谉 讗祝 注诇 驻讬 砖讻诇 讗讞讚 讜讗讞讚 讘讬专讱 诇注爪诪讜 讗讞讚 诪讘专讱 诇讻讜诇谉, 讗诇诪讗 讗祝 注诇 驻讬 砖讞讟讛 砖拽讜讚诪转 讘驻住讜拽 讝讛 讬讻讜诇 讛讜讗 诇讛拽讚讬诐 讗转 讛讬讬谉 讘讝诪谉 砖讛讬讬谉 讞讘讬讘 诇讜 讻讬 讛转诐. 讜讬砖 诇讜诪专 讚讛转诐 讘砖讗讬谉 讘专讻讜转讬讛谉 砖讜讜转 讛讬讗, 讗讬 谞诪讬 讬砖 诇讜诪专 讚讛转诐 砖转讬讬转 讛讬讬谉 砖诇 拽讜讚诐 住注讜讚讛 爪讜专讱 讛驻转 讛讜讗 讻讬 讛讬讻讗 讚诇讬讙专专讬讛 诇诇讬讘讗 讜谞讬讻讜诇 谞讛诪讗 讟驻讬 诇转讗讘讜谉 讜讻注谞讬谉 砖讗诪专讜 讘注专讘讬 驻住讞讬诐 (拽讝, 讘) 讜讛讜讗 讛讚讬谉 讗驻讬诇讜 诇驻专驻专讗讜转 讻讚诪砖诪注 讘诪转谞讬转讬谉 (诇拽诪谉 讘专讻讜转 诪讘, 讗) 讚拽转谞讬 讘讬专讱 注诇 讛驻专驻专转 诇讗 驻讟专 讗转 讛驻转 讚讗诇诪讗 诪讘专讱 转讞诇讛 注诇  讛驻专驻专转 讜诪讛讗讬 讟注诪讗 讛讜讗 讚驻专驻专转 诇专讘讜转 讘转讗讜转 讗讻讬诇转 讛驻转 讛讬讗 讘讗讛 讜讻讚讗诪专讬谞谉 (驻住讞讬诐 拽讬讚, 讗) 注讚 砖讛讜讗 诪讙讬注 诇驻专驻专转 讛驻转.
讜讛讗 讚讗诪专讬谞谉 讻诇 讛拽讜讚诐 讘驻住讜拽 讝讛 拽讜讚诐 诇讘专讻讛 讜讞讟讛 拽讜讚诪转 讘驻住讜拽 诇讻诇, 诇讗讜 讘讻讜住住 讗转 讛讞讟讛 讛讬讗 讚讛讗 诇讻讜诇讬 注诇诪讗 讞讟讛 讚讻转讬讘 讘拽专讗 诇讗讜 讘讻讜住住 讛讜讗 讗诇讗 讘驻转 讻讚讙诇讬 拽专讗 讘转专讬讛 讚讻转讬讘 (讚讘专讬诐 讞, 讟) 讗专抓 讗砖专 诇讗 讘诪住讻谞讜转 转讗讻诇 讘讛 诇讞诐 讜讻讚讗讬转讗 诇拽诪谉 讘驻专拽讬谉 (讘专讻讜转 诪讚, 讗). 讜转讚注 诇讱 讚讛讗 诇讻讜诇讬 注诇诪讗 讻讜住住 讗转 讛讞讟讛 讗讬谉 诪讘专讱 诇讗讞专讬讜 诇讗 砖诇砖 讜诇讗 诪注讬谉 砖诇砖 讜讻讚诪砖诪注 讘讘专讬讬转讗 讚诇注讬诇 (讘专讻讜转 诇讝, 讗) 讚讛讻讜住住 讗转 讛讞讟讛 讜诇拽诪谉 谞诪讬 (诪讚, 讗) 讙讘讬 诪转谞讬转讬谉 讚讗讻诇 注谞讘讬诐 讜转讗谞讬诐, 讗诇讗 讞讟讛 讚讻转讬讘讗 讘讗讜专讬讬转讗 讛讬讬谞讜 诇讞诐 讜讛讜讗 讛讜讗 讚拽讜讚诐 诇讻诇 讜讘专讻转讜 讞砖讜讘讛 砖讙讜专诐 讘专讻讛 诇注爪诪讜 诪转讜讱 砖谞砖转谞讛 诇注讬诇讜讬讗 讜住注讬讚.
讜诪住转讘专讗 讚讗驻讬诇讜 诇专讘讬 讬讛讜讚讛 讗诐 讛讬讜 诇驻谞讬讜 讗转专讜讙 讜讝讬转 讜拽讚诐 讜讘专讱 注诇 讛讗转专讜讙 讗祝 注诇 驻讬 砖讗讬谞讜 专砖讗讬 讗讬谞讜 爪专讬讱 诇讞讝讜专 讜诇讘专讱 注诇 讛讝讬转 讻讬讜谉 砖讘专讻讜转讬讛谉 砖讜讜转 讜讛讜讗 砖谞转讻讜讜谉 诇驻讟讜专 讗转 讛讝讬转 讘讘专讻转 讛讗转专讜讙, 讚讗驻讬诇讜 诇讘讬转 砖诪讗讬 讚讗诪专讬 (诇拽诪谉 讘专讻讜转 诪讘, 讗) 讚驻专驻专转 讗讬谞讛 驻讜讟专转 讗驻讬诇讜 诪注砖讛 拽讚专讛 讜讗祝 注诇 讙讘 砖讘专讻讜转讬讛谉 砖讜讜转 讚转专讜讜讬讬讛讜 讘讜专讗 诪讬谞讬 诪讝讜谞讜转 讜讗驻讬诇讜 讛讻讬 诇讗 驻讟专 诇诪注砖讛 拽讚专讛 诇讛讛讜讗 诇讬砖谞讗 讚讗住讬驻讗 驻诇讬讙讬 讻讚讗讬转讗 诇拽诪谉 (砖诐 注"讘), 讚讬诇诪讗 讛转诐 讘砖诇讗 谞转讻讜讜谉 诇驻讟讜专 讗转 诪注砖讛 拽讚专讛 讛讗 谞转讻讜讬谉 驻讟专. 讜诪讬讛讜 讗驻讬诇讜 诇转谞讗 拽诪讗 讚讛转诐 讚讗诪专 讚驻专驻专转 驻讜讟专 诪注砖讛 拽讚专讛 讛讻讗 诇讗 驻讟专 讗诇讗 讘诪转讻讜讜谉 诇驻讟讜专 讗转 讛讝讬转 讗讘诇 讘诇讗 诪转讻讜讬谉 诇讗, 讚讗讬谞讜 讘讚讬谉 砖讬驻讟讜专 诪讬 砖讗讬谞讜 讞砖讜讘 讗转 讛讞砖讜讘 讚专讱 讙专专讛 讗诇讗 讚专讱 讻讜谞讛, 讜讛讬讬谞讜 谞诪讬 讟注诪讗 讚讛讛讬讗 讚讛讗 诪砖诪注 讚讗驻讬诇讜 诇转谞讗 拽诪讗 驻专驻专转 砖讛讬讗 讞砖讜讘讛 驻讟专讛 诪注砖讛 拽讚专讛, 讗讘诇 诪注砖讛 拽讚专讛 诇讗 驻讟专 讗转 讛驻专驻专转. 讜诇驻讬 驻讬专讜砖 讝讛 讗诐 讛讬讛 讗讜讻诇 转驻讜讞讬诐 讜讘讬专讱 注诇讬讛谉 讜讗讞专 讻讱 讛讘讬讗讜 诇驻谞讬讜 讗讙讜讝讬诐 讗诐 讛转驻讜讞讬诐 讞讘讬讘讬诐 诇讜 讬讜转专 驻讜讟专 讗转 讛讗讙讜讝讬诐 讘讙专专转 讘专讻转 讛转驻讜讞讬诐, 讗讘诇 讗诐 讗讬谞谉 讞讘讬讘讬诐 讗讬谞谉 驻讜讟专讬谉 讗转 讛讗讙讜讝讬诐 讗诇讗 讗诐 讻谉 谞转讻讜讜谉 诇讛诐 诪转讞诇讛, 讻讱 谞专讗讛 诇讬.





专讬讟讘"讗

讗诪专 注讜诇讗 诪讞诇讜拽转 讘砖讘专讻讜转讬讛谉 砖讜讜转. 驻讬专讜砖 讻讙讜谉 讗转专讜讙 讜讝讬转 讚专' 讬讛讜讚讛 住讘专 诪讬谉 砖讘注讛 注讚讬祝 讜专讘谞谉 住讘专讬 讞讘讬讘 注讚讬祝 讻讬讜谉 讚讞讚讗 讘专讻讛 讛讬讗 诇转专讜讜讬讬讛讜 讗讘诇 讗讬谉 讘专讻讜转讬讛谉 砖讜讜转 讻讙讜谉 爪谞讜谉 讜讝讬转 讜讗讬谉 讗讞讚 诪讛诐 讟驻诇讛 诇讞讘专讜 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛. 讜讘讻讛"讙 讞砖讜讘 讘讘专讻讛 拽讜讚诐 讻讙讜谉 驻专讬 讛讗讚诪讛 讜讘讜专讗 驻专讬 讛注抓 讘讜专讗 驻专讬 讛注抓 注讚讬祝 讘讜专讗 驻专讬 讛讗讚诪讛 讜砖讛讻诇 讘驻讛"讗 注讚讬祝 讚讻诇 砖诪讬讜讞讚 讘讘专讻转讜 讞砖讜讘 讬讜转专: 



诪转讬讘讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讗转 讛讝讬转. 讜讗注"讙 讚讘专讻转 爪谞讜谉 讘驻讛"讗 讜讝讬转 讘讜专讗 驻专讬 讛注抓 讜讻讬讜谉 讚讻谉 讘砖讗讬谉 爪谞讜谉 注讬拽专 讻讚拽住"讚 讛砖转讗 讛讬讻讬 讗讬驻砖专 讚驻讟专 诇讬讛 爪谞讜谉 诇讝讬转 讗讬讻讗 诇诪讬诪专 讚讻讬讜谉 讚讗驻讬' 讘讬专讱 注诇 讛讝讬转 讘讜专讗 驻专讬 讛讗讚诪讛 讬爪讗 讻讚讗讬转讗 讘诪转谞讬转讬谉 讛讜讛 住"讚 讚诇讬驻讟专讬讛 讘讘专讻转 爪谞讜谉 讜讗注"讙 讚讛转诐 谞诪讬 讘讚讬注讘讚 讛讻讗 谞诪讬 讻讚讬注讘讚 讚诪讬 讚讻讬讜谉 讚讗讬转 诇讬讛 诇讘专讱 注诇 讛爪谞讜谉 讘讜专讗 驻专讬 讛讗讚诪讛 诪讻讬 讘讬专讱 注诇 讛爪谞讜谉 讗讬驻讟专 诇讬讛 讝讬转 诪诪讬诇讗 讜讟注诪讗 砖诇讗 讬专讘讛 讘讘专讻讜转 讚专讬讘讜讬 讘专讻讜转 砖诇讗 诇爪讜专讱 讗住讜专 讚讛讜"诇 讻注讬谉 讘专讻讛 诇讘讟诇讛: 



讗诇讗 诇诪"讚 讘砖讗讬谉 讘专讻讜转讬讛谉 砖讜讜转 讘诪讗讬 驻诇讬讙讬. 驻讬专讜砖 讚专讱 砖讗诇讛 讛讜讗. 讗"专 讬专诪讬讛 诇讛拽讚讬诐. 驻讬专讜砖 诇讗驻讜拽讬 诪住讘专讬讛 讚讛讛讜讗 诪拽砖讛 讚诇注讬诇 讚住讘专 讚砖讗讬谉 讘专讻讜转讬讛谉 砖讜讜转 诪讘专讱 注诇 讞讚 讜驻讟专 讞讘专讬讛 讗诇讗 讜讚讗讬 注诇 砖谞讬讛诐 讛讜讗 诪讘专讱 讜专' 讬讛讜讚讛 住讘专 讚讗讬转 诇讬讛 诇讗拽讚讜诪讬 讜诇讘专讱 注诇 讛讞砖讜讘 讜讻讗谉 讗讬谉 讘专讻转 驻专讬 讛讗讚诪讛 驻讜讟专转 驻专讬 讛注抓. 讚讗注"讙 讚讗诪专讬谞谉 讘诪转谞讬转讬谉 讚讘讚讬注讘讚 讬爪讗 讛转诐 讘诪转讻讜讬谉 诇爪讗转 讘讛 讘专诐 讛讻讗 讗讬谉 诇讜 诇讻讜讬谉 诇讻转讞诇讛 讜讻诇 砖讗讬谉 诪转讻讜讬谉 诇讗 讬爪讗, 讜诇专' 讬专诪讬讛 讗驻讬' 讘爪谞讜谉 讜讝讬转 驻诇讬讙讬 讚诇专讘谞谉 讞讘讬讘 注讚讬祝 讜诇专' 讬讛讜讚讛 诪讬谉 砖讘注讛 注讚讬祝 爪谞讜谉 讜转驻讜讞 讗驻讬诇讜 专' 讬讛讜讚讛 诪讜讚讛: 



讜诇注谞讬谉 讛诇讻转讗 拽讬讬"诇 讻诪"讚 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛. 讜讗诐 讘砖讘专讻讜转讬讛谉 砖讜讜转 讞讘讬讘 注讚讬祝 讻专讘谞谉 讜讘砖讗讬谉 讘专讻讜转讬讛谉 砖讜讜转 讞砖讜讘 讘讘专讻讛 注讚讬祝 讜讛讬讬谞讜 讚谞拽讟 注讜诇讗 诪讘专讱 注诇 讝讛 讜讞讜讝专 讜诪讘专讱 注诇 讝讛 讻诇讜诪专 注诇 讗讬讝讛 砖讬专爪讛 转讞诇讛 讜讞讜讝专 讜诪讘专讱 注诇 讝讛 讜讛讗 讚讗诪专讬谞谉 讻诇 讛拽讜讚诐 讘驻住讜拽 讝讛 拽讜讚诐 诇讘专讻讛 讛转诐 讘讚诇讬讻讗 讞讚 诪讬谞讬讛讜 讞讘讬讘 诇讬讛 讟驻讬 诪讗讬讚讱 讜讻讬讜谉 讚讻谉 讛拽讜讚诐 讘驻住讜拽 专讗讜讬 诇讞砖讘讜 讬讜转专 讜讘讜讚讗讬 讗讻讬诇讛 讜砖转讬讛 砖谞讬 注谞讬谞讬诐 讞诇讜拽讬诐 讛诐 诇讙诪专讬 讜讗讬谉 诇讜诪专 诇讛拽讚讬诐 讝讛 诇讝讛 讻诇诇 讗诇讗 讻诪讜 砖讬专爪讛 讜讻谉 驻讬专讜转 讗讜 驻转 讗讜 驻讬专讜转 讜讞讘讬抓 拽讚专讛 讗讜 讚讬讬住讗 讗讬谉 诇讛讟注讬谞谉 诇讛拽讚讬诐 驻转 讗注驻"讬 砖讛讜讗 讞砖讜讘 讘讘专讻讛 砖讛诐 注谞讬谞讬诐 讞诇讜拽讬诐 诇讙诪专讬 讜讝讛 讗讬谞讜 专讜爪讛 诇讗讻讜诇 诪讝讜谞讜 注讚讬讬谉 讜专爪讜谞讜 诇讗讻讜诇 驻讬专讜转 转讞诇讛 讚诇讗 讗诪专讜 讗诇讗 讘砖谞讬 诪讬谞讬 驻讬专讜转 讚讚注转讜 诇讗讻讜诇 诪砖谞讬讛诐, 讜砖谞讬讛诐 讞讘讬讘讬谉 诇讜 讗诇讗 砖讗讞讚 诪讛诐 讞讘讬讘 讬讜转专. 讜讗注驻"讬 砖讗讜讻诇 诪谉 讛讗讞讚 转讞诇讛 讗讻转讬 讗讬转 诇讬讛 讞讘讬讘讜转讗 讘讗讬讚讱 诇讗讻讜诇 诪诪谞讜 讗讞"讻. 讜讘讝讛 讗诪专讜 讚讞砖讜讘 讬讜转专 讘讘专讻讛 拽讜讚诐 讗讘诇 讻砖讗讬谞讜 谞讛谞讛 诇讗讻讜诇 讝讛 讛讞砖讜讘 转讞诇讛 讗讜 砖诇讗 讛讬讛 谞讛谞讛 诇讗讻讜诇 讗讞专讜谉 讝讛 砖讗讬谞讜 讞砖讜讘 讜讗讬谞讜 谞讛谞讛 讘讗讻讬诇转讜 讻诇诇 讗讬谉 住驻拽 砖讗讜讻诇 讗讜转讜 砖专讜爪' 讘讜 讜诪讘专讱 注诇讬讜 砖讗讬谉 讗讜诪专讬诐 诇讜 诇讗讚诐 诇讗讻讜诇 砖诇讗 讘讛谞讗转讜: 



讻诇 讛拽讜讚诐 讘驻住讜拽 讝讛 讜讻讜'. 讙驻谉 讻讚讬 专讘讬注讬转 讬讬谉 诇谞讝讬专 讜讻讜' 讬砖 砖驻讬专砖讜 讗诐 讬砖 讻诇讬 讗讞讚 诪讞讝讬拽 专讘讬注讬转 讬讜转专 讬讞讝讬拽 诪讬讬谉 诪驻谞讬 砖讛讜讗 注讘 讜谞讙讚砖. 注诇 讛讻诇讬 讬讜转专 诪谉 讛诪讬诐 讜拽讗诪专 讚谞讝讬专 诇讗 诪讞讬讬讘 注讚 讚砖转讬 专讘讬注讬转 讻砖讬注讜专 讬讬谉 讜诇讗 讻砖诪砖注专讬谉 讘诪讬诐 讜诪砖"讛 谞拽讟 讙驻谉. 讜讬砖 砖驻讬专砖讜 讚诪讙驻谉 讙讜驻讛 讗讬讬专讬 讻讙讜谉 砖讗讻诇 注谞讘讬诐 讗讜 诇讜诇讘讬 讙驻谞讬诐 讗讜 注诇讬诐 讜讻讱 诪砖注专讬谉 讗讜转讜 诪诪诇讗讬诐 讻诇讬 讬讬谉 讜谞讜转谞讬诐 诇转讜讻讜 讻诪讛 砖讗讻诇 讜讗诐 讗讻诇 讻讚讬 砖讬讜爪讗 诪谉 讛讻诇讬 讻讚讬 专讘讬注讬转 讬讬谉 讜诇讗 讻砖讬注讜专 诪讬诐 诪砖讜诐 讚讬讬谉 注讘讛 讘讛讗讬 砖讬注讜专讗 诪讞讬讬讘:





讛诪讗讬专讬

讛诪砖谞讛 讛砖谞讬转 讛讬讟讜 诇驻谞讬讜 诪讬谞讬诐 讛专讘讛 讜讻讜' 讗讞专 砖讘讬讗专 诇谞讜 讘专讻转 讻诇 诪讬谉 讜诪讬谉 讛讜讗 专讜爪讛 诇讘讗专 讘诪讬 砖讬砖 诇驻谞讬讜 诪讬谞讬诐 讛专讘讛 讜专讜爪讛 诇讗讻讜诇 诪讻讜诇谉 讘讗讬讝讛 诪讬谉 诪讛诐 讬讘专讱 转讞诇讛 讜砖讬驻讟讜专 砖讗专 诪讬谞讬诐 讘讗讜转讛 讘专讻讛, 讜讗讬诇讜 讛讬讜 讻诇 讗讜转 讛诪讬谞讬诐 讜讘专讻讜转讬讛谉 砖讜讜转 讻讙讜谉 讝讬转 讜转讗谞讛 讜专诪讜谉 讗讜 砖讛讬讜 讻诇谉 诪砖讗专 讛诪讬谞讬诐 砖诇讗 诪讝' 讛诪讬谞讬诐 讜讘专讻讜转讬讛谉 砖讜讜转 讻讙讜谉 讗转专讜讙 讜转驻讜讞 诇讗 谞讞诇拽讜 砖诪讘专讱 注诇 讛讞讘讬讘 诇讜 讜讗诐 讞讘讬讘讜转讜 砖讜讛 讘讻诇谉 诪讘专讱 注诇 讗讬讝讛 诪讛诐 砖讬讝讚诪谉 讻砖讗专 诪讬谞讬诐, 讜讘讝' 讛诪讬谞讬诐 诪拽讚讬诐 讗转 讛诪讜拽讚诐 讘诪拽专讗, 讜讬砖 诪驻拽驻拽讬诐 诇讜诪专 砖讻诇 砖讘讝' 讛诪讬谞讬诐 诪讜拽讚诐 讘诪拽专讗 拽讜讚诐 讗祝 讘诪拽讜诐 讞讘讬讘 诪诪讛 砖讗诪专讜 讘讙诪' 讘专讘 讞住讚讗 讜专讘 讛诪谞讜谞讗 讚讗讬讬转讬 诇拽诪讬讬讛讜 转诪专讬 讜专诪讜谞讬 讜讘专讬讱 讗转诪专讬 讜讗诪专 诇讬讛 诇讗 住讘专 诇讛 诪专 讻诇 讛诪讜拽讚诐 讜讻讜' 讜讗诐 讻讚讘专讬谞讜 诪讛 讝讜 砖讗诇讛 砖诪讗 转诪专讬诐 讞讘讬讘讬诐 诇讜, 讗诇讗 砖诇讚注转讬 讗讬谞讛 拽讜砖讬讗 砖诪讻诇 诪拽讜诐 讗诇讜 讻讬 讛讬讛 砖讜讗诇 诇专讘 讞住讚讗 讗讬讝讛 诪讛谉 讞讘讬讘 诇讜 砖讞讘讬讘讜转讜 砖诇 专讘 讞住讚讗 讛讬讛 砖拽讜诇 讘注讬谞讬讜 讬讜转专 诪砖诇讜, 讗讘诇 注谞讬谉 诪讞诇讜拽转诐 讛讜讗 砖讬砖 讻讗谉 诪讬谞讬诐 砖讘讝' 讛诪讬谞讬诐 讜砖诇 砖讗专 讛诪讬谞讬诐 讜讘专讻讜转讬讛谉 砖讜讜转 讻讙讜谉 讗转专讜讙 讜专诪讜谉 砖砖转讬讛谉 讘驻专讬 讛注抓, 讜讗诪专 专' 讬讛讜讚讛 砖注诇 讝' 讛诪讬谞讬诐 专讗讜讬 诇讜 诇讘专讱 讜讗驻讬诇讜 诪讬谉 讗讞专 讞讘讬讘 注诇讬讜 讜驻讜讟专 讘讜 讗转 讛讗讞专 讛讜讗讬诇 讜讘专讻讜转讬讛谉 砖讜讜转 讜砖讚注转讜 诇讗讻讜诇 诪砖谞讬讛诐 讗注"驻 砖讗讬谞讜 诪转讻讜讬谉 讘驻专讟 诇讬驻讟专 讘砖转讬讛谉 讘讘专讻讛 讝讜 砖诪谉 讛住转诐 谞讙专专转 讛讬讗 讗讞专 讞讘专转讛 讜讘讚讬谉 讛讜讗 砖讗讜转谉 砖讛转讜专讛 讛讞砖讬讘转谉 讬讛讜 驻讜讟专讜转 讗讜转谉 砖诇 砖讗专 诪讬谞讬谉 讜讞讻诪讬诐 讗讜诪专讬诐 诪讘专讱 注诇 讗讬讝讛 砖讬专爪讛 砖讛讜讗 讛讞讘讬讘 砖讛讜讗 讻注讬谉 注讬拽专 讜讛讗讞专 讻注讬谉 讟驻讬诇讛 讛讗 讻诇 砖讗讬谉 砖诐 讞讘讬讘 诪拽讚讬诐 砖诇 讛诪讜拽讚诐 讘诪拽专讗, 讜诪"诪 讗祝 诇专' 讬讛讜讚讛 讘讚讬注讘讚 驻讟讜专, 讜诪"诪 讬砖 讗讜诪专 讚讚讜拽讗 讘砖谞转讻讜讬谉 诇驻讟讜专 讗转 砖转讬讛谉 砖讗讬谉 讛讙专讜注 驻讜讟专 讗转 讛讞砖讜讘 讗诇讗 讘讻讜谞讛, 讜讙讚讜诇讬 讛诪驻专砖讬诐 驻住拽讜 讻专' 讬讛讜讚讛, 讜专讗讬讛 诇讚讘专讬讛诐 诪诪讛 砖讗诪专讜 讘转讜住驻转讗 驻转 砖注讜专讬诐 讜驻转 讻讜住诪讬诐 诪讘专讱 注诇 砖诇 砖注讜专讬诐, 讜讛诇讗 讛讻讜住诪讬诐 讬驻讬诐 讗诇讗 砖讛砖注讜专讬诐 诪诪讬谉 讝', 讜讻谉 讘转诇诪讜讚 讛诪注专讘 讗诪专讜 讗诐 讬砖 讘讛诐 诪诪讬谉 讝' 注诇讬讜 讛讜讗 诪讘专讱 讜讻谉 讘诪注砖讛 转诇诪讬讚讜 砖诇 讘专 拽驻专讗 诪专 住讘专 讘砖专 注讚讬祝 讚讞讘讬讘 讜诪专 住讘专 讻专讜讘 注讚讬祝 讚讝讬讬谉, 讜讗谉 讻专讘谞谉 讛专讬 讞讘讬讘 注讚讬祝 讗祝 讘诪拽讜诐 诇讞诐 砖讛专讬 讞讟讛 讜砖注讜专讛 讛讗诪讜专讬诐 讘诪拽专讗 讛诇讞诐 讛讜讗 讚讝讬讬谉 讟驻讬, 讜诪讛 砖讗诪专讜 讘住讚讗 讛住讬讘讛 讛讘讬讗讜 诇讛诐 讬讬谉 讻诇 讗讞讚 诪讘专讱 诇注爪诪讜 讜讗注"驻 砖讬砖 砖诐 诇讞诐 砖讛讜讗 诪讜拽讚诐 讘诪拽专讗, 砖诪讗 诇讗 讘讗 讛驻转 注讚讬讬谉 砖讻讱 讛诪谞讛讙 诇住讚专 讗转 讛讬讬谉 转讞诇讛 讗讜 砖诪讗 讻讱 讛诪谞讛讙 诇砖转讜转 拽讜讚诐 住注讜讚讛 讻讚讬 诇讙专讜专 讗转 讛诇讘 讜爪讜专讱 讛驻转 讛讜讗, 讜讻谉 讗诪专讜 讘讬专讱 注诇 讛驻专驻专转 诇讗 驻讟专 讗转 讛驻转 砖诪砖诪注 砖讗讜讻诇讬诐 讛讬讜 讛驻专驻专转 诇讛专讘讜转 讘转讗讘讜谉 砖诇 驻转, 讜讬砖 砖驻讜住拽讬诐 讻讞讻诪讬诐:



讝讛讜 驻讬' 讛诪砖谞讛 讜诪讛 砖讘讗 注诇讬讛 讘讙诪专讗 讻讱 讛讜讗, 讻讘专 讘讬讗专谞讜 讘诪砖谞讛 砖讗诐 讛讬讜 诇驻谞讬讜 驻讬专讜转 砖诇 讝' 讛诪讬谞讬诐 讜驻讬专讜转 砖诇 砖讗专 诪讬谞讬诐 讜讘专讻讜转讬讛诐 砖讜讜转 诪讘专讱 注诇 砖诇 诪讬谉 讝' 讜讬砖 砖驻住拽讜 注诇 讛讞讘讬讘 讜诪"诪 讗诐 讗讬谉 砖诐 砖诇 讝' 讛诪讬谞讬诐 讗诇讗 砖诇 砖讗专 诪讬谞讬诐 讜讘专讻讜转讬讛谉 砖讜讜转 诪拽讚讬诐 讗讬讝讛 砖讬专爪讛 讜讗诐 讻诇诐 砖诇 讝' 讛诪讬谞讬诐 诪拽讚讬诐 讗转 讛讞讘讬讘 讜讗诐 讗讬谉 砖诐 讞讘讬讘 诪拽讚讬诐 讗转 讛诪讜拽讚诐 讘转讜专讛, 讜讗诐 讛讬讜 诇驻谞讬讜 诪讬谞讬 驻讬专讜转 讛专讘讛 讜讗讬谉 讘专讻讜转讬讛谉 砖讜讜转 砖讗讬谉 讛讗讞转 谞驻讟专转 讘讞讘专转讛 讛谉 砖讬讛讬讜 讻诇诐 诪讝' 讛诪讬谞讬诐 讻讙讜谉 讞讟讛 讜转诪专讛, 讛谉 砖讬讛讬讜 讻诇谉 诪砖讗专 讛诪讬谞讬诐 讻讙讜谉 爪谞讜谉 讜讗讙讜讝 诪讘专讱 注诇 讛讞讘讬讘 讻讚专讱 砖讘讬讗专谞讜, 讜讗诐 讛讬讜 诪拽爪转谉 诪讝' 讛诪讬谞讬诐 讜诪拽爪转诐 诪砖讗专 讛诪讬谞讬诐 讻讙讜谉 爪谞讜谉 讜讝讬转 诇讚注转 专讗砖讜谉 诪讘专讱 注诇 砖诇 讝' 讛诪谞讬诐 讜诇讚注转 砖谞讬 讗讬谉 诪讘专讱 讗诇讗 注诇 讛讞讘讬讘, 讜诪"诪 讛讜讗讬诇 讜讗讬谉 讘专讻讜转讬讛谉 砖讜讜转 诇讗 谞驻讟专 讛讗讞讚 讘讘专讻转 讛讗讞专 讜讻诇 诪讛 砖谞讗' 讘讛 诇讗 讗诪专讜 讗诇讗 诇讛拽讚讬诐, 讜讬砖 诪驻专砖讬诐 砖讗祝 诇讚注转 专' 讬讛讜讚讛 诪讘专讱 注诇 讛讞讘讬讘 砖诪讗讞专 砖诇讗 谞驻讟专讛 讝讜 讘讝讜 讗讬谉 拽驻讬讚讗 讘讛拽讚诪转讛, 讜讛讜讗 砖讗诪专 注讜诇讗 讗讘诇 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛 讻诇讜诪专 讜讚讗讬 诪讜讚讛 讘讛讜 专' 讬讛讜讚讛 诇专讘谞谉, 砖讗诐 转驻专砖 讚讘专讬 讛讻诇 诪讬谉 讝' 注讚讬祝 诇讗 讛讬讛 诇讜 诇住转讜诐, 讗诇讗 砖讻讜讜谞转讜 砖讛讻诇 转诇讜讬 讘专爪讜谞讜 讜讛讜讗 讞讘讬讘讜转讜 讜讗诐 专爪讛 诇讘专讱 注诇 砖诇 讝' 专砖讗讬, 讜专讗讬讛 诇讝讛 诪诪讛 砖讗诪专讜 讻讗谉 讞住讜专讬 诪讞住专讗 讜讻讜' 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讗转 讛讝讬转 讘讚"讗 砖讛讬讛 讛爪谞讜谉 注讬拽专 诪讘专讱 注诇 讝讛 讜讞讜讝专 讜诪讘专讱 注诇 讝讛 讻诇讜诪专 讗驻讬诇讜 注诇 讛爪谞讜谉 讗诐 讬专爪讛 砖讗诐 讚讜拽讗 注诇 讛讝讬转 讛讬讛 诇讜 诇驻专砖 讜诇讜诪专, 讜讛专讬 讬讬谉 讜砖诪谉 讗讬谉 讘专讻讜转讬讛谉 砖讜讜转 讜讗讬谉 讛讗讞转 谞驻讟专转 讘讞讘专转讛 讜讗注驻"讻 拽驻讚讬谉 讘讛拽讚诪转谉 讜讛讜讗 砖谞讞诇拽讜 诇诪讟讛 讘"砖 讜讘"讛 讘讛讘讬讗讜 诇驻谞讬讛诐 讬讬谉 讜砖诪谉 砖诇讚注转 讘"砖 诪讘专讱 注诇 讛砖诪谉 转讞诇讛 讜诇讘"讛 注诇 讛讬讬, 谉 讘讝讜 讟注诐 讗讞专 讛讜讗, 讜讛讜讗 砖诇讚注转 讘"讛 讻讬讜谉 讚讬讬谉 诇砖转讬讛 讜砖诪谉 诇讛专讬讞 讘专讻转 讛砖转讬讛 注讚讬驻讗 讜诇讘"砖 讛讜讗讬诇 讜讛谞讗转 讛专讬讞 拽专讜讘讛 诪讛谞讗转 讛砖转讬讛 注诇讬讜 专讗讜讬 诇讘专讱 转讞诇讛, 讜讻讬讜爪讗 讘讝讜 讬砖 诪讬 砖讗讜诪专 砖讻诇 砖讛讬讜 诇驻谞讬讜 诪讬谞讬诐 讛专讘讛 砖讗讬谉 讘专讻讜转讬讛谉 砖讜讜转 诇讗 谞驻讟专 讛讗讞讚 讘讘专讻转 讞讘专讜, 诪拽讚讬诐 讛专讗讜讬 诇讘"驻 讛注抓 诇讗讜转讜 砖专讗讜讬 诇讘"驻 讛讗讚诪讛, 讜讗讬谉 爪专讬讱 诇讜诪专 砖讗诐 讛讬讜 诇驻谞讬讜 驻讬专讜转 讜讘砖专 砖诪拽讚讬诐 讘专讻讛 讛专讗讜讬讛 诇驻专讬 讛谉 驻专讬 讛注抓 讛谉 驻专讬 讛讗讚诪讛 诇讗讜转讛 砖专讗讜讬讬讛 诇砖讛讻诇 讜讻注谞讬谉 讛讗诪讜专 诇诪注诇讛 讘转诇诪讬讚讬 讘专 拽驻专讗, 讜讬砖 诪驻专砖讬诐 砖讝讛 诇讗 讛讬讛 讗诇讗 讻注住 讘注诇诪讗 讜诪"诪 讗讬谉 拽驻讚讬谉 讘讗诇讜 注诇 讞砖讬讘讜转 讘专讻讛, 讜讬砖 诪讻专讬注讬诐 砖拽驻讚讬谉 讘讬谉 讘专讻转 砖讛讻诇 诇砖讗专 讘专讻讜转 讗讘诇 讘讬谉 驻专讬 讛讗讚诪讛 诇驻专讬 讛注抓 诇讗 讜讻谉 驻讜住拽讬诐 砖专' 讬讛讜讚讛 讞讜诇拽 讗祝 讘讗讬谉 讘专讻讜转讬讛谉 砖讜讜转 诇讛拽讚讬诐 砖诇 讝' 讛诪讬谞讬诐:



讛讬讜 诇驻谞讬讜 转讗谞讬诐 讗讜 讝讬转讬诐 讜专诪讜谞讬诐 讜讗讬谉 砖诐 讞讘讬讘 诪拽讚讬诐 讗转 讛转诪专讬诐 讗讜 讗转 讛讝讬转讬诐 讗注"驻 砖讛讜 诪讗讞讜专讬谉 讘诪拽专讗 砖讛谉 诪讜拽讚诪讬谉 诇住诪讬讻讜转 诪诇转 讗专抓 讬讜转专 诪谉 讛专诪讜谞讬诐 砖讛转诪专 砖谞讬 诇讗专抓 讜讛专讬诪讜谉 讞诪讬砖讬 诇讗专抓 讻讚讻转讬讘 讗专抓 讞讟讛 讜砖注讜专讛 讜讙驻谉 讜转讗谞讛 讜专诪讜谉 讗专抓 讝讬转 砖诪谉 讜讚讘砖:



讗注"驻 砖讚专砖谞讜 讘驻讬专讜转 砖讘诪拽专讗 讝讛 拽讚讬诪转 讛诪讜拽讚诐 诇讘专讻讛 讬砖 讘讜 专诪讝 诇砖讬注讜专讬谉, 讞讟讛 诇讘讬转 讛诪谞讜讙注 讜讛讜讗 砖讘讘讬转 讛诪谞讜讙注 谞讗诪专讜 诪拽专讗讜转 讞诇讜拽讬诐, 讗讞讚 讜讛讘讗 讗诇 讛讘讬转 讬讟诪讗 注讚 讛注专讘 讜讗讬谉 讘讜 讻讘讜住 讘讙讚讬诐 讜讛砖谞讬 讜讛砖讜讻讘 讘讘讬转 讬讻讘住 讘讙讚讬讜 讜砖讗诇讜 讘转讜专转 讻讛谞讬诐 讗讬谉 诇讬 讗诇讗 讗讜讻诇 讘诇讗 砖讜讻讘 讗讜 砖讜讻讘 讘诇讗 讗讜讻诇 讗讜 (诪讬诇转 讗讜 谞专讗讬转 诪讬讜转专转, 讛诪注转讬拽) 谞讻谞住 讘诇讗 讗讜讻诇 讜砖讜讻讘 诪谞讬谉 砖讟注讜谉 讻讘讜住 转"诇 讬讻讘住 讬讻讘住 专讬讘讛, 讗诐 住讜驻谞讜 诇专讘讜转 讗转 讛讻诇 诪讛 转"诇 讗讜讻诇 讜砖讜讻讘 诇讬转谉 砖讬注讜专 诇谞讻谞住 讜诇砖讜讻讘 砖讬砖讛讛 讘讻讚讬 砖讬注讜专 讗讻讬诇讛, 讜讛讜讗 砖讗诪专讜 砖讛谞讻谞住 诇讘讬转 讛诪谞讜讙注 讜讻诇讬讜 注诇 讻转驻讜 讗讬谉 讗诇讜 谞拽专讗讬谉 讘讙讚讬讜 讜讛专讬 讛谉 讘讻诇诇 讛讘讗 讗诇 讛讘讬转 诪爪讚 注爪诪谉 讜讛讜讗 讜讻诇讬讜 讟诪讗讬诐 诪讬讚, 讗讘诇 讗诐 谞讻谞住 讜讘讙讚讬讜 诇讘讜砖讬诐 讜诪谞注诇讬讜 讘专讙诇讬讜 讜讟讘注讜转讬讜 讘讗爪讘注讜转讬讜 讛专讬 讗诇讜 谞拽专讗讬诐 讘讙讚讬讜 讜讛讜讗 讟诪讗 诪讬讚 讗讘诇 讘讙讚讬讜 讗讬谉 讟诪讗讬谉 讗诇讗 讻砖讬砖讛讛 砖诐 讻砖讬注讜专 讗讻讬诇转 驻专住 讘驻转 讞讟讬诐 讜诪讬住讘 讜讗讜讻诇 讘诇驻转谉 砖讻诇 讗诇讜 专"诇 讞讟讬诐 讜讛住讘讛 讜诇驻转谉 诪诪讛专讬诐 讗转 讛讗讻讬诇讛.砖注讜专讛 诇注爪诐 讻砖注讜专讛 砖诪讟诪讗 讘诪讙注 讜诪砖讗 讗讘诇 诇讗 讘讗讛诇 砖讗讬谉 注爪诪讜转 诪讟诪讗讬谉 讘讗讛诇 讗诇讗 讘专讜讘 诪谞讬谉 讗讜 讘专讜讘 讘谞讬谉 讗讜 砖讚专讛 讗讜 讙诇讙诇转 讻诪讜 砖讬转讘讗专 讘诪拽讜诪讜, 讙驻谉 诇讻讚讬 专讘讬注讬转 讬讬谉 诇谞讝讬专, 讜诇讗 诇诇诪讚 诇讛诇拽讜转讜 讗诐 砖转讛 讻讚讬 专讘讬注讬转 讬讬谉 砖讝讜 诪讬讛讗 讗讬谉 诪诇转 讙驻谉 诪讜专讛 讚讘专 讝讛 讜讛专讬 讛讗讞专讬诐 讻诇谉 讛砖讬注讜专 讘讛谉 注爪诪谉, 讜讗祝 讛讞讟讛 驻讬专讜砖讛 砖砖讬注讜专 讛住注讜讚讛 讬讛讗 讘讞讟讛 讗诇讗 专讘讬注讬转 讬讬谉 诇谞讝讬专 讛诇讻讛 诇诪砖讛 诪住讬谞讬, 讜讙驻谉 讘讗 诇注谞讬谉 砖讗专 讗住讜专讬 谞讝讬专 讻讙讜谉 讞专爪谞讬诐 讜讝讙讬谉 砖砖讬注讜专谉 专讘讬注讬转 砖诇讛谉 诪砖讜诪专 讘讙驻谉 专"诇 讘讬讬谉 讻诇讜诪专 讘讻讚讬 砖讗诐 讬谞讬讞讜诐 讘讻诇讬 诪诇讗 讬讬谉 讬砖驻讱 诪诪谞讜 专讘讬注讬转 诪讞诪转诐 砖讛讜讗 讞讬讬讘, 讜诇诪讚谞讜 诪讙驻谉 砖砖讬注讜专 讝讛 讚讜拽讗 讘讬讬谉 讚住诪讬讱 专"诇 砖讛讜讗 注讘 讜讗讬谞讜 谞砖驻讱 讘诪讛讬专讜转 讜驻讞讝 讻诪讬诐 讜讻谉 讗诪专讜 讘转讜住驻转讗 诪讘讬讗 讻诇讬 诪诇讗 讬讬谉 讜诪讘讬讗 讝讬转 讗讙讜专讬 讜谞讜转谞讜 诇转讜讻讜 讜讗诐 砖转讛 讘砖讬注讜专 讝讛 讞讬讬讘 讜讛讝讛专 诪诇驻专砖讛 讘讗讻讬诇转 讙驻谉 讻砖讬注讜专 专讘讬注讬转 砖讛诇讜诇讘讬诐 砖诇 讙驻谞讬诐 讗祝 讛专讻讬诐 砖讘讛诐 诪讜转专讬诐 诇谞讝讬专 讻诪讜 砖讬转讘讗专 讘诪拽讜诪讜 讗诇讗 讻诪讜 砖驻讬专砖谞讜, 讜讬砖 诪驻专砖讬诐 诇诇诪讚 砖讗诐 砖转讛 驻讞讜转 诪专讘讬注讬转 讬讬谉 讜讛砖诇讬诪诐 讘讞专爪谉 讜讝讙 砖讛讜讗 讞讬讬讘 讜讻谉 驻专砖讜讛 讙讚讜诇讬 讛专讘谞讬诐 讘专讗砖讜谉 砖诇 住讜讻讛, 讜讗讬谉 讛诇讻讛 讻谉, 讜讗注"驻 砖讞专爪谞讬诐 讜讝讙讬谉 讚讬谞谉 讘讻讝讬转 讛讜讗讬诇 讜谞讗诪专讛 讘讛诐 讗讻讬诇讛 砖讬注讜专 讗讞讚 讛讜讗 砖专讘讬注讬转 讬讬谉 讻砖讛讜讗 拽专讜砖 注讜诪讚 注诇 讻讝讬转 讻诪讜 砖讬转讘讗专 讘诪住讻转 砖讘转 驻专拽 讛诪讜爪讬讗, 讜讗祝 诇讝讜 讗谞讜 爪专讬讻讬诐 诇诪诇转 讙驻谉 诇讛讜讚讬注 砖专讘讬注讬转 砖诇 讬讬谉 讚讜拽讗 讻砖讛讜讗 拽专讜砖 注讜诪讚 注诇 讻讝讬转 讗讘诇 砖诇 诪讬诐 专讘讬注讬转 拽专讜砖 讗讬谉 讘讜 讻讝讬转 诪砖讜诐 讚拽诇讬砖讬, 讜讻谉 讗诪专讜讛 讘诪谞讞讜转 讘讚诐, 讜讛讜讗 砖讗诪专讜 砖诐 专讘讬注讬转 讚诐 砖讬讻讜诇 诇拽专讜砖 讜诇注诪讜讚 注诇 讻讝讬转, 讻讙专讜讙专转 诇砖讬注讜专 讛讜爪讗转 讗讜讻诇讬诐 讘砖讘转, 专诪讜谉 诇注谞讬谉 讟讛专转 讻诇讬 诇诪讛 砖讗诪专讜 砖讻诇 讻诇讬 讘注诇讬 讘转讬诐 专"诇 砖讗讬谉 注砖讜讬讬诐 诇诪讻专诐 讗诐 谞讬拽讘讜 讘砖注讜专 诪讜爪讬讗 专讬诪讜谉 讟讛专讜 诪讟讜诪讗转谉 讛讗 砖诇 讗讜诪谉 讘谞拽讘 讻诇 砖讛讜讗 讟讛讜专, 讜诪讛 砖讗诪专讜 讘诪住讻转 砖讘转 砖讗祝 砖诇 讘注诇讬 讘转讬诐 讘讻讜谞住 诪砖拽讛 驻专砖讜讛 讘砖诇 讞专住 砖讗讬谉 诇讜 转拽谞讛 讜讝讜 砖讘讻讗谉 讘砖诇 注抓, 讜讬砖 砖驻专砖讜讛 讘驻谞讬诐 讗讞专讬诐 讜讗讬谉 讘讬讚讬 诇讛讻专讬注, 讝讬转 诇专讜讘 砖讬注讜专讬诐 砖讘转讜专讛, 讚讘砖 诇砖讬注讜专 讻讜转讘转 讛讙住讛 诇讗讻讬诇转 讬讜诐 讛讻讬驻讜专讬诐 砖诇讗 谞讗诪专 讘讜 诇砖讜谉 讗讻讬诇讛 讻讚讬 诇讚讜谞讜 讘讻讝讬转 讗诇讗 讗砖专 诇讗 转注讜谞讛 讜讗讬谉 注谞讜讬 谞驻拽注 讗诇讗 讘讻讜转讘转 讻诪讜 砖讬转讘讗专 讻诇 讗讞讚 诪讗诇讜 讘诪拽讜诪讜 讘注"讛:



诪讛 砖讗诪专谞讜 砖讬砖 爪讚讚讬诐 砖讛讜讗 诪讘专讱 注诇 讛讞讘讬讘 讗诐 讛讬讛 砖诐 讙讚讜诇 诪诪谞讜 专讗讜讬 诇讜 砖讬砖讗诇 诇讜 讗讬讝讛 讞讘讬讘 讗爪诇讜 讜讬讘专讱 注诇 诪讛 砖讞讘讬讘 诇讙讚讜诇 讜诇讗 砖讬诇讱 讗讞专 讚注转 注爪诪讜, 诪注砖讛 讛讬讛 讜讻注住 注诇 讝讛 讗讞讚 诪讙讚讜诇讬讛诐 注诇 转诇诪讬讚讜 讜讗诪专 讗诐 讞讻诪讛 讗讬谉 讻讗谉 讝拽谞讛 讗讬谉 讻讗谉:



讛讬讜 诇驻谞讬讜 砖谞讬 诪讬谞讬诐 砖讗讬谉 讘专讻讜转讬讛谉 砖讜讜转 讜讘讗 讗讞讚 砖诇讗 诇讻讜谞转 注爪诪讜 讗诇讗 讘砖讘讬诇 讛讗讞专 诇诪转拽 讗转 讛讟注诐 砖讘讜 讻讙讜谉 爪谞讜谉 砖讛讘讬讗讜 转诪专 注诪讜 诇诪转拽 讗转 讞讜专驻转讜 诪讘专讱 注诇 讛注拽专 讜驻讜讟专 讗转 讛讟驻诇 讝讛 讛讻诇诇 讻诇 砖讛讜讗 注拽专 讜注诪讜 讟驻诇讛 诪讘专讱 注诇 讛注拽专 讜驻讜讟专 讗转 讛讟驻诇讛:





转讜住驻讜转 专讗"砖

讗讘诇 讘砖讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 诪讘专讱 注诇 讝讛. 驻专砖"讬 讜讗讬谉 讛爪谞讜谉 驻讜讟专 讗转 讛讝讬转 讜诪转讜讱 驻讬专讜砖讜 诪砖诪注 讚注诇 讗讬讝讛 诪讛诐 砖讬专爪讛 诪讘专讱 转讞诇讛 讚讗讬 爪专讬讱 诇讘专讱 注诇 讛讝讬转 转讞诇讛 诇诪讛 讛讜爪专讱 诇驻专砖 砖讗讬谉 讛爪谞讜谉 驻讜讟专 讗转 讛讝讬转 讜讛诇讗 诇注讜诇诐 讬讘专讱 注诇 讛爪谞讜谉 诇讘住讜祝, 讜讻谉 驻讬' 讛"专 砖诪注讬讛 讘砖诐 专讘 讛讗讬 讙讗讜谉 讻讬讜谉 讚诇讗 驻讬专砖 注诇 讗讬讝讛 讬讘专讱 转讞诇讛 讬砖 诇谞讜 诇讜诪专 讚诪住转诪讗 讬讞讬讚 诪讜讚讛 诇专讘讬诐 讜讬讘专讱 注诇 讗讬讝讛 砖讬专爪讛 转讞诇讛 讜诇讗 砖专讘讬诐 讬讜讚讜 诇讬讞讬讚, 讜讻谉 讻转讘 专讘 讗诇驻住 讚注诇 讗讬讝讛 诪讛诐 砖讬专爪讛 讬讘专讱, 讜转讬诪讗 讚讛讗 诪住转诪讗 讘驻讛"注 讞砖讬讘 诪讘驻讛"讗 诪砖讜诐 讚诪讘讜专专转 讟驻讬 讚讘讜专讗 驻专讬 讛讗讚诪讛 讻讜诇诇转 讻诇 讛讙讚诇 讘讗讚诪讛 讗讘诇 讘讜专讗 驻专讬 讛注抓 诪讘专专 讚讜拽讗 讻诇 诪讛 砖讙讚诇 讘讗讬诇谉 讜诪讛讗讬 讟注诪讗 讗诪专讬谞谉 诇注讬诇 讘注讜讘讚讗 讚讘专 拽驻专讗 [讚祝 诇"讟 注"讗] 讚讘讜专讗 驻专讬 讛讗讚诪讛 讞砖讬讘 诪讘专讻转 砖讛讻诇 诇驻讬 砖讛讬讗 诪讘讜专专转 讬讜转专, 讜讬"诇 讚诇讗 讞砖讬讘讗 讻诇 讻讱 讘讜专讗 驻专讬 讛注抓 讻谞讙讚 讘专讻转 驻专讬 讛讗讚诪讛 讻诪讜 砖讞砖讜讘讛 讘专讻转 驻专讬 讛讗讚诪讛 注诇 砖讛讻诇 诇驻讬 砖讛讻诇 讗讬谞讛 诪讘讜专专转 讻诇诇 诇驻讬 砖讻讜诇诇转 讻诇 讚讘专, 讜讗"转 讛讬讻讬 拽讗诪专讬 专讘谞谉 讚讞讘讬讘 注讚讬祝 讛讗 讗诪专讬谞谉 诇拽诪谉. 讚讻诇 讛诪讜拽讚诐 讘驻住讜拽 诪讜拽讚诐 诇讘专讻讛 讜讻"砖 砖讬砖 诇谞讜 诇讛拽讚讬诐 讛讗诪讜专 讘驻住讜拽 诇诪讬谉 砖讗讬谞讜 谞讝讻专 讘砖讘讞 讛讗专抓, 讜转讬专抓 讛"专 砖诪注讬讛 讚讛讛讬讗 讚诇拽诪谉 讚讻诇 讛诪讜拽讚诐 讜讻讜' 讛讬讬谞讜 讻砖讗讬谉 讞讘讬讘 诇讜 讝讛 讬讜转专 诪讝讛 讗讝 讬拽讚讬诐 讗讜转讜 砖讻转讜讘 转讞诇讛 讗讘诇 讗诐 讛诪讗讜讞专 讬拽讚讬诐 [讗讜转讜, 讜拽砖讛 诪讛讗 讚讗诪专讬谞谉 讘砖诪注转讬谉 专讘 讞住讚讗 讜专讘 讛诪谞讜谞讗 讛讜讜 讬转讘讬 讘住注讜讚讛 讗讬讬转讜 拽诪讬讬讛讜 转诪专讬 讜专讬诪讜谞讬 拽讚讬诐 专讘 讛诪谞讜谞讗 讜讘专讬讱 讗转诪专讬 讘专讬砖讗 讗诪专 诇讬讛 诇讗 住讘专 诇讬讛 诪专, 讻诇 讛诪讜拽讚诐 讘驻住讜拽 [讜讻讜'] 讜诪讗讬 拽砖讬讗 诇讬讛 (诇讜诪专 诇讬讛) [讚讬诇诪讗], 讚转诪专讬 讞讘讬讘讬 诇讬讛 注"讻 爪"诇 讚讻诇 讛诪讜拽讚诐 讚诇拽诪谉 讗转讬讗 讻专' 讬讛讜讚讛 讜讻诇 讛讗诪讜专讗讬诐 讚住讘专讬 诇拽诪谉 讚讻诇 讛诪讜拽讚诐 讘驻住讜拽 诪讜拽讚诐 诇讘专讻讛 讻专' 讬讛讜讚讛 住讘讬专讗 诇讛讜, 讜讻谉 驻住拽 讘讛"讙 讻专' 讬讛讜讚讛 讜注讜讚 讻转讘 讘讛"讜 讚讗讜诪专 讘讜专讗 驻专讬 讛注抓 拽讜讚诐 诇讘讜专讗 驻专讬 讛讗讚诪讛, 讜诇驻讬专讜砖讜 讛讗 讚拽讗诪专 讗讘诇 讗讬谉 讘专讻讜转讬讛谉 砖讜讜转 讚讘专讬 讛讻诇 诪讘专讱 注诇 讝讛 讜讞讜讝专 诪讘专讱 注诇 讝讛 诇讗 讘讗 诇讛砖诪讬注谞讜 讚讬谉 讛拽讚诪讛 讻诇诇 讗诇讗 砖讗讬谉 讛讗讞讚 驻讜讟专 讗转 讞讘专讜, 讜诇讬砖谞讗 诇讗 诪砖诪注 讛讻讬 讚讗诐 讻谉 讛讜讛 诇讬讛 诇诪讬诪专 讗讬谉 讛讗讞讚 驻讜讟专 讗转 讞讘专讜, 讛讬诇讻讱 谞专讗讬谉 讚讘专讬 专讘 讛讗讬 讜专讘 讗诇驻住 讜驻专砖"讬 讚诪讘专讱 注诇 讗讬讝讛 诪讛诐 砖讬专爪讛 讗注"讙 讚专' 讬讛讜讚讛 讻砖讘专讻讜转讬讛谉 砖讜讜转 爪专讬讱 诇讛拽讚讬诐 讝' 讛诪讬谞讬谉 讛讬讬谞讜 讚讜拽讗 讻砖讘专讻转 讛讗讞讚 驻讜讟专 讗转 讞讘专讜 讗讝 诪住转讘专 诇讘专讱 注诇 讝' 讛诪讬谞讬谉 讜诇驻讟讜专 讗转 讛砖谞讬 讗讘诇 讻砖爪专讬讱 诇讘专讱 注诇 讻诇 讗讞讚 讜讗讞讚 诇讗 砖讬讬讻讬 讝讛 诇讝讛 讻诇诇 讻讬讜谉 砖爪专讬讱 诇讘专讱 注诇 讛砖谞讬 讗讞专 讗讻讬诇转 讛专讗砖讜谉 讛讬诇讻讱 注诇 讗讬讝讛 诪讛诐 砖讬专爪讛 讬讘专讱 转讞诇讛 讛讬诇讻讱 讗诐 讛讘讬讗讜 诇驻谞讬讜 砖谞讬 诪讬谞讬诐 讜讗讬谉 讘讛诐 诪讝' 讛诪讬谞讬诐 讻讙讜谉 讗转专讜讙 讜转驻讜讞 讬讘专讱 注诇 讛讞讘讬讘 转讞诇讛 诇讻"注 讻讬讜谉 砖讘专讻讜转讬讛谉 砖讜讜转 讜讗诐 讬砖 讘讛诐 诪讝' 讛诪讬谞讬诐 拽讬讬"诇 讻专' 讬讛讜讚讗 讚讗诪专 诪讬谉 讝' 注讚讬祝 讜讬讘专讱 注诇讬讜 讗注"驻 砖讗讞专 讞讘讬讘 诇讜 讜讗诐 讬砖 诇驻谞讬讜 驻专讬 注抓 讜砖讛讻诇 讬讘专讱 讘讜专讗 驻专讬 讛注抓 转讞诇讛 讜讻谉 讘驻讛"讗 讜砖讛讻诇 讘讜专讗 驻专讬 讛讗讚诪讛 拽讜讚诪转 讘驻讛"注 讜讘驻讛"讗 注诇 讗讬讝讛 诪讛诐 砖讬专爪讛 讬讘专讱, 讜谞"诇 诪讚诇讗 拽讗诪专 讚讘专讬 讛讻诇 诪讘专讱 注诇 讝讛 讜讞讜讝专 讜诪讘专讱 注诇 讝讛 讜讞讘讬讘 注讚讬祝 讗诇诪讗 讗驻讬诇讜 讗诐 讗讞讚 诪讛诐 讞讘讬讘 讬讻讜诇 诇讘专讱 注诇 讛砖谞讬 讻讬讜谉 讚爪专讬讱 诇讘专讱 注诇 讛砖谞讬 讗讞专 讗讻讬诇转 讛专讗砖讜谉 讗讬谉 注讚讬驻讜转 讘讞讘讬讘 诪砖讜诐 讚诇讗 砖讬讬讻讬 讝讛 诇讝讛 讻诇诇 讜诪讛 砖转诇讜讬 诇专' 讬讛讜讚讛 注讚讬驻讜转 讘诪讬谉 讝' 讜诇专讘谞谉 讘讞讘讬讘 讛讬讬谞讜 讚讜拽讗 讻砖砖谞讬讛诐 谞驻讟专讬谉 讘讘专讻讛 讗讞转:



讻诇 讛诪讜拽讚诐 讘驻住讜拽 诪讜拽讚诐 诇讘专讻讛. 砖谞讗诪专 讗专抓 讞讟讛 砖注讜专讛 讜讙驻谉. 讗讬谉 诇讛讘讬讗 专讗讬讛 诪讻讗谉 讚诇讗 讞砖讜讘 讘讜专讗 驻专讬 讛注抓 诪讘专讻转 讘讜专讗 驻专讬 讛讗讚诪讛 诪讚诪讘专讱 注诇 讞讟讛 讜砖注讜专讛 诪拽诪讬 讙驻谉 讚讚讬诇诪讗 诪讬讬专讬 砖注砖讗讜 驻转 讗讜 讘讚讬讬住讗 讚讜讚讗讬 讘专讻转 讛诪讜爪讬讗 讗讜 讘讜专讗 诪讬谞讬 诪讝讜谞讜转 讞砖讬讘 诪讘讜专讗 驻专讬 讛注抓 讗讘诇 讻讜住住 讗转 讛讞讟讛 讚诇讬讻讗 讗诇讗 讘讜专讗 驻专讬 讛讗讚诪讛 诇讗 转拽讚讜诐 诇讘讜专讗 驻专讬 讛注抓 讜讗祝 讗诐 转专爪讛 诇讛注诪讬讚讜 讘讻讜住住 讗转 讛讞讟讛 讬砖 诇驻专砖 讻讱 讻诇 讛诪讜拽讚诐 讘驻住讜拽 讝讛 讘讚讘专讬诐 砖讘专讻讜转讬讛谉 砖讜讜转 讻讙讜谉 讞讟讛 诇讙讘讬 砖注讜专讛 讜注谞讘讬诐 诇讙讘讬 转讗谞讬诐 讜专诪讜谞讬诐:



讙驻谉 讻讚讬 专讘讬注讬转 讬讬谉 诇谞讝讬专. 驻讬专砖转讬 讘驻专拽 拽诪讗 讚住讜讻讛:



讻诇 讻诇讬 讘注诇讬 讘转讬诐 砖讬注讜专谉 讘专诪讜谞讬诐. 讛诪砖谞讛 诪讬转谞讬讗 讘诪住讻转 讻诇讬诐 [驻讬"讝] 讙讘讬 讘讘讗 讚讻诇讬 注抓 讗讘诇 讙讘讬 讻诇讬 讞专住 讗诪专讬谞谉 讘驻专拽 讛诪爪谞讬注 讞诪砖 诪讚讜转 讘讻诇讬 讞专住 谞讬拽讘 讘讻诪讜爪讬讗 诪砖拽讛 [讜讻讜'] 讜讛讗讬 讚拽讗诪专 讛转诐 谞讬拽讘 讻诪讜爪讬讗 专诪讜谉 讟讛讜专 诪讻诇讜诐 讛讬讬谞讜 讻讙讜谉 砖讬讬讞讚讜 诇专诪讜谞讬诐 诇讻讱 爪专讬讱 诪讜爪讬讗 专讬诪讜谉:





诪讛专砖"讗 - 讞讬讚讜砖讬 讛诇讻讜转

讙诪专讗 讗讬 讛讻讬 讗讬诪讗 住讬驻讗 专"讬 讗讜诪专 诪讘专讱 注诇 讛讝讬转 讻讜' 讬砖 诇讬讬砖讘 诇讬砖谞讗 讚讗讬 讛讻讬 讚讘砖诇诪讗 讗讬 讗诪专转 讚诇讗 讗讬讬专讬 讘爪谞讜谉 注讬拽专 讗讬讻讗 诇诪讬诪专 讚诇讗 转拽砖讛 讛讗 讚专"讬 讚讗讬诪讗 讛讗 讚拽讗诪专 讻砖讗讬谉 讘专讻讜转讬讛谉 砖讜讜转 讚"讛 诪讘专讱 注诇 讝讛 讻讜' 讛讬讬谞讜 讚诪讜讚讬诐 讞讻诪讬诐 诇专"讬 讚诪讘专讱 注诇 讛讝讬转 转讞诇讛 讜讛转讜住' 砖讻转讘讜 讚专"讬 诪讜讚讛 诇讞讻诪讬诐 讛讬讬谞讜 诇驻讬 讛讗诪转 讚诪讜讚讛 讬讞讬讚 诇专讘讬诐 讜拽"诇:


转讜住' 讘讚"讛 讗讘诇 讘砖讗讬谉 讻讜' 讗"讻 讙诐 讘讜专讗 驻专讬 讛注抓 讞砖讬讘讗 讟驻讬 诪讘"驻 讛讗讚诪讛 讻讜' 注讻"诇 讜讛转讬专讜抓 讞住专 诪讚讘专讬 讛转讜住' 讜讛讜讗 讘专讗"砖 讜讝"诇 讚诇讗 讞砖讬讘 讻"讻 讘"驻 讛注抓 讻讜' 讜注"砖:


讘讚"讛 诪讬转讬讘讬 讛讬讜 讻讜' 砖讛讜讗 讻诪讜 讻谉 诪讝' 诪讬谞讬谉 讚诪讘专讱 注诇讬讛谉 讘"驻 讛讗讚诪讛 讻讜' 诇讻讱 爪专讬讱 诇讛谞讛讬讙 讛讻讬 讻讜' 注讻"诇. 讚讘专讬讛诐 讗讬谞谉 诪讜讘谞讬诐 诇讬 讚讜讚讗讬 讛诪拽砖讛 讛讜讛 住"讚 诇诪讬诪专 讛讻讬 讚讘转专讬 诪讬谞讬谉 谞诪讬 讗驻讬诇讜 诇讻转讞诇讛 诪讘专讱 讘"驻 讛讗讚诪讛 注诇 讛爪谞讜谉 讜驻讜讟专 讙诐 驻讬专讜转 讛注抓 讗驻讬诇讜 诪讝' 诪讬谞讬谉 讗讘诇 诪讛 砖讻转讘讜 诇讻讱 爪专讬讱 诇讛谞讛讬讙 讛讻讬 讻讜' 讛讜讗 转诪讜讛 讚讛讗 诇诪"讚 讘砖讘专讻讜转讬讛谉 砖讜讜转 讚讜拽讗 驻诇讬讙讬 住"诇 讘讗讬谉 讘专讻讜转讬讛谉 砖讜讜转 讚"讛 诪讘专讱 注诇 讝讛 讻讜' 讜讗讬谉 讘"驻 讛讗讚诪讛 驻讜讟专 驻讬专讜转 讛讗讬诇谉 讜诇诪"讚 谞诪讬 讚驻诇讬讙讬 讘讗讬谉 讘专讻讜转讬讛谉 砖讜讜转 诇专讘谞谉 诪讘专讱 注诇 讗讬讝讜 诪讛谉 砖讬专爪讛 转讞诇讛 讜诇专"讬 讝' 诪讬谞讬谉 拽讜讚诐 诪讬讛讜 诇讻"注 讗讬谉 讘"驻 讛讗讚诪讛 驻讜讟专 驻讬专讜转 讛讗讬诇谉 讙诐 诪讛 砖住讬讬诪讜 讘讚讘专讬讛诐 讻讛"讙 讻讚驻专讬砖讬转 诇注讬诇 讻讜' 讗诐 专"诇 砖讻谉 驻讜住拽 讘住驻专 讛"讙 讝讛 讗讬谞讜 讚讛讗 讻转讘讜 诇注讬诇 讘讛驻讱 讝讛 讚讛"讙 驻讜住拽 讚讘"驻 讛注抓 转拽讚讜诐 诇讘"驻 讛讗讚诪讛 讜讗讜诇讬 讬砖 讞住专讜谉 讜讟注讜转 讘讚讘专讬讛诐 讜爪"注:


讘讚"讛 讙驻谉 讻讚讬 专讘讬注讬转 讻讜' 讗诐 讗讻诇 注诇讬谉 讻讜' 讗讘诇 讻讬 诪砖注专讬谉 讘讬讬谉 爪专讬讱 砖讬注讜专讗 讟驻讬 讻讜' 注讻"诇 注讬' 讘讚讘专讬 讛转讜住' 驻"拽 讚住讜讻讛 讜驻"拽 讚注讬专讜讘讬谉 讘讝讛:





讞讻诪转 砖诇诪讛

讙诪' 讜住谞讚诇讬讜 讜讟讘注讜转讬讜 讘讬讚讬讜 讛讜讗 讜讛谉 讻讜' 讻爪"诇 讜谞"讘 讻谉 驻讬专砖"讬 讘专讬砖 住讜讻讛:


专砖"讬 讘讚"讛   讘砖诇诪讗 诇诪"讚 讻讜' 讗讜拽讬诪谞讗 讘讘讜砖诇讬 讻讜诪专讗 讻讜' 谞"讘 诪诇砖讜谞讜 诪讜讘谉 讚诇讗 驻专讬讱 转诇诪讜讚讗 讗诇讗 讗诇讬讘讗 讚诇讬砖谞讗 讘转专讗 讚诪讜拽讬 诪转谞讬' 讘讘讜砖诇讬 讻讜诪专讗 讜诇讗 驻诇讬讙讬 讘讬讛 讜诇讬 谞专讗讛 讚讛讻讬 驻专讬讱 诪讗讞专 讚诪驻专砖 谞讜讘诇讜转 讚转诪专讬 讘讜砖诇讬 讻讜诪专讗 诪讻"砖 讚诪转谞讬' 讛讜讗 诪驻专砖 讘讜砖诇讬 讻讜诪专讗 讜讗驻讬诇讜 诇诇讬砖谞讗 拽诪讗 讜讚讜"拽. 讜讛"讛 诪讗谉 讚诪驻专砖 讘转诪专讬 讝讬拽讗 讚讻"砖 讛讜讗 讚诪驻专砖 诪转谞讬' 讚讚诪讗讬 讘转诪专讬 讝讬拽讗 讜注讜诪讚 讘拽讜砖讬讗 讜拽"诇:


转讜住' 讘讚"讛 诪讬转讬讘讬 讻讜' 诇讛谞讛讬讙 讛讻讬 讻讚驻专讬砖讬转 诇注讬诇 讘讗讬谉 讘专讻讜转讬讛谉 砖讜讜转 讻讜' 讻爪"诇 讜谞"讘 驻讬专讜砖 讚驻诇讬讙讬 讘讬讛 讜讛诇讻讛 讻专讘讬 讬讛讜讚讛 讚诪讬谉 讝' 拽讜讚诐 讜讛讗 讚驻住拽 讛诇讻讜转 讙讚讜诇讜转 讚讘讜专讗 驻专讬 讛注抓 拽讜讚诐 讛讬讬谞讜 讘砖谞讬讛谉 诪讝' 诪讬谞讬诐 讗讜 砖谞讬讛诐 讗讬谞诐 诪讝' 诪讬谞讬诐 讜讚讜"拽:


讘讚"讛 讗"专 讬专诪讬讛 讻讜' 讻诇 讛诪讜拽讚诐 讜讻讜' 谞"讘 驻讬' 讜诪讗讬 驻专讬讱 诇讬讛 讚讬诇诪讗 讛讜讛 讞讘讬讘 诇讬讛 讗诇讗 诇注讜诇诐 讛诪讜拽讚诐 拽讜讚诐 讜拽"诇:





专砖"砖

[专砖"讬 讚"讛 驻砖讬讟讗. 诇"讙 讻讜' 诪注讬拽专讗 拽"诇 驻砖讬讟讗 讻讜' 讜讛讚专 拽砖讬讗 讛诪"诇. 讗讘诇 讛转讜住' 讘讙讬讟讬谉 (讛' 讘') 诪爪讗讜 讻讛"讙 注"砖. 讜注讬' 讙"讻 讘讬讜诪讗 (驻"讙) 讻讛"讙 讜讘诪砖"讻 砖诐:



专砖"讬 讚"讛 讻讚讬 专讘讬注讬转 讬讬谉. 讗讘诇 讻讜' 讜诇讜诇讘讬谉. 讜讻谉 讻转讘讜 讛转讜住' 注诇讬谉 讜诇讜诇讘讬谉 讜转讬诪讛 砖住转诪讜 讚讘专讬讛诐 讻专"讗 讘专讬砖 驻专拽 讙' 诪讬谞讬谉 谞讙讚 住转诐 诪砖谞讛 讚讛转诐 讜讚注专诇讛 驻"讗 诪"讝] :



转讚"讛 诪讬转讬讘讬. 诇讻谉 爪专讬讱 诇讛谞讛讬讙 讛讻讬 讻讛"讙 讻讚驻讬' 讻讜'. 讻"诪 砖讛讬讛 讙讬' 讛诪讛专砖"讗 注"砖 讜讛谞讛 谞诇讗讜 讻诇 讗谞"讞 诇注诪讜讚 注"讚 讜诇讞讜诪专 讛注谞讬谉 谞诇"驻 讻讜讜谞转诐. 诇讻谉 专"诇 讚诇驻讬 住讘专转 讛诪拽砖讛 驻讜讟专 讘驻讛"讗 讗转 驻讛"注 (讜讻"诪 驻砖讟讜转 讛讘专讬讬转讗 讚讛诪转专抓 谞讚讞拽 诇驻专砖讛 讘讞"诪) 诇讻谉 讻讚讬 诇讛住转诇拽 诪谉 讛住驻拽 讚讘专讻讛 诇讘讟诇讛 讬注砖讛 讻讚讘专讬 讘讛"讙 诇讛拽讚讬诐 讘驻讛"注 注诇 讛转驻讜讞讬诐 讗祝 谞讙讚 拽诇讬讜转 砖讛诐 诪讝' 讛诪讬谞讬诐 讜讻"诪 讘讛专讗"砖 讚诇讘讛"讙 讘驻讛"注 拽讚讬诐 讗祝 谞讙讚 讝"诪 讚讘驻讛"讗 注"砖 [讜专"讬 讞讚讗 讜注讜讚 拽讗诪专 讜谞"诪 诇讝讬转 讜转驻讜讞] :





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻诇 讛诪讜拽讚诐 讘驻住讜拽. 注讬' 讟讜专讬 讗讘谉 讞讙讬讙讛 讚祝 讬"讘 注"讘 讚"讛 讜讗转 讛讗专抓:





驻谞讬 讬讛讜砖注

驻讬住拽讗 讛讬讜 诇驻谞讬讜 诪讬谞讬诐 讛专讘讛 讗诪专 注讜诇讗 诪讞诇讜拽转 讘砖讘专讻讜转讬讛谉 砖讜讜转 讚专"讬 住讘专 诪讬谉 讝' 注讚讬祝 讜专讘谞谉 住讘专讬 讞讘讬讘 注讚讬祝. 诇讻讗讜专讛 诇讗 讛讜讬 爪专讬讱 诇驻专砖 讻谉 讚专"讬 讜讞讻诪讬诐 驻诇讬讙讬 讘住讘专讜转 讛驻讜讻讜转 讚专"讬 住讘专 讛讱 诪诇转讗 讚诪讬谉 讝' 注讚讬祝 诪讟注诪讗 讚讞讘讬讘 讜讞讻诪讬诐 住讘专讬 讗讬驻讻讗 讚诪注诇讛 讚讞讘讬讘 注讚讬祝 诪诪注诇讛 讚诪讬谉 讝' 讜讘驻砖讬讟讜转 讛讜诪"诇 讚专"讬 住讘专 讚诪讬谉 讝' 注讚讬祝 诪讚专砖讛 讚专讘讬 讬爪讞拽 讜专讘谞谉 讚诇讬转 诇讛讜 讚专讘讬 讬爪讞拽 诪砖"讛 住讘专讜 讚诪讘专讱 注诇 讗讬讝讛 诪讛谉 砖讬专爪讛 砖讗讬谉 砖讜诐 拽驻讬讚讗 讘讚讘专 讻诇诇 讜讘讛讻讬 讛讜讬 讗"砖 讟驻讬 驻砖讟讗 讚诇讬砖谞讗 讚诪转谞讬' 讚拽讗诪专讬 讞讻诪讬诐 诪讘专讱 注诇 讗讬讝讛 诪讛谉 砖讬专爪讛 讜诇讗 讗诪专讜 诪讘专讱 注诇 讛讞讘讬讘 讗诇讗 诪砖讜诐 讚讘讗诪转 诇拽讜砖讟讗 讚诪诇转讗 驻砖讬讟讗 诇讬讛 诇注讜诇讗 讚讞讘讬讘 注讚讬祝 讜讛讬讬谞讜 诪注讜讘讚讗 讚讛谞讱 转谞讗讬 讚诪讬讬转讬 讛砖"住 诇注讬诇 讚祝 诇"讟 讘讘专 拽驻专讗 讜转专讬 转诇诪讬讚讬讜 讚拽讗诪专 讘专 拽驻专讗 讗诐 讞讘讬专讱 讚讜诪讛 讻诪讬 砖诇讗 讟注诐 讟注诐 讘砖专 诪注讜诇诐 诪砖诪注 诇讛讚讬讗 讛讬讬谞讜 诪砖讜诐 讚讗讝诇讬谞谉 讘转专 讞讘讬讘 讜讛谞讱 转专讬 转诇诪讬讚讬 谞诪讬 诪注讬拽专讗 讛讜讬 讘注讬 转诇诪讜讚讗 诇注讬诇 诇诪讬诪专 讚讞讚 诪讬谞讬讬讛讜 住讘专 讚讘专讻讜转 驻专讙讬讜转 讜砖诇拽讜转 砖讜讬谉 讜诪砖讜诐 讛讻讬 讘专讬讱 注诇 讛驻专讙讬讜转 讚讞讘讬讘 讜讗讬讚讱 住讘专 讚砖诇拽讜转 讘驻讛"讗 讜诪砖"讛 讘专讬讱 注诇 讛砖诇拽讜转 讚驻讬专讬 注讚讬祝 讚讛讜讬 讘专讻讛 诪讘讜专专转 讜讗"讻 诪诪讬诇讗 诪砖诪注 讚讛讬讻讬 讚讘专讻讜转讬讛谉 砖讜讜转 诇讻"注 讗讝诇讬谞谉 讘转专 讞讘讬讘 讜讻"砖 诇诪讗讬 讚讚讞讬 讛转诐 讚讻"注 砖诇拽讜转 谞诪讬 砖讛讻诇 讗诇讗 讚转专讬 转诇诪讬讚讬 驻诇讬讙讬 讛讬 诪讬谞讬讬讛讜 讞讘讬讘 讜诇驻"讝 注讜诇讗 讚讛讜讗 诪专讗 讚砖诪注转讗 讛讻讗 讛讗 砖诪注讬谞谉 诇讬讛 诇注讬诇 讘讛讱 住讜讙讬讗 讚住"诇 讚砖诇拽讜转 诪讘专讱 砖讛讻诇 讜讗"讻 诇讚讬讚讬讛 诇讻"注 讞讘讬讘 注讚讬祝 讜诪砖"讛 诪住讬拽 讛讻讗 讘诪讬诇转讬讛 讚讟注诪讗 讚讞讻诪讬诐 诪砖讜诐 讚住讘专讬 讞讘讬讘 注讚讬祝 讜讛讬讬谞讜 讻驻专砖"讬 讚讗讬讝讛 砖讬专爪讛 讚诪转谞讬' 讗转 讛讞讘讬讘 注诇讬讜 诪砖诪注 讜讛砖转讗 讗"砖 诪讛 砖讛讜爪专讱 专砖"讬 诇驻专砖 讻谉 讘诪讬诪专讗 讚注讜诇讗 讚诇注讬诇 讘诪转谞讬' 讙讜驻讗 讛讜"诇 诇驻专砖 讻谉 讜诇驻诪"砖 讗"砖 讚讗讚专讘讗 讘诪转谞讬转讬谉 讟驻讬 讛讜讬 诪砖诪注 讚讗讬讝讛 砖讬专爪讛 讚诪转谞讬' 讻驻砖讟讬讛 讚讗讬谉 拽驻讬讚讗 讘讚讘专 诇讙诪专讬 讜讚讜"拽 讜注讬讬谉 注讜讚 讘住诪讜讱:


砖诐 讗讘诇 讘砖讗讬谉 讘专讻讜转讬讛谉 砖讜讜转 讚"讛 诪讘专讱 注诇 讝讛 讻讜' 诇讻讗讜专讛 讬砖 诇转诪讜讛 诪讗讬 讚"讛 讚拽讗诪专 讚讛讗 诇注谞讬谉 讝讛 讗讬 谞驻讟专 讗讞讚 诪讛谉 讘讘专讻转 讞讘讬专讜 诇讗 砖讬讬讱 驻诇讜讙转讗 讚专"讬 讜讞讻诪讬诐 讻诇诇 讚讗"讻 诇讗 讛讜讬 诪注讬谉 驻诇讜讙转讬讬讛讜 讜住讜讙讬' 讻讝讜 诇讗 诪爪讬谞讜 讜注讜讚 讚讟驻讬 讛讬"诇 诇注讜诇讗 诇诪讬诪专 讗讘诇 讻砖讗讬谉 讘专讻讜转讬讛谉 砖讜讜转 讚"讛 诪讘专讱 注诇 讛讞讘讬讘 转讞讬诇讛 讜讛讜讬 诇讙诪专讬 诪注讬谉 驻诇讜讙转讬讬讛讜 讜诪诪讬诇讗 讛讜讬 砖诪注讬谞谉 谞诪讬 转专转讬 讞讚讗 讚讗讬谉 讗讞讚 诪讛谉 谞驻讟专 讘讘专讻转 讞讘讬专讜 讜讗讬讚讱 讚诪讘专讱 注诇 讛讞讘讬讘 转讞讬诇讛 讜讬砖 诇讬讬砖讘 讙"讻 注诇 讛讚专讱 砖讻转讘转讬 讘住诪讜讱 砖讛专讬 讘讻诇诇 讗讬谉 讘专讻讜转讬讛谉 砖讜讜转 讬砖 讘讻诇诇谉 讻诪讛 讘专讻讜转 讘诪"诪 讜讘驻讛"注 讜讘驻讛"讗 讜砖讛讻诇 讜诇驻"讝 诇讗 驻住讬拽讗 诇讬讛 诇诪讬诪专 讚"讛 诪讘专讱 注诇 讛讞讘讬讘 转讞讬诇讛 讚讛讗 讜讚讗讬 诇讬转讗 砖讛专讬 讗诐 讞讘讬讘 注诇讬讜 讗讞讚 诪诪讬谞讬诐 砖诇 砖讗专讬 讛讘专讻讜转 讬讜转专 诪讛诪讬谉 砖诪讘专讻讬谉 讘诪"诪 讜讚讗讬 爪专讬讱 诇讘专讱 讘诪"诪 砖讛专讬 讗驻讬诇讜 讘诇讗 讟注诪讗 讚诪讬谉 讝' 讗驻"讛 讛专讬 讛讬讗 诪讘讜专专转 讬讜转专 诪讻诇 讛讘专讻讜转 砖讛讬讗 讘专讻讛 诪讬讜讞讚转 讜讻谉 讘专讻转 讘驻讛"讗 讜讘专讻转 讘驻讛"注 诪讘讜专专转 讬讜转专 诪讘专讻转 砖讛讻诇 讻讚讗讬转讗 诇注讬诇 讘住讜讙讬讗 讚砖诇拽讜转 讜驻专讙讬讜转 讜讻讘专 讻转讘谞讜 砖诪讘讜讗专 诇注讬诇 讚讘专讻讛 诪讘讜专专转 诇讻讜诇讬 注诇诪讗 注讚讬祝 诪讘专讻转 讞讘讬讘 讜诪砖讜诐 讛讻讬 讛讜爪专讱 注讜诇讗 诇讗住讜拽讬 讘诪讬诇转讬讛 讚"讛 诪讘专讱 注诇 讝讛 讚诪讬谞讛 砖诪注讬谞谉 讚诇讗 拽讗讬 讗诇讗 讗讛谞讱 讘专讻讜转 讚讗讬讬专讬 讘诪转谞讬转讬谉 讘驻诇讜讙转讗 讚专"讬 讜讞讻诪讬诐 讘讘专讻讜转 砖讜讜转 讜诪诪讬诇讗 讚诇讗 拽讗讬 讗讘诪"诪 讚诇讗 讗讬讬专讬 讘讛 诪转谞讬转讬谉 讻诇诇 讻诪"砖 讘专"驻 讜诪诪讬诇讗 谞诪讬 讚诇讗 讗讬讬专讬 讘讘专讻转 砖讛讻诇 讚讘讻讛"讙 诇讗 砖讬讬讱 诪诇转讗 讚讞讻诪讬诐 讚讗诪专讜 诪讘专讱 注诇 讗讬讝讛 诪讛谉 砖讬专爪讛 讚讛讗 讘讻讛"讙 讗驻讬诇讜 讞讻诪讬诐 诪讜讚讜 讚讻诇 讛讘专讻讜转 拽讜讚诪讬诐 诇讘专讻转 砖讛讻诇 讗驻讬诇讜 讘讗讬谞讜 讞讘讬讘 讻讚讗讬转讗 诇注讬诇 讜注讜讚 讚诇注谞讬谉 讘专讻转 砖讛讻诇 诇讗 砖讬讬讱 讘专讻讜转 砖讜讜转 讘讗讞讚 诪讝' 诪讬谞讬谉 讚诇讗 砖讬讬讱 讘讛讜 讘专讻转 砖讛讻诇 讚讗注"讙 讚讗诪专讬谞谉 诇注讬诇 讚祝 诇"讞 讘讚讜讘砖讗 讚转诪专讬 讚诪讘专讻讬谉 注诇讬讬讛讜 砖讛讻诇 讗驻"讛 讚讘砖 讚拽专讗 讚讝' 诪讬谞讬谉 讗祝 注"讙 讚讗讬讬专讬 讘讚讘砖 转诪专讬诐 讗驻"讛 注"讻 诇讗 讗讬讬专讬 拽专讗 讘讚讘砖 讻讛"讙 讚诪讘专讻讬谉 砖讛讻诇 讚讛讗 讚讘砖 讝讛 讗讬谞讜 讞讬讬讘 讘讘讬讻讜专讬诐 讜讘转专讜诪讛 讻讚讗讬转讗 诇注讬诇 讜讻诪讜 砖讻转讘转讬 砖诐 讘讝' 诪讬谞讬谉 讚讘讬讻讜专讬诐 讜诇讗 讗讬讬专讬 讗诇讗 讘讛谞讱 讝' 诪讬谞讬谉 讚拽专讗 讗专抓 讞讟讛 讜砖注讜专讛 讚讗转讬讬谉 讘讙"砖 讗专抓 讗专抓 讗注"讻 讚讚讘砖 转诪专讬诐 讚拽专讗 讛讬讬谞讜 砖注砖讛 诪诪谞讜 讻注讬谉 注讬住讛 讻诪"砖 讛专诪讘"诐 讚诪讘专讻讬谉 注诇讬讛 讘驻讛"注 讜讻"砖 诇砖讬讟转 讘注诇 讛"讙 砖讻转讘讜 讛转讜住' 诇注讬诇 讙讘讬 讚讜讘砖讗 讚转诪专讬 讗"砖 讟驻讬 讘驻砖讬讟讜转 注"砖. 讜诇驻"讝 注"讻 诇讗 砖讬讬讱 驻诇讜讙转讗 讚专"讬 讜讞讻诪讬诐 讘诪转谞讬' 讗诇讗 讘诪讬谞讬 讘专讻讜转 讚讘驻讛"注 讜讘驻讛"讗 讜讘讛谞讱 砖驻讬专 拽讗诪专 注讜诇讗 讚"讛 诪讘专讱 注诇 讝讛 讜讗讬谉 讗讞讚 诪讛谉 谞驻讟专 讘讘专讻转 讞讘讬专讜 讜诪诪讬诇讗 诪讜讚讛 专讘讬 讬讛讜讚讛 讚诪讘专讱 注诇 讛讞讘讬讘 讻诪讜 砖讻转讘讜 专砖"讬 讜转讜住' 讜谞专讗讛 注讜讚 讚诪讛讗讬 讟注诪讗 讙讜驻讗 驻砖讬讟讗 诇讬讛 诇注讜诇讗 讚诇讗 讗讬讬专讬 诪转谞讬' 讗诇讗 讘讘专讻讜转讬讛谉 砖讜讜转 讚讜拽讗 讚讗讬 讗驻讬诇讜 讘讘专讻讜转 砖讗讬谞谉 砖讜讜转 诇讗 砖讬讬讱 砖驻讬专 诪诇转讗 讚讞讻诪讬诐 讚讗诪专讜 诪讘专讱 注诇 讗讬讝讛 诪讛谉 砖讬专爪讛 讜讘讗讬谉 讘专讻讜转讬讛谉 砖讜讜转 诇讗 砖讬讬讱 讛讱 讻诇诇讗 讻讬讜谉 砖讬砖 讘讬谞讬讛谉 讘专讻讜转 诪讘讜专专讜转 讻谞"诇 讜讚讜拽 讛讬讟讘:


讘驻专砖"讬 讘讚"讛 讗讘诇 讻砖讗讬谉 讘专讻讜转讬讛谉 砖讜讜转 讚"讛 讻讜' 讜砖讜讘 讗讬谉 讻讗谉 诪讞诇讜拽转. 讜讻转讘 讛专讗"砖 讜讛讟讜专 讚诪砖诪注 诪转讜讱 驻讬专讜砖讜 砖讗讬谉 拽驻讬讚讗 讘讚讘专 讻诇诇 讜注诇 讗讬讝讛 诪讛谉 砖讬专爪讛 讬讘专讱 转讞讬诇讛 讜诇注谞"讚 诪砖诪注讜转 讝讛 讗讬谞讜 诪讜讻专讞 诪驻专砖"讬 讚讻讬讜谉 砖讻讘专 驻讬专砖 讘讚讘专讬 讛住诪讜讱 注诇 讗讬讝讛 诪讛谉 砖讬专爪讛 讚诪转谞讬' 讚讛讬讬谞讜 讞讘讬讘 讜诇讗讜 砖讗讬谉 拽驻讬讚讗 讘讚讘专 讗"讻 讗讬 住"讚 砖专讜爪讛 诇驻专砖 讻讗谉 砖讗讬谉 拽驻讬讚讗 讘讚讘专 讻诇诇 诇讗 讛"诇 诇住转讜诐 讗诇讗 诇驻专砖 讜讻讛"讙 拽砖讛 注诇 讚讘专讬 注讜诇讗 讙讜驻讗 讚诇讗 讛讜"诇 诇住转讜诐 讗诇讗 诇驻专砖 砖诇讗 谞讟注讛 诇讜诪专 讚讞讘讬讘 注讚讬祝 讚讜诪讬讗 讚讘专讻讜转讬讛谉 砖讜讜转 讚讗讬讬专讬 诇注讬诇 讜注讜讚 讚讛讗 讗讬讻讗 诇诪讬讟注讬 谞诪讬 诇讜诪专 讚讘讗讬谉 讘专讻讜转讬讛谉 砖讜讜转 诪讘专讱 注诇 讛讘专讻讛 诪讘讜专专转 转讞讬诇讛 讚讛讱 诪讬诇转讗 讚讘驻讛"注 诇讗 诪讬拽专讬 诪讘讜专专转 诇讙讘讬 讘驻讛"讗 诇讗 讘专讬专讗 讻诇 讻讱 讜讗"讻 讗讻转讬 讗讬讻讗 诇诪讬讟注讗 讗注"讻 讚诪讗讬 砖驻专砖"讬 讜砖讜讘 讗讬谉 讻讗谉 诪讞诇讜拽转 讻讜讜谞转讜 讙"讻 讚诪讘专讱 注诇 讛转讘讬讘 转讞讬诇讛 讚讗讚诇注讬诇 诪讬谞讬讛 拽讗讬 讻讚讗砖讻讞谉 讘讻诇 讛砖"住 讻讛"讙 讜讻谉 谞专讗讛 砖讛讘讬谞讜 讛转讜住驻讜转 讻谉 讘讻讜讜谞转 专砖"讬 讜诪讛 砖讗讚拽讚拽 注讜讚 讘讝讛 讘砖讬讟转 专砖"讬 讜讛驻讜住拽讬诐 讬讘讜讗专 讘拽"讗:


诪讬讛讜 注讬拽专 驻专砖"讬 讜转讜住' 讜讻诇 讛诪驻专砖讬诐 砖讻转讘讜 诪讬讛讜 砖讜讘 讗讬谉 诪讞诇讜拽转 讚诪讬谉 讝' 注讚讬祝. 讬砖 诇讚拽讚拽 讟讜讘讗 砖讛专讬 讝讛 诇讗 谞讝讻专 讻诇诇 讘讚讘专讬 注讜诇讗 讜诇驻"讝 爪"诇 砖诇讗 讛讜爪专讱 诇讛讝讻讬专讜 诇驻讬 砖讛讚讘专 驻砖讜讟 讛讜讗 讚讘讗讬谉 讘专讻讜转讬讛谉 砖讜讜转 诇讗 砖讬讬讱 拽讚讬诪讛 讜讛讗 讜讚讗讬 诇讬转讗 讚讛讗 诇拽诪谉 诪住拽讬谞谉 讘讛讚讬讗 诇讛讬驻讱 讚讘转专讬 诪讬谞讬 谞诪讬 砖讬讬讱 驻诇讜讙转讗 讚专"讬 讜专讘谞谉 讚诇专"讬 爪专讬讱 诇讘专讱 注诇 讛诪讜拽讚诐 转讞讬诇讛 诪讚专讘讬 讬爪讞拽 讜讗讚专讘讗 诇拽爪转 讙讬专住讗' 砖讻转讘 专砖"讬 讘住诪讜讱 讚讘讗讬谉 讘专讻讜转讬讛谉 砖讜讜转 讬讜转专 砖讬讬讱 拽讚讬诪讛 诪讘专讻讜转讬讛谉 砖讜讜转 讜讗"讻 讛讚专讗 拽讜砖讬讗 诇讚讜讻转讗 讚诇讗 讛讜"诇 诇注讜诇讗 诇住转讜诐 讗诇讗 诇驻专砖 讜讗驻讬诇讜 讗转"诇 讚讗驻"讛 注"讻 驻砖讬讟讗 诇讬讛 诇注讜诇讗 诪住讘专讗 讚谞驻砖讬讛 讚诇讗 砖讬讬讱 拽讚讬诪讛 讚专讘讬 讬爪讞拽 讘讻讛"讙 讜讻诪讜 砖讛讜讻讞转讬 诇注讬诇 讘住诪讜讱 诪诪讬诪专讗 讚注讜诇讗 讙讜驻讗 讜诇驻"讝 注"讻 诇讗 讘讗 注讜诇讗 诇讞讚砖 砖讜诐 讚讘专 诇注谞讬谉 拽讚讬诪讛 讘讗讬谉 讘专讻讜转讬讛谉 砖讜讜转 讗诇讗 注讬拽专 诪讬诪专讗 讚注讜诇讗 讛讬讬谞讜 诇讗砖诪注讬谞谉 讚诪讘专讱 讜讞讜讝专 讜诪讘专讱 讚讗讬谉 讗讞讚 谞驻讟专 讘讘专讻转 讞讘讬专讜 诇讗驻讜拽讬 讚诇讗 谞讟注讬 诇讜诪专 讚讘专讻转 讘驻讛"讗 驻讜讟专转 讙"讻 讗转 砖诇 注抓 讗诇讗 讚诇驻"讝 诇讗 砖讬讬讱 讛讱 诪讬诪专讗 讚注讜诇讗 讻诇诇 讗诪转谞讬' 讚讛讻讗 讗诇讗 诇注讬诇 讗诪转谞讬' 讚讘讬专讱 注诇 驻讛"注 讘驻讛"讗 讬爪讗 讛讜诇"诇 诇讗 砖谞讜 讗诇讗 讘讞讚 诪讬谞讗 讜讘讬专讱 讘讟注讜转 诪讛 砖讗"讻 讻砖诪讘专讱 注诇 砖谞讬讛诐 讻讗讞讚 诇讗 讬爪讗. 讜注讜讚 讚讗讻转讬 诇砖讜谉 讚"讛 讗讬谞讜 诪讚讜拽讚拽 讻"讻 讻讬讜谉 讚诇讗 砖讬讬讱 讻诇诇 讘驻诇讜讙转讗 讚专"讬 讜讞讻诪讬诐 讜诪讛"转 谞讗诪专 讚驻诇讬讙讬 讘驻诇讜讙转讗 讞讚砖讛. 讜讛谞专讗讛 诇注谞"讚 讘讝讛 讚讜讚讗讬 讗讬 讛讜讬 诪讜拽讬 诇诪转谞讬' 讘讗讬谉 讘专讻讜转讬讛谉 砖讜讜转 讛讬讛 诪拽讜诐 诇讜诪专 讚讛讱 驻诇讜讙转讗 讚专"讬 讜讞讻诪讬诐 诇注谞讬谉 拽讚讬诪转 讝' 诪讬谞讬诐 转诇讬讗 讘驻诇讜讙转讗 讚诪转谞讬' 讚专讬砖讗 讚拽转谞讬 讘讬专讱 注诇 驻讬专讜转 讛讗讬诇谉 讘驻讛"讗 讬爪讗 讜诪讜拽诪讬谞谉 诇讛 讻专"讬 讚讘讬讻讜专讬诐 讚讜拽讗 诪砖讗"讻 诇专讘谞谉 诇讗 讬爪讗 讜讗"讻 住讚"讗 讚讛"讛 讗诐 砖谞讬讛诐 诇驻谞讬讜 驻讛"注 讜驻讛"讗 砖讬讬讻讬 谞诪讬 讘讛讱 驻诇讜讙转讗 讚转讞讬诇讛 讚讬讚讬讛 讻讚讬注讘讚 讚诪讬. 讚讻讬讜谉 讚讬爪讗 讗讬谉 诇讜 诇讘专讱 注诇 砖谞讬讛诐 讚讛讜"诇 讻讘专讻讛 砖讗讬谞讛 爪专讬讻讛. 讜诇驻"讝 诪爪讬谞谉 诇诪讬诪专 讚诇注谞讬谉 拽讚讬诪讜转 讛讘专讻讜转 讚专讘讬 讬爪讞拽 讗讬 讛讜讜 讚讗讜专讬讬转讗 讗讜 讚专讱 讗住诪讻转讗 讻诪讜 砖讬讘讜讗专 讗讝讚讜 专"讬 讜讞讻诪讬诐 诇讟注诪讬讬讛讜 讚诇专"讬 讻讜诇讛 拽专讗 讚讗专抓 讞讟讛 讜砖注讜专讛 讜讙驻谉 讜转讗谞讛 讗讬讬专讬 诇讙诪专讬 诇注谞讬谉 拽讚讬诪讛 讚讗注"讙 讚讞讟讛 讜砖注讜专讛 讻砖讗讜讻诇谉 讘注讬谉 讚讜诪讬讗 讚讛谞讱 诪讘专讻讬谉 注诇讬讛谉 讘驻讛"讗 讗驻"讛 诪讘专讱 注诇 讞讟讛 讜砖注讜专讛 讻讬讜谉 讚驻讜讟专 讘讛讱 讘专讻讛 讙"讻 驻讛"注 讗讬谉 诇讜 诇讘专讱 注诇 驻讛"注 讚讛讜讬 诇讬讛 讻讘专讻讛 砖讗讬谞讛 爪专讬讻讛 诪砖讗"讻 诇专讘谞谉 讻讬讜谉 讚住"诇 讚讘专讻转 讘驻讛"讗 讗讬谉 驻讜讟专转 讗转 砖诇 注抓 讻诇诇 讗驻讬诇讜 讘讚讬注讘讚 诇讗 讬爪讗 讜讗"讻 注"讻 诇讗 诪爪讬 诇讗讜拽诪讬 讛讗讬 拽专讗 讚讞讟讛 讜砖注讜专讛 诇讻讚专讘讬 讬爪讞拽 诇注谞讬谉 拽讚讬诪讛 砖讛专讬 讗讬谉 讟注诐 诇讛拽讚讬诐 讞讟讛 讜砖注讜专讛 诪拽诪讬 驻专讬 讛注抓 讗讚专讘讗 驻专讬 讛注抓 讞砖讬讘讗 讟驻讬 讜讗驻砖专 讚讛讜讬 谞诪讬 讘专讻讛 诪讘讜专专转 讟驻讬 诪讘驻讛"讗 讜诪砖讜诐 讛讻讬 诪砖诪注 诇讛讜 讚诇讗 讗讬讬专讬 拽专讗 诇注谞讬谉 拽讚讬诪讛 讻诇诇 谞诪爪讗 讚诇驻"讝 诇讗 讛讜讬 诪爪讬 注讜诇讗 诇诪讬诪专 讛讻讬 讗诪转谞讬转讬谉 讚诇注讬诇 讚讘讬专讱 注诇 驻专讬 讛讗讬诇谉 讚讻砖讗讜讻诇 诪砖谞讬讛诐 讚"讛 诪讘专讱 注诇 讝讛 讜讞讜讝专 讜诪讘专讱 注"讝 讚讜讚讗讬 诇讬转讗 讚讛讗 转诇讬讗 讘驻诇讜讙转讗 讚专"讬 讜讞讻诪讬诐 讚注讬拽专 讟注诪讗 讚专"讬 讛讬讬谞讜 诪砖讜诐 讚住"诇 讚讘专讻转 讘驻讛"注 谞驻讟专 讘讘专讻转 讘驻讛"讗 诪砖讗"讻 讛砖转讗 讚诪驻专砖 注讜诇讗 讘诪转谞讬' 讚讛讻讗 诇注谞讬谉 拽讚讬诪转 讝' 诪讬谞讬谉 讚诇讗 讗讬讬专讬 讻诇诇 讘讗讬谉 讘专讻讜转讬讛谉 砖讜讜转 讗诇讗 讘讘专讻讜转讬讛谉 砖讜讜转 讚讜拽讗 讻讚驻专讬砖讬转 诇注讬诇 讜诇驻"讝 诇讗 砖讬讬讱 讛讱 驻诇讜讙转讗 讚专"讬 讜讞讻诪讬诐 讚讛讻讗 讘驻诇讜讙转讗 讚诇注讬诇 诇注谞讬谉 讘讬讻讜专讬诐 讜讘专讻讛 讜诪砖"讛 砖驻讬专 拽讗诪专 注讜诇讗 讚诇驻"讝 诇讻"注 诪讘专讱 讜讞讜讝专 讜诪讘专讱 讚讛讗 讚拽讗诪专 诇注讬诇 讬爪讗 讛讬讬谞讜 讚讜拽讗 讻砖讗讜讻诇 驻讛"注 诇讘讚 讜讟注讛 讻诪讜 砖驻专砖"讬 讻谞"诇 谞讻讜谉 讜讚讜拽 讛讬讟讘:


注讜讚 谞"诇 诇驻专砖 讘讚专讱 讗讞专 讚讗讬 诇讗讜 讚拽讗诪专 注讜诇讗 诪注讬拽专讗 讚诪讞诇讜拽转 讘讘专讻讜转讬讛谉 砖讜讜转 讚讜拽讗 讜讗讬 诇讗讜 讚拽讗诪专 谞诪讬 讚讟注诪讗 讚专讘谞谉 讚讞讘讬讘 注讚讬祝 讗诇讗 讗讬讝讛 诪讛谉 砖讬专爪讛 讛讬讬谞讜 砖讗讬谉 拽驻讬讚讗 讻诇诇 讘讚讘专 讻讚驻专讬砖讬转 讛讬讛 诪拽讜诐 诇讜诪专 诇讛讬驻讱. 讚讗讚专讘讗 诇讚"讛 讘专讻转 讘驻讛"注 谞驻讟专转 讘讘专讻转 讘驻"讗 砖讘讬专讱 讻讘专 注诇 驻讛"讗 讜讻驻砖讟讗 讚讘专讬讬转讗 讚诇拽诪谉 讚讘专讻转 爪谞讜谉 讜讝讬转 讜讛讬讬谞讜 诪砖讜诐 讚讘讗诪转 讛讗 讚诇讗 诪讜拽讬 注讜诇讗 驻诇讜讙转讬讬讛讜 讚专"讬 讜讞讻诪讬诐 讘讻诇 注谞讬谉 诇"砖 讘专讻讜转 砖讜讜转 讜诇"砖 讘讗讬谉 讘专讻讜转 砖讜讜转 讛讬讬谞讜 诪砖讜诐 讚讗讬谉 谞专讗讛 诇讜 砖讜诐 住讘专讗 诇讜诪专 讚专"讬 讜讞讻诪讬诐 驻诇讬讙讬 讘驻诇讜讙转讗 专讞讜拽讛 讚诇专"讬 讘转专讜讜讬讬讛讜 讬砖 诇讛拽讚讬诐 诪讬谉 讝' 讜诇专讘谞谉 讗驻讬诇讜 讘讘专讻讜转 砖讜讜转 诇讗 讬拽讚讬诐 讜注讜讚 讚讗"讻 诪讬诇转讗 讚讞讻诪讬诐 讚讗诪专讜 注诇 讗讬讝讛 诪讛谉 砖讬专爪讛 诇讗 讛讜讬 讗"砖 讘讞讚 讙讜讜谞讗 讚讘讘专讻讜转讬讛谉 砖讜讜转 讛讬讬谞讜 讚讗讬谉 拽驻讬讚讗 讘讚讘专 讜讘讗讬谉 讘专讻讜转讬讛谉 砖讜讜转 讗讬谉 住讘专讗 诇讜诪专 讻谉 讚讛讗 讬砖 讘讬谞讬讛谉 讘专讻讛 诪讘讜专专转 诪讬讛讜 诇讙讘讬 讘专讻转 砖讛讻诇 讜讻讛"讙 讘专讻转 讘诪"诪 讛讬讗 讘专讻讛 诪讘讜专专转 诇讙诪专讬 诇讙讘讬 讚讗讬谞讱. 讜诇驻"讝 注"讻 讛讜讬 诪讜拽诪讬谞谉 诪诇转讗 讚讞讻诪讬诐 讚讗诪专讜 诪讘专讱 注诇 讗讬讝讛 诪讛谉 砖讬专爪讛 讘注谞讬谉 讗讞专 诇讙诪专讬 讜讛讬讬谞讜 砖谞讗诪专 讚驻诇讜讙转讗 讚专"讬 讜讞讻诪讬诐 诇注谞讬谉 拽讚讬诪讛 讚诪讬谉 讝' 讛讬讬谞讜 讚讜拽讗 讘讗讬谉 讘专讻讜转讬讛谉 砖讜讜转 讚诪讬谞讬诐 讛专讘讛 讚拽转谞讬 讘诪转谞讬' 讛讬讬谞讜 诪讬谞讬 讘专讻讜转 讛专讘讛 讚讗诪砖谞讬讜转 讚诇注讬诇 诪讬谞讬讛 拽讗讬 讚讗讬讬专讬 讘讘专讻讜转 讞诇讜拽讜转 讜拽讗诪专 专"讬 讚讘讻诇 注谞讬谉 诪讘专讱 注诇 砖诇 诪讬谉 讝' 讜讞讻诪讬诐 讗讜诪专讬诐 诪讘专讱 注诇 讗讬讝讛 诪讛谉 砖讬专爪讛 讜讛讟注诐 讘讝讛 讻讬讜谉 讚讘讻诇 讞讚 诪讬谞讬讬讛讜 讗讬讻讗 爪讚 诇诪注诇讬讜转讗 讚讘诪讬谉 讝' 讬砖 诇讜 诪注诇转 拽讚讬诪讛 讚专讘讬 讬爪讞拽 讜诇讛谞讱 砖讗讬谞谉 诪诪讬谉 讝' 讗讬讻讗 爪讚 诪注诇讬讜转讗 讘爪谞讜谉 讜讝讬转 讜讻讛"讙 讗驻讬诇讜 讘讘专讻转 砖讛讻诇 讜讝讬转 讻讬讜谉 讚讘专讻转 砖讛讻诇 讜讘驻讛"讗 驻讜讟专讜转 讙"讻 讗转 砖诇 讝讬转 讜讗诐 讬讘专讱 注诇 讝讬转 讛讜"诇 讻讘专讻讛 砖讗讬谞讛 爪专讬讻讛 讜诪砖"讛 诪讘专讱 注诇 讗讬讝讛 诪讛谉 砖讬专爪讛 讜讛讻讜讜谞讛 讗诐 专讜爪讛 讘讗诪转 诇讗讻讜诇 转讞诇讛 讗转 砖诇 讝讬转 讬砖 诇讜 诇讘专讱 注诇讬讜 转讞诇讛 讚转讜 诇讗 诪讬讞讝讬 讻讘专讻讛 砖讗讬谞讛 爪专讬讻讛 诪砖讗"讻 讗诐 专讜爪讛 诇讗讻讜诇 转讞诇讛 砖诇 爪谞讜谉 讜讻讬讜爪讗 讘讜 爪专讬讱 讛讜讗 诇讛拽讚讬诪讜 讚讜拽讗 讜诇讘专讱 注诇讬讜 讻讚讬 砖诇讗 诇讘专讱 讘专讻讛 砖讗讬谞讛 爪专讬讻讛 讗诐 讬讘专讱 注诇 砖诇 讝讬转 (讜诇驻"讝 诇讗 砖讬讬讱 讛讱 驻诇讜讙转讗 讚专"讬 讜讞讻诪讬诐 讗诇讗 讘讗讬谉 讘专讻讜转讬讛谉 砖讜讜转 讚讜拽讗. 讗讘诇 讘讘专讻讜转讬讛谉 砖讜讜转 讞讻诪讬诐 谞诪讬 诪讜讚讜 讚诪讬谉 讝' 注讚讬祝 讻讬讜谉 讚讗讬转 诇讛讜 讚专砖讗 讚专"讬) 谞诪爪讗 讚诇驻"讝 讻讬讜谉 讚诇讞讻诪讬诐 注"讻 讘专讻转 讘驻讛"讗 驻讜讟专转 讗转 讞讘专转讛 讚砖诇 注抓 诪诪讬诇讗 讚讛"讛 诇专"讬 讚讗驻讜砖讬 驻诇讜讙转讗 讘讻讚讬 诇讗 诪驻砖讬谞谉 诪砖讗"讻 讛砖转讗 讚诪讜拽讬 诇讛 注讜诇讗 诇诪转谞讬' 讘砖讘专讻讜转讬讛谉 砖讜讜转 讚讜拽讗 诪讟注诪讗 讚驻专讬砖讬转 讘诇砖讜谉 讛讙诪' 讗"讻 诪诪讬诇讗 讛讚专讬谞谉 诇住讘专讗 拽诪讬讬转讗 诇讚"讛 诪讘专讱 讜讞讜讝专 讜诪讘专讱 砖讗讬谉 讛讗讞转 驻讜讟专' 讗转 讞讘专转讛 讜讛讬讬谞讜 诪讟注诐 砖驻专砖"讬 讚诇讗 讚诪讬 诇讛讗 讚讗诪专讬谞谉 诇注讬诇 讘讬专讱 注诇 驻讛"注 讘驻讛"讗 讬爪讗 讻谉 讛注诇讬转讬 讘讬砖讬讘讛 讜讚讜拽 讛讬讟讘:


讘讗"讚 讜砖讜讘 讗讬谉 讻讗谉 诪讞诇讜拽转. 驻讬' 讚讗讬 讛讜讬 讗诪专讬谞谉 诇讚"讛 爪谞讜谉 驻讜讟专 讗转 讛讝讬转 诪诪讬诇讗 注讚讬讬谉 驻诇讜讙转讗 讚专"讬 讜讞讻诪讬诐 讘诪"注 讚诇专"讬 诪讘专讱 注诇 讛讝讬转 砖讛专讬 讗诐 讬讘专讱 注诇 讛爪谞讜谉 转驻讟讜专 讗转 砖诇 讝讬转 讜讗"讻 讬砖 讻讗谉 讙谞讗讬 诇诪讬谉 讝' 砖转驻讟专 注"讬 诪讛 砖讗讬谞讜 诪诪讬谉 讝' 讻讚讗诪专讬谞谉 讛讗讬 讟注诪讗 诇专"讬 讘讘专讻讜转讬讛谉 砖讜讜转 讻诪"砖 讛专讗"砖 讜讛专砖讘"讗 讝"诇 讜砖讗专讬 诪驻专砖讬诐 诪砖讗"讻 讛砖转讗 讚讗诪专 注讜诇讗 讚"讛 诪讘专讱 注"讝 讜讞讜讝专 讜诪讘专讱 注"讝 砖讗讬谉 讛讗讞转 驻讜讟专转 讗转 讞讘专转讛 讗"讻 诪诪讬诇讗 砖讜讘 讗讬谉 讻讗谉 诪讞诇讜拽转 讻讬讜谉 讚诇讗 砖讬讬讱 讘讻讛"讙 讛讗讬 讟注诪讗 讚专"讬 讻谞"诇 讜讚讜"拽:


讘转讜住' 讘讚"讛 讗讘诇 讘砖讗讬谉 讘专讻讜转讬讛谉 砖讜讜转 驻专砖"讬 讻讜' 讜讻谉 讬砖 诇驻专砖 讚专"讬 诪讜讚讛 诇讞讻诪讬诐 讻讜' 注讻"诇. 讜诪讛 砖讛讜爪专讻讜 诇讝讛 讗讬谉 诇驻专砖 讚讻讜讜谞转诐 诇讗驻讜拽讬 讚诇讗 谞驻专砖 讚诇讚"讛 诪讘专讱 注诇 讗讬讝讛 砖讬专爪讛 诪诪砖 砖讗讬谉 拽驻讬讚讗 讘讚讘专 讻诇诇 讻诪讜 砖讛讘讬讗讜 讛专讗"砖 讜讛讟讜专 讘砖讬讟转 专砖"讬 讚讗诐 诇讻讱 谞转讻讜讜谞讜 转讜 诇讗 讗"砖 讛讗 讚诪住拽讜 讘讚讘专讬讛诐 讜诇讗 专讘讬诐 诪讜讚讜 诇讬讞讬讚 砖讛专讬 诇讗讬讚讱 驻讬专讜砖讗 谞诪讬 诇讗 诪讜讚讜 专讘讬诐 诇讬讞讬讚 讚诇讗 讛讜讬 诪注讬谉 驻诇讜讙转讬讬讛讜 讻诇诇 讗注"讻 讚讻讜讜谞转诐 讘诪讛 砖讻转讘讜 讜讻谉 讬砖 诇驻专砖 讛讬讬谞讜 诇讗驻讜拽讬 讚诇讗 谞驻专砖 讗讬驻讻讗 讚讘讗讬谉 讘专讻讜转讬讛谉 砖讜讜转 诪讘专讱 注诇 诪讬谉 讝' 讻讜' 讜注诇 讝讛 诪住拽讜 砖驻讬专 讚讗"讻 讛讜讬 专讘讬诐 诪讜讚讜 诇讬讞讬讚 讜讘讝讛 讗"砖 谞诪讬 诪讛 砖讛讘讬讗讜 注"讝 拽讜砖讬讬转 专砖"讬 讜转讬专讜爪讜 诪砖讜诐 讚诇讗讬讚讱 驻讬专讜砖讗 讗诐 讛讬讬谞讜 诪驻专砖讬诐 讚诇讚"讛 爪谞讜谉 讜讝讬转 诪讘专讱 注诇 砖诇 讝讬转 转讜 诇"讛 砖讬讬讱 讛讱 拽讜砖讬讗 讜讻谉 讛讗 讚诪拽砖讜 讘转专 讛讻讬 诪注讜讘讚讗 讚讘专 拽驻专讗 谞诪讬 诇"讛 砖讬讬讱 诇讗讬讚讱 驻讬专讜砖讗 讻讬讜谉 砖讘讗诪转 诪讘专讱 注诇 讛讝讬转 转讞诇讛 砖讛讬讗 讘专讻讛 诪讘讜专专转 讗诇讗 讚讗讻转讬 拽"诇 砖讗诐 诇讻讱 谞转讻讜讜谞讜 转讜住' 诪讗讬 专讗讬讛 讛讜爪专讻讜 诇住转讜专 讝讛 讛驻讬专讜砖 诪讟注诪讗 讚诇讗 谞讗诪专 讚专讘讬诐 诪讜讚讜 诇讬讞讬讚 讜转"诇 讚讘诇讗"讛 讗讬谉 住讘专讗 诇驻专砖 讘讛讬驻讱 讚讘讗讬谉 讘专讻讜转讬讛谉 砖讜讜转 砖讬讬讱 讬讜转专 讟注诪讗 讚拽讚讬诪转 诪讬谉 讝' 讜讛讗 诇讬转讗 砖讛专讬 诪讛"讟 讙讜驻讗 诪讜讞拽 专砖"讬 讝"诇 讘住诪讜讱 讛讙讬专住讗 讘讚"讛 讗诪专 专讘讬 讬专诪讬讛 讘诇讛拽讚讬诐 驻诇讬讙讬 讜注讜讚 砖讻谉 诪讘讜讗专 诪诇砖讜谉 讛讙诪专讗 讙讜驻讗 讚诪拽砖讬 讘住诪讜讱 讗诇讗 诇诪"讚 讘砖讗讬谉 讘专讻讜转讬讛谉 砖讜讜转 驻诇讬讙讬 讘诪讗讬 驻诇讬讙讬 讜注"讻 讛讬讬谞讜 讻驻讬' 讛转讜住驻讜转 砖诐 讚注讬拽专 讛拽讜砖讬讗 诇讟注诪讗 讚专"讬 诪讗讬 注讚讬驻讜转讗 砖讬讬讱 讘讛 讜讗"讻 诪砖诪注 讚诇注讜诇讗 讚讗诪专 诪讞诇讜拽转 讘砖讘专讻讜转讬讛谉 砖讜讜转 讗"砖 讜讗"讻 讗诐 谞驻专砖 讚诇注讜诇讗 诇讚"讛 诪讬谉 讝' 拽讜讚诐 讗"讻 讗讚专讘讗 诇注讜诇讗 拽砖讛 讟驻讬 讗诇讬讘讗 讚讻"注. 诇讻讱 讛讬讛 谞"诇 诇驻专砖 讚诪"砖 讛转讜住' 讜讻谉 讬砖 诇驻专砖 讛讬讬谞讜 诇讗驻讜拽讬 讚诇讗 谞讗诪专 讚讛讗 讚住转诐 注讜诇讗 讚讘专讬讜 讘注谞讬谉 讛拽讚讬诪讛 讜诇讗 拽讗诪专 讗诇讗 诇讚"讛 诪讘专讱 讜讞讜讝专 讜诪讘专讱 讛讬讬谞讜 诪砖讜诐 讚诪诪讬诇讗 砖讜讘 讗讬谉 讻讗谉 诪讞诇讜拽转 讗诇讗 讚讛讚专讬谞谉 诇讻诇诇讗 讘住讘专讗 驻砖讜讟讛 砖讬砖 诇讘专讱 注诇 诪讘讜专专转 转讞诇讛 讚讛讬讬谞讜 讘驻讛"注 诪拽诪讬 讘驻讛"讗 讻砖讬讟转 讘注诇 讛"讙 砖讛讘讬讗讜 讛转讜住' 讻讗谉 讜讻"砖 讚讘专讻讜转 砖谞讬讛谉 拽讜讚诪讜转 诇讘专讻转 砖讛讻诇 讚讘讻讛"讙 讛讜讬 讗"砖 讟讜讘讗 诇讬砖谞讗 讚注讜诇讗 讗诇讗 讚讗驻"讛 讚讜讞讬谉 讛转讜住' 驻讬' 讝讛 讚讗"讻 讛讜讬 专讘讬诐 诪讜讚讜 诇讬讞讬讚 诪讬讛讗 讘注讬拽专 讚讬谞讗 讚专"讬 讚诪讘专讱 注诇 讛讝讬转 讗注"讙 讚诇讗 讛讜讬 诪讞讚 讟注诪讗 讚诇专"讬 讗转讬讗 诪诪讬诇讗 诪讟注诪讗 讚拽讚讬诪转 诪讬谉 讝' 讜诇专讘谞谉 诪讟注诪讗 讚讘专讻讛 诪讘讜专专转 讜讘讝讛 谞诪砖讱 讛讬讟讘 讚讘专讬 讛转讜住' 讜讻诇 讝讛 讛讚讬讘讜专 诇讚讘专讬讛诐 讛拽讜讚诪讬诐 讘诪讛 砖诪驻专砖讬诐 诇讚"讛 诪讘专讱 注诇 讛讞讘讬讘 讻谉 谞"诇 谞讻讜谉. 讗诇讗 讚诪诇砖讜谉 讛专砖讘"讗 讝"诇 讘讞讬讚讜砖讬讜 砖讻转讘 讙"讻 讻讚讘专讬 讛转讜住' 讘注谞讬谉 专讘讬诐 诪讜讚讜 诇讬讞讬讚 讜诪砖诪注 讚讛讬讬谞讜 讻驻讬专讜砖 讛专讗砖讜谉 砖讻转讘转讬 讘讻讜讜谞转 讛转讜住驻讜转 讜讗"讻 讛讚专讗 拽讜砖讬讗 诇讚讜讻转讗 诪讛 砖讛拽砖讬转讬 注"讝 讛驻讬专讜砖 讜爪"注 讜讚讜拽 讛讬讟讘:


讘讗"讚 讜讗"转 讛讗 讗诪专讬谞谉 诇注讬诇 讻讜' 讜讬"诇 讚诇讗 讞砖讬讘讗 讘驻讛"注 讻"讻 讻讜' 注讻"诇. 讜讘诇砖讜谉 讛专讗"砖 诪讘讜讗专 讬讜转专 讚诇讙讘讬 砖讛讻诇 诪讬拽专讬 诪讘讜专专转 诇驻讬 砖讻讜诇诇转 讚讘专讬诐 讛专讘讛 诪砖讗"讻 讘驻讛"注 诇讙讘讬 讘驻讛"讗 诇讗 诪讬拽专讬 诪讘讜专专转 讻"讻. 讜诇讻讗讜专讛 讬砖 诇驻拽驻拽 注诇 住讘专讗 讝讜 讚讗讚专讘讗 诪讛 砖讻讜诇诇 讚讘专讬诐 讛专讘讛 讛讜讬 讘专讻讛 讞砖讜讘讛 讟驻讬 讜注讜讚 讚注讻"驻 诪砖讜诐 住讘专讗 讻讝讜 诇讗 讛讜"诇 诇注讜诇讗 诇住转讜诐 讗诇讗 诇驻专砖 砖诇讗 谞讟注讛 诇讜诪专 讘驻讛"注 诇讙讘讬 讘驻讛"讗 谞诪讬 讛讜讬 诪讘讜专专转 讜诇讜诇讬 讚讘专讬讛诐 讛讬讛 谞"诇 讚诇讗讜 讘诪讘讜专专转 转诇讬讗 诪诇转讗 砖讛专讬 注讬拽专 讚讬谉 讝讛 诇讗 讬讚注讬谞谉 讗诇讗 诪砖拽诇讗 讜讟专讬讗 讚诇注讬诇 讘注讜讘讚讗 讚讘专 拽驻专讗 讚拽讗诪专 讛砖"住 讜诪专 住讘专 砖诇拽讜转 讘驻讛"讗 讛诇讻讱 驻讬专讬 注讚讬祝 讜诪讚诇讗 拽讗诪专 讛诇讻讱 讘驻讛"讗 注讚讬祝 讚讛讜讬 诪砖诪注 诇驻讬 砖讛讬讗 讘专讻讛 诪讘讜专专转 讗诇讗 住转诪讗 拽讗诪专 讛诇讻讱 驻讬专讬 注讚讬祝 讗"讻 诇驻"讝 讬砖 诇谞讜 诇讜诪专 讘驻砖讬讟讜转 讚讞砖讬讘讜转 讘专讻讜转 讛驻讬专讜转 讛讬讬谞讜 诪砖讜诐 砖讬砖 诇讛诐 住诪讱 诪谉 讛转讜专讛 讘拽专讗 讚讗专抓 讞讟讛 讜砖注讜专讛 讜诇拽爪转 驻讜住拽讬诐 讛谉 诪谉 讛转讜专讛 诪诪砖 讘讘专讻讜转 砖诇讗讞专讬讛诐 讜讗驻砖专 讚讛"讛 讘讘专讻讜转 砖诇驻谞讬讛诐 诪拽"讜 讚专讬砖 驻讬专拽讬谉 讻诪"砖 砖诐 讘讞讬讚讜砖讬 讜诪砖讜诐 讛讻讬 拽讗诪专 砖驻讬专 诇注讬诇 讛诇讻讱 驻讬专讬 注讚讬祝 讜讛讬讬谞讜 诇讙讘讬 讘专讻转 砖讛讻诇 砖诇讗 诪爪讬谞讜 诇讜 砖讜诐 住诪讱 诪谉 讛转讜专讛 讜讛砖转讗 讗"砖 讚讘讘专讻转 驻讛"注 诇讙讘讬 驻讛"讗 诇讗 砖讬讬讱 讛讱 住讘专讗 讚讛讗 转专讜讜讬讬讛讜 专诪讬讝讬 讘拽专讗 讚讗专抓 讞讟讛 讜砖注讜专讛. 诪讬讛讜 诇砖讬讟转 讘讛"讙 讗讬讻讗 诇诪讬诪专 讚讗驻"讛 讘专讻转 驻讛"注 讞砖讬讘讗 讟驻讬 诪讘驻讛"讗 诪砖讜诐 讚诇注谞讬谉 讘专讻讛 砖诇驻谞讬讛诐 讬砖 诇驻专讬 讛注抓 讬讜转专 住诪讱 诪谉 讛转讜专讛 诪拽专讗 讚拽讜讚砖 讛诇讜诇讬诐 砖讻谉 诪讘讜讗专 诇讛讚讬讗 讘讘专讬讬转讗 讚专讬砖 驻专拽讬谉 讻谞"诇 谞讻讜谉 诇讜诇讬 砖讛拽讚诪讜谞讬诐 诇讗 讻"讻 讜讗讜诇讬 诪拽讜诐 讛谞讬讞讜 诇讬 讘讝讛 讜讚讜"拽:


讘讗"讚 讜诪讛 砖讻转讘 讘讛"讙 讻讜' 讛讬讬谞讜 诇驻讬 讛诪住拽谞讗 讻讜' 讜拽讬讬"诇 讻专"讬 讻讜' 注讚 住讜祝 讛讚讬讘讜专. 讜诇讻讗讜专讛 讻诇 讚讘专讬讛诐 讘讝讛 住转讜诪讬谉 诪讗讚 讜讻讘专 谞转拽砖讜 讘讝讛 讛专讘讛 讘讻讜讜谞转谉 诪讻"砖 讘诪讛 砖讻转讘讜 讘住诪讜讱 讘讚"讛 诪讬转讬讘讬 讜诇讻谉 爪专讬讱 诇讛谞讛讬讙 注讚 住讜祝 讛讚讬讘讜专 砖讗讬谉 诇讜 砖讜诐 驻讬专讜砖 讜讛讘谞讛 讻诇诇 讻诪"砖 诪讛专砖"讗 讝"诇:


讗诪谞诐 诇驻注谞"讚 谞专讗讛 诇讬讬砖讘 诇砖讜谉 讛转讜住' 讘砖谞讬 讚讬讘讜专讬诐 讗诇讜 讘诇讬 砖讜诐 讙诪讙讜诐 砖讻诇 讻讜讜谞转诐 讘讝讛 讗讬谞讛 讗诇讗 诇讛注诪讬讚 讚讘专讬讛诐 讛拽讜讚诪讬诐 讚讘专讻转 讘讜专讗 驻讛"注 诇讗 诪拽专讬 诪讘讜专专转 诇讙讘讬 讘驻讛"讗 讜注"讝 讻转讘讜 砖驻讬专 讜诪"砖 讘讛"讙 讚讘驻讛"注 转拽讚讜诐 讻讜' 讚诪讘讜专专转 讟驻讬 讚谞讛讬 讚讘注讬拽专 讚讬谞讜 驻诇讬讙讬 讛转讜住' 注诇 讘讛"讙 砖讛讜讗 驻住拽 讻诪"讚 讘讗讬谉 讘专讻讜转讬讛谉 砖讜讜转 谞诪讬 诪讞诇讜拽转 讜讛转讜住驻转 驻讜住拽讬诐 讻注讜诇讗 讻砖讬讟转 专讜讘 讛驻讜住拽讬诐 讗诇讗 讚讗驻"讛 讘诪讛 砖讻转讘 讘讛"讙 讚讘驻讛"注 诪讬拽专讬 诪讘讜专专转 诇讙讘讬 讘讜专讗 驻讛"讗 诇讗 专爪讜 诇讞诇讜拽 注诇讬讜 讘诇讬 专讗讬讛 注"讝 诪住拽讜 砖驻讬专 讚讗驻讬诇讜 讘讛"讙 讙讜驻讗 诇讗 讻转讘 讻谉 讗诇讗 诇驻讬 讛诪住拽谞讗 讚住"诇 讻诪"讚 讘讗讬谉 讘专讻讜转讬讛谉 砖讜讜转 驻诇讬讙讬 讚讘讻诇 注谞讬谉 砖讬讬讱 拽讚讬诪讛 讚专讘讬 讬爪讞拽 讚讗诪专 讻诇 讛诪讜拽讚诐 讘驻住讜拽 讜讛讻诇 讘讻诇诇 讜诇专讘谞谉 诇讬转 诇讛讜 讛讗 讚专讘讬 讬爪讞拽 讻诇诇 讜诇驻"讝 讜讚讗讬 讛诇讻讛 讻专"讬 诪注讜讘讚讗 讚专讘 讞住讚讗 讜专讘 讛诪谞讜谞讗 诇拽诪谉 讘住诪讜讱 讚讗"诇 专讘 讞住讚讗 诇讗 住"诇 诪专 诇讛讗 讚讗诪专 专讘 讬讜住祝 讻讜' 讚讗诪专 讻诇 讛诪讜拽讚诐 讘驻住讜拽 讜讗"讻 讚讛诇讻讛 讻专"讬 讚诇讗 讗讝讬诇 讘转专 讞讘讬讘 讗诇讗 讘转专 讞砖讬讘讜转 讚拽讚讬诪讛 讚拽专讗 讗"讻 讻诪讜 讻谉 讬砖 诇讜诪专 讚讗讝诇讬谞谉 讘转专 讞砖讬讘讜转 讘专讻讛 诪讘讜专专转 讗祝 注"讙 讚诇讗 诪讘讜专专转 讻"讻 讗驻"讛 注讚讬祝 讟驻讬 诪讟注诪讗 讚讞讘讬讘. 讜注讜讚 讗讜住讬祝 谞讜驻讱 诪砖诇讬 讚讛讗 讘讛讗 转诇讬讗 讚讻讬讜谉 讚砖讬讬讱 拽讚讬诪讛 讚拽专讗 讘讝' 诪讬谞讬谉 讙讜驻讬讬讛讜 讗祝 讘讗讬谉 讛讘专讻讜转 砖讜讜转 讗"讻 诪讚讻转讬讘 讞讟讛 讜砖注讜专讛 拽诪讬 讙驻谉 讛讬讬谞讜 诇讞讟讛 讜砖注讜专讛 砖诪讘专讻讬谉 讘诪"诪 讻诪讜 砖诪讘讜讗专 诇讛讚讬讗 讘诇砖讜谉 讘讛"讙 注爪诪谉 讗祝 注"讙 讚讙驻谉 驻讛"注 讜讞讟讛 讜砖注讜专讛 驻讛"讗 讗驻"讛 讬砖 诇讛拽讚讬诐 讘诪"诪 讻讬讜谉 砖讛讬讗 诪讘讜专专转 讬讜转专 诪讘驻讛"注 讜讗"讻 讚讛讱 住讘专讗 讚诪讘讜专专转 讬砖 诇讛 住诪讱 诪谉 讛转讜专讛 转讜 诇讬转 诇谉 诇讞诇拽 诪住讘专讗 讜诇讜诪专 讚讘驻讛"注 诇讗 诪讬拽专讬 诪讘讜专专转 讻"讻 诇讙讘讬 讘驻讛"讗 讜讻"砖 诇讛讟注诐 砖讻转讘 讛专讗"砖 讝"诇 讚诇讗 砖讬讬讱 讛讗讬 讟注诪讗 讚诪讘讜专专转 讗诇讗 诇讙讘讬 砖讛讻诇 砖讗讬谞讛 诪讘讜专专转 讻诇诇 砖讻讜诇诇转 讛讻诇 讜讗"讻 讛讗 拽诪谉 砖讘诪"诪 诪讬拽专讬 诪讘讜专专转 诇讙讘讬 讘驻讛"注 讗注"驻 砖讗讬谞讛 讻讜诇诇转 讛讻诇 讜讗诐 讻谉 讛"讛 驻讛"注 诇讙讘讬 驻讛"讗 谞诪爪讗 讚诇驻"讝 讚讘专讬 讘讛"讙 讗讬谞诐 讗诇讗 诇驻讬 砖讬讟转讜 砖驻讜住拽 讚诇讗 讻注讜诇讗 讜讛讬讬谞讜 讚诪住拽讜 讛转讜住' 讗讘诇 诇讛讗讬 诇讬砖谞讗 讚讗诪专讬谞谉 讚诇"驻 讻讜' 讜讛讬讬谞讜 讚注讜诇讗 转讜 诇讗 诪转讜拽诐 驻住拽 讚讛"讙 讻讚驻讬专砖谞讜 诇注讬诇 讜讻讜讜谞转诐 注诇 诪讛 砖讻转讘讜 讘转讞讬诇转 讚讘专讬讛诐 诪讚诇讗 驻讬专砖 注讜诇讗 注诇 讗讬讝讛 诪讛谉 讬讘专讱 讻讜' 诪砖诪注 讚专"讬 诪讜讚讛 诇讞讻诪讬诐 讚讞讘讬讘 注讚讬祝 讜讗"讻 诪诪讬诇讗 砖诪注讬谞谉 讚讘专讻转 讘驻讛"注 诇讗 讞砖讬讘讗 诪讘讜专专转 讚讗讬 住"讚 讚讞砖讬讘讗 诪讘讜专专转 转讜 诇讗 讛讜讬 诪讛谞讬 讟注诪讗 讚讞讘讬讘 讻讚诪讜讻讞 诇注讬诇 讘住讜讙讬讗 讚驻专讙讬讜转 讜砖诇拽讜转:


讜注"讝 住讜讘讘 讜讛讜诇讱 讙"讻 诪"砖 讘讚讬讘讜专 讛砖谞讬 讘讚"讛 诪讬转讬讘讬 讻讜' 讗诇诪讗 讚诪讘专讱 讘驻讛"讗 讗驻讬诇讜 诇驻讟讜专 讘驻讛"注 讻讜'. 讜诇讻讗讜专讛 诇砖讜谉 讗驻讬诇讜 诇驻讟讜专 讘驻讛"注 讛讜讗 诪讬讜转专 讚讛讗 讘讛讻讬 拽讬讬诪讬谞谉 谞诪讬 诇诪讗讬 讚诪住拽讜 讜讻"砖 拽诇讬讜转 诇讙讘讬 转驻讜讞讬诐 讜诇讗 讛讜"诇 诇讻转讜讘 转讞诇讛 讗诇讗 讗驻讬诇讜 诇讙讘讬 讝讬转 讗注"讻 讚注讬拽专 讻讜讜谞转谉 讘讝讛 讛讚讬讘讜专 诇讗讜 诇注谞讬谉 诇驻讟讜专 诇讞讜讚讬讛 讗讬讬专讬 讗诇讗 诇注谞讬谉 拽讚讬诪转 讘讜专讗 驻讛"注 诇讙讘讬 讘驻讛"讗 讚讻讬讜谉 讚诇住讘专转 讛诪拽砖讛 讚诪驻专砖 讘专讬讬转讗 讻驻砖讟讗 讚诪讘专讱 注诇 讛爪谞讜谉 讗驻讬诇讜 诇驻讟讜专 讘驻讛"注 讗注"讙 讚讘驻讛"注 讞砖讬讘讗 讟驻讬 讜诇讗 讗诪专讬谞谉 砖讗讬谉 讛住讘专讗 砖转驻讟专 讛讞砖讜讘 注诇 讬讚讬 砖讗讬谞讜 讞砖讜讘 讗"讻 讻"砖 讚诇注谞讬谉 拽讚讬诪讛 诇讗 诪讛谞讬 讛讱 住讘专讗 讚讘专讻讛 诪讘讜专专转 讞砖讬讘讗 讟驻讬 讜讛讬讬谞讜 注"讻 诪砖讜诐 讚诇讗 诪讬拽专讬 诪讘讜专专转 讚讗讬 住"讚 讚讘驻讛"注 诪讬拽专讬 诪讘讜专专转 讗"讻 讗诪讗讬 诪讘专讱 注诇 讛爪谞讜谉 讜驻讜讟专 讗转 讛讝讬转 讚谞讛讬 讚诇讬转 诇讬讛 诇讛讗讬 转谞讗 讞砖讬讘讜转 讚诪讬谉 讝' 讗驻讬诇讜 讛讻讬 讛讬讛 诇讜 诇讛拽讚讬诐 讜诇讘专讱 注诇 讛讝讬转 砖讛讬讗 讘专讻讛 诪讘讜专专转 讜诪诪讬诇讗 讬讘专讱 讗讞"讻 注诇 讛爪谞讜谉 讚转讜 诇讗 讛讜讬 讘专讻讛 砖讗讬谞讛 爪专讬讻讛 讻讬讜谉 讚注讬拽专 讚讬谞讜 讻谉 讛讜讗 讗诇讗 注"讻 讚讘驻讛"注 诇讙讘讬 讘驻讛"讗 诇讗 诪讬拽专讬 诪讘讜专专转 讜讛讬讬谞讜 讻住讘专转诐 讘讚讬讘讜专 讛拽讜讚诐. 讜注"讝 诪住拽讜 讛转讜住' 砖驻讬专 讜诇讻谉 爪专讬讱 诇讛谞讛讬讙 讛讻讬 讻讚驻专讬砖讬转 诇注讬诇 讜讗讬谉 讻讜讜谞转谉 讘讝讛 诇注谞讬谉 诇驻讟讜专 讻诪讜 砖讛讘讬谉 诪讛专砖"讗 讝"诇 讗诇讗 诇注谞讬谉 讛拽讚讬诪讛 讗讬讬专讬 讛讻讗 砖讬拽讚讬诐 讛讞讘讬讘 讜讛讬讬谞讜 讛爪谞讜谉 讻讬讜谉 讚讘专讻转 讛讝讬转 诇讗 讛讜讬 讘专讻讛 诪讘讜专专转 讻讚驻专讬砖讬转. 讜诪讻"砖 讚讗"砖 讟驻讬 诇驻诪"砖 讛专砖讘"讗 讝"诇 讘讞讬讚讜砖讬讜 讚讗驻讬诇讜 诇诪讗讬 讚转专爪讬谞谉 讚讗讬讬专讬 讘爪谞讜谉 注讬拽专 讜诪住拽讬谞谉 谞诪讬 讚讞住讜专讬 诪讬讞住专讗 讻讜' 讗讘诇 讗讬谉 讛爪谞讜谉 注讬拽专 讚"讛 诪讘专讱 讜讞讜讝专 讜诪讘专讱 讻讜' 讛讬讬谞讜 诇注谞讬谉 讚讗讬谉 讛讝讬转 谞驻讟专 注"讬 爪谞讜谉 讗讘诇 诇注谞讬谉 讛拽讚讬诪讛 爪谞讜谉 讻讚拽讗讬 拽讗讬 讚诪讘专讱 诇讬讛 转讞讬诇讛 砖讘专讻转 讛讝讬转 诇讗 诪讬拽专讬 诪讘讜专专转 诇讙讘讬 爪谞讜谉 讜讗"讻 诇讝讛 讛注谞讬谉 注爪诪讜 讻讬讜谞讜 讛转讜住驻讜转 讻谉 谞"诇 讘专讜专 讘讻讜讜谞转诐:


讗诪谞诐 诇驻注谞"讚 谞专讗讛 砖讗讬谉 讘讝讛 砖讜诐 住转讬专讛 注诇 砖讬讟转 讘讛"讙 讗驻讬' 讗诇讬讘讗 讚注讜诇讗 砖讛讜讗 诪驻专砖 讚讛讗 讚拽讗诪专 注讜诇讗 讚"讛 诪讘专讱 讜讞讜讝专 讜诪讘专讱 讛讬讬谞讜 讘讗诪转 砖诪讘专讱 注诇 讛诪讘讜专专转 转讞讬诇讛 讜讻讚驻专讬砖讬转 砖讘讝讛 诇讗 讛讜爪专讱 诇驻专砖 讚讘专讬讜 讜诪住讘专转 讛诪拽砖讛 讚诪拽砖讛 诪讬转讬讘讬 谞诪讬 诇讬讻讗 诇讗拽砖讜讬讬 讚诇诪讗讬 讚住诇拽讗 讗讚注转讬' 砖讘专讻转 讛爪谞讜谉 驻讜讟专转 讗转 讛讝讬转 讻讬讜谉 讚讬爪讗 讘讘驻讛"讗 讘讚讬注讘讚 讜讛讬讬谞讜 讗诐 讬专爪讛 诪讘专讱 注诇 讛爪谞讜谉 讚注"讻 爪专讬讱 诇驻专砖 讻谉 讚诇讗 转拽砖讬 住转诪讗 讚讘专讬讬转讗 讚讛讻讗 讗讞讻诪讬诐 讚诪转谞讬' 讜讗"讻 转讜 诇讗 讗讬讻驻转 诇谉 讘讘专讻讛 讚诪讘讜专专转 讚讝讬转 讻讬讜谉 砖专讜爪讛 诇讗讻讜诇 讛爪谞讜谉 转讞讬诇讛 讗"讻 讗诐 讬专爪讛 诇讛拽讚讬诐 讘讘专讻转 讛讝讬转 讛讜"诇 讻讘专讻讛 砖讗讬谞讛 爪专讬讻讛 讻谞"诇 谞讻讜谉 讜诪讛 砖讬砖 诇讚拽讚拽 注讜讚 讘讝讛 讘砖讬讟转 讘讛"讙 讜讛讞讜诇拽讬诐 讬讘讜讗专 讘拽"讗:


讘讙诪专讗 诪讬转讬讘讬 讛讬讜 诇驻谞讬讜 爪谞讜谉 讜讝讬转 诪讘专讱 注诇 讛爪谞讜谉 讜驻讜讟专 讻讜'  讜诪砖诪注 诇讬讛 讚讛讬讬谞讜 诪砖讜诐 讚讘讚讬注讘讚 讬讜爪讗 讘讘专讻转 讘驻讛"讗 注诇 讛讝讬转 讜诪砖谞讬 讛讘"注 砖讛爪谞讜谉 注讬拽专 讻讜' 讜诪住拽讬谞谉 讚讞住讜专讬 诪讬讞住专讗 讻讜'. 讜拽砖讬讗 诇讬 诪讗讬 讚讜讞拽讗 诇砖讬谞讜讬讗 讛讻讬 讚诇讗 转拽砖讬 讗讚注讜诇讗 讛讗 讘诇讗"讛 诪爪讬谞谉 诇诪讬诪专 讚讛谞讱 专讘谞谉 讜专"讬 讚讘专讬讬转讗 讗讝诇讜 讘砖讬讟转讬讛 讚专"讬 讚讘讬讻讜专讬诐 讚诪住拽讬谞谉 诇注讬诇 讘诪转谞讬' 讘讚祝 讛拽讜讚诐 讚诪砖"讛 讗讬 讘讬专讱 注诇 驻讬专讜转 讛讗讬诇谉 讘驻讛"讗 讬爪讗 讜诪砖"讛 讘专讻转 讛爪谞讜谉 驻讜讟专 讗转 讛讝讬转 诪讛"讟 讙讜驻讗 诪砖讗"讻 注讜诇讗 诪爪讬 住讘专 讻讞讻诪讬诐 讚讘讬讻讜专讬诐 讜诇讚讬讚讛讜 讗诐 讘讬专讱 注诇 驻讬专讜转 讛讗讬诇谉 讘驻讛"讗 诇讗 讬爪讗 讻讚诪砖诪注 诇注讬诇 讜诪讻"砖 砖讗讬谉 诇讜 诇讘专讱 转讞诇讛 注诇 驻讬专讜转 讛讗讚诪讛 讻讚讬 诇驻讟讜专 讗转 砖诇 注抓 讜住讘专 注讜诇讗 讚讛"谞 住讘专讬 讞讻诪讬诐 讚诪转谞讬' 讜讬砖 诇讬讬砖讘 讜讚讜"拽:


砖诐 讗讬 讛讻讬 讗讬诪讗 住讬驻讗 专讘讬 讬讛讜讚讗 讗讜诪专 讻讜'  注讬讬谉 诪讛 砖讻转讘 诪讛专砖"讗 讝"诇 讘讝讛 诇讬讬砖讘 诇砖讜谉 讗"讛 讜诇注谞"讚 诇讗 讬讚注谞讗 诪注讬拽专讗 诪讗讬 拽砖讬讗 诇讬讛 讚讛讗 砖驻讬专 砖讬讬讱 诇砖讜谉 讗"讛 讚讛讗 讗讬 诇讗讜 讚注讜诇讗 讛讜讛 讗"砖 讜讻讬讜谉 讚诪注讬拽专讗 注讬拽专 拽讜砖讬讬转 讛砖"住 诪讛讱 讘专讬讬转讗 讛讬讬谞讜 诇讗拽砖讜讬讬 讗注讬拽专 讚讬谞讗 讚注讜诇讗 讚讗诪专 讚讘讗讬谉 讘专讻讜转讬讛谉 砖讜讜转 讚"讛 诪讘专讱 讘' 讘专讻讜转 讜讛讻讗 拽讗诪专讬 专讘谞谉 讚讗讬谉 诪讘专讻讬谉 讗诇讗 讘专讻讛 讗' 讜诇讘转专 讚诪砖谞讬 诇讬讛 讚讛讗 讚讘讘专讻讛 讗' 住讙讬 讛讬讬谞讜 讻砖讛爪谞讜谉 注讬拽专 讗"讻 诪拽砖讛 砖驻讬专 诪住讬驻讗 谞诪讬 讗注讬拽专 讚讬谞讗 讚讗"讻 诪"讟 讚专"讬 讜讻讚诪住讬拽 讚讗砖讻讞谉 诇专"讬 讘讛讚讬讗 讚诪讜讚讛 讘爪谞讜谉 注讬拽专 讜诇诪讗讬 讚拽砖讬讗 诇讬讛 诇诪讛专砖"讗 讝"诇 诇讗讜 砖驻讬专 诪砖谞讬 讘诪讛 砖讻转讘 讚诪注讬拽专讗 讛讜讬 谞讬讞讗 诇讬讛 讚讗"诇 讚诇注讜诇讗 专讘讬诐 诪讜讚讜 诇讬讞讬讚 讜讚讘专讬 转讬诪讛 讛谉 讚讛讗 讞讝讬谞谉 讘讛讚讬讗 讚专讘谞谉 讚讘专讬讬转讗 驻诇讬讙讬 讗讚专"讬 讜注讻"驻 讟驻讬 讛讜"诇 诇诪讛专砖"讗 讝"诇 诇讗拽砖讜讬讬 讗讛讗 讚讛讜爪专讱 讛转诇诪讜讚讗 诇讛拽砖讜转 讗讚专"讬 诪诪转谞讬' 讚讻诇 砖讛讜讗 注讬拽专 讻讬讜谉 讚讗驻讬诇讜 讗诐 谞讗诪专 讚诇"诇 诇专"讬 讛讗讬 讻诇诇讗 讻讚讗诪专讬谞谉 讘住诪讜讱 讜讻"转 讗驻"讛 诇讗 讛讜讬 讗"砖 诪讬诇转讗 讚专"讬 讗诇讬讘讬讛 讚注讜诇讗 讘诪讗讬 讚拽讗诪专 诪讘专讱 注诇 讛讝讬转 讚讜拽讗 讜诇注讜诇讗 诪讘专讱 注诇 讗讬讝讛 诪讛诐 砖讬专爪讛 诇讚"讛 讜讘讛讗 砖驻讬专 讛讜讬 砖讬讬讱 转讬专讜爪讗 砖诇 诪讛专砖"讗 讝"诇 讗诇讗 讚讗驻讬诇讜 讘讛讗 砖驻讬专 讗讬讻讗 诇砖谞讜讬讬 讻讚砖谞讬谞讗 讚谞"诇 诇讗拽砖讜讬讬 讗注讬拽专 讚讬谞讗 诪讚专"讬 讗讚专"讬 讙讜驻讗 诇注谞讬谉 爪谞讜谉 注讬拽专:


讗诇讗 讚讘专 诪谉 讚讬谉 谞"诇 诇讬讬砖讘 注讜讚 讚讗讬 诇讗讜 讚诪拽砖讛 诪诪转谞讬转讬谉 讚讻诇 砖讛讜讗 注讬拽专 讜诪讗讬讚讱 讘专讬讬转讗 讚专"讬 讚诪讜讚讛 讘爪谞讜谉 注讬拽专 诇讗 讛讜讬 诪爪讬 诇讗拽砖讜讬讬 谞诪讬 讗诪讬诪专讗 讚注讜诇讗 诪讚专"讬 讚讻讬讜谉 讚诇注讜诇讗 注讬拽专 讟注诪讗 讚专"讬 讚诪讬谉 讝' 注讚讬祝 讻砖讘专讻讜转讬讛诐 砖讜讜转 讛讬讬谞讜 诪砖讜诐 砖讗讬谉 讘讚讬谉 砖诪讬谉 讝' 讬驻讟专 诇讙诪专讬 讘诇讗 讘专讻讛 注"讬 诪讬谉 讗讞专 砖讗讬谞讜 诪诪讬谉 讝' 讗"讻 诪讛"讟 讙讜驻讗 讗驻砖专 讚拽讗诪专 专"讬 讘爪谞讜谉 讜讝讬转 讗驻讬诇讜 讻砖讛爪谞讜谉 注讬拽专 讗驻"讛 讗讬谉 诪谉 讛讚讬谉 砖诪讬谉 讝' 讬讛讬讛 讟驻诇 砖讬驻讟专 讘诇讗 讘专讻讛 注"讬 讛爪谞讜谉 诪砖"讛 讗讬爪讟专讬讱 诇讗拽砖讜讬讬 诪讛讱 诪转谞讬' 讚讻诇 砖讛讜讗 注讬拽专 讜注诪讜 讟驻诇 讚讗讬讬专讬 讚讛讘讬讗讜 诇驻谞讬讜 诪诇讬讞 讜驻转 注诪讜 讗诇诪讗 讚讗注"讙 讚驻转 诪诪讬谉 讝' 讛讜讗 讜注讚讬祝 诪讬谞讬讬讛讜 讚讗讬拽专讬 诇讞诐 讜拽讜讘注 讘专讻讛 诇注爪诪讜 讗驻"讛 讛讜讬 讟驻诇 讜谞驻讟专 讘诇讗 讘专讻讛 注"讬 诪诇讬讞 讗诐 讻谉 诪讻"砖 讘爪谞讜谉 讜讝讬转 讻砖讛爪谞讜谉 注讬拽专 讜讗讛讗 诪住讬拽 讛砖"住 砖驻讬专 讜讻"转 讛"谞 讚诇讬转 诇讬讛 讜诇讻讗讜专讛 讛讜讗 转诪讜讛 讚诪讛"转 谞讗诪专 讚专"讬 讜专讘谞谉 驻诇讬讙讬 讘转专转讬 讜诪讗讬 讚讜讞拽讗 讚注讜诇讗 诇讛讜爪讬讗 讛讱 讘专讬讬转讗 诪驻砖讟讗 讚驻诇讜讙转讗 讚专"讬 讜专讘谞谉 讘诪讬谉 讝' 讛讬讬谞讜 讘讻诇 注谞讬谉 诇"砖 讘专讻讜转讬讛谉 砖讜讜转 诇"砖 讗讬谞诐 砖讜讜转 讜诇诪讗讬 讚驻专讬砖讬转 讗"砖 讚讗"诇 讚专"讬 诇讟注诪讬讛 讚诇诪讗讬 讚住讘讬专讗 诇讬讛 砖讗讬谉 诪谉 讛讚讬谉 砖讬驻讟专 诪讬谉 讝' 讘诇讗 讘专讻讛 讗"讻 诪讛"讟 讙讜驻讗 诪"诇 讚驻诇讬讙 讗诪转谞讬转讬谉 讚驻转 讜诪诇讬讞 讻讚驻专讬砖讬转 讜讘讛讗 诪拽砖讛 砖驻讬专 诪讗讬讚讱 讘专讬讬转讗 讚专"讬 诪讜讚讛 讘爪谞讜谉 注讬拽专 讻谉 谞"诇 谞讻讜谉 讜讚讜拽 讛讬讟讘:


砖诐 讜驻诇讬讙讗 讚专讘 讞谞谉 讜驻专砖"讬 讛讗 讚专讘讬 讬爪讞拽 讚讗诪专 讛诪讜拽讚诐 拽讜讚诐 诇讘专讻讛 讗诇诪讗 拽专讗 诇砖讘讞 讗"讬 讘讗 讻讜' 讜诪谞讗谉 讻住讚专 讞砖讬讘讜转谉 讜驻诇讬讙 讗讚专讘讬 讞谞谉 讚讗诪专 诇讗 讘讗 讛讻转讜讘 诇讛讜讚讬注 砖讘讞 讞砖讬讘讜转 讛驻讬专讜转 讻讜' 注讚 住讜祝 讛讚讬讘讜专. 谞专讗讛 讻讜讜谞转讜 诪讘讜讗专 讚讜讚讗讬 讗"讗 诇讜诪专 讚诇专讘讬 讬爪讞拽 注讬拽专 拽专讗 诇注谞讬谉 拽讚讬诪转 讛讘专讻讛 讛讗 诇讬转讗 讚讛讗 讗驻讬诇讜 诇砖讬讟转 讘讛"讙 讜讛专砖讘"讗 讜住讬讬注转诐 砖住讜讘专讬诐 讚讘专讻转 讝' 诪讬谞讬谉 诇讗讞专讬讜 讛讜讬 讚讗讜专讬讬转讗 讻诪讜 砖讬讘讜讗专 讗驻讬诇讜 讛讻讬 讻"注 诪讜讚讜 讚讘专讻讜转 砖诇驻谞讬讛诐 诇讗 讛讜讜 讗诇讗 诪讚专讘谞谉 讗驻讬诇讜 讘诇讞诐 讙诪讜专 讻诪"砖 讛转讜住' 讘专"驻 讚诇讗讜 拽"讜 讙诪讜专 讛讜讗 诇诪讬诇祝 诇驻谞讬讜 诪诇讗讞专讬讜 讻讚诪讜讻讞 讘诪转谞讬' 讚讘注诇 拽专讬 诪讘专讱 诇讗讞专讬讜 讜讗讬谞讜 诪讘专讱 诇驻谞讬讜 (讜注讬讬谉 诪讛 砖讻转讘转讬 砖诐 讘讝讛) 讜讻"讻 讛转讜住' 注讜讚 讘驻专拽 讛讬砖谉 (住讜讻讛 讚祝 讻"讜) 注"砖 讗"讻 诇驻"讝 转讜 诇讗 诪爪讬谞谉 诇诪讬诪专 讚讛讗 讚讗诪专讬谞谉 讛讻讗 讚专讘讬 讬爪讞拽 驻诇讬讙 讗讚专讘讬 讞谞谉 讛讬讬谞讜 诪砖讜诐 讚专' 讬爪讞拽 诪讜拽讬 诇拽专讗 讚讗专抓 讞讟讛 诇拽讚讬诪讛 讜专讘 讞谞谉 诇砖讬注讜专谉 讚讛讗 讜讚讗讬 专' 讬爪讞拽 讙讜驻讗 诪讜讚讛 讚注讬拽专 拽专讗 诇讗讜 诇拽讚讬诪讛 讗转讗 讻讚驻专讬砖讬转. 讜诇讻讱 讛讜爪专讱 专砖"讬 诇驻专砖 讚讗驻讬' 讛讻讬 讗诪专讬谞谉 砖驻讬专 讚驻诇讬讙讬 讚诇专讘讬 讬爪讞拽 讗讬讬专讬 拽专讗 讘砖讘讞 讗"讬 砖讬砖 讘讛 驻讬专讜转 讗诇讜 讛讞砖讜讘讬诐 讘讟注诐 讜诇专讘 讞谞谉 诇讗讜 诪砖讜诐 讞砖讬讘讜转 讛讟注诐 讛讜讗 讗诇讗 诪砖讜诐 讞砖讬讘讜转 讛砖讬注讜专讬谉 讻谞"诇 讘专讜专 讘讻讜讜谞转 专砖"讬. 讗诇讗 讚拽砖讬讗 诇讬 讟讜讘讗 讘讙讜讜讛 讚讛讬讗讱 讗驻砖专 诇讜诪专 讚专讘讬 讞谞谉 住讜讘专 讚诇讗 讗讬讬专讬 拽专讗 讘砖讘讞 讗"讬 讘讛谞讱 讝' 诪讬谞讬诐 讚讛讗 驻砖讬讟讗 诇谉 讘讻讜诇讬 转诇诪讜讚讗 讚讛讗 讚讘讬讻讜专讬诐 讗讬谞谉 谞讜讛讙讬诐 讗诇讗 讘讝' 诪讬谞讬诐 讘诇讘讚 讛讬讬谞讜 诪讙"砖 讚讗专抓 讗专抓 诪讛 诇讛诇谉 讗专抓 讛讜讗 砖讘讞 讗专抓 讛"谞 讗专抓 讛讜讗 砖讘讞 讗专抓 讜讻谉 驻讬' 谞诪讬 专砖"讬 讘讞讜诪砖 讘驻专砖转 讻讬 转讘讗. 讜注讜讚 讚讗驻讬诇讜 讗转"诇 讚专讘讬 讞谞谉 讗讬转 诇讬讛 讬诇驻讜转讗 讗讞专讬谞讗 讘讘讬讻讜专讬诐 讗驻"讛 诇讗 谞爪讟专讱 诇讜诪专 讚驻诇讬讙 讗讚专讘讬 讬爪讞拽 讚砖驻讬专 诪爪讬谞谉 诇诪讬诪专 讚诇专讘讬 讞谞谉 转专转讬 砖诪注转 诪讬谞讬讛 讚诇注谞讬谉 砖讘讞 讗"讬 诇讞讜讚 讜讚讗讬 诇讗 讗讬爪讟专讬讱 讻讬讜谉 讚诇讗 谞"诪 诪讬讚讬 讚讛讗 讻转讬讘 讘讛讗讬 注谞讬谞讗 讙讜驻讗 讗专抓 讗砖专 诇讗 转讞住专 讻诇 讘讛 讜讛讻诇 讘讻诇诇 讜讻"砖 讚讞讟讛 讜砖注讜专讛 诇讗 讗讬爪讟专讬讱 讚讛讗 讻转讬讘 讗专抓 讗砖专 诇讗 讘诪住讻谞讜转 转讗讻诇 讘讛 诇讞诐 讜讬诇驻讬谞谉 诇讞诐 诇讞诐 诪讞诪抓 讜诪爪讛 砖讛谉 讞讟讬谉 讜砖注讜专讬谉 讜讻讜住诪讬诐 讻讜' 讗注"讻 讚注讬拽专 拽专讗 诇砖讬注讜专讬谉 谞讗诪专 讗诇讗 讚讗驻讬诇讜 讛讻讬 诪诪讛 砖讻转讘谉 讛讻转讜讘 讘讝讛 讛住讚专 讜讻转讬讘 谞诪讬 转专讬 讝讬诪谞讬 讗专抓 讗专抓 讞讟讛 讜讗专抓 讝讬转 砖诪谉 讜讚讘砖 讜讗讬 诇砖讬注讜专讬谉 讗专抓 讘转专讗 诇"诇. 讜注讜讚 讚讛讜"诇 诇讗拽讚讜诪讬 诇讝讬转 诪拽诪讬 讞讟讛 诪砖讜诐 讞砖讬讘讜转 讛砖讬注讜专 砖讘讝讬转 讻讚讗诪专讬谞谉 讗专抓 砖讻诇 砖讬注讜专讬讛 讻讝讬转讬诐 讜诇"诇 谞诪讬 讚诇讛讻讬 讙讜驻讗 讗讬爪讟专讬讱 讗专抓 讘转专讗 诇诪讚专砖 诪讬谞讛 讞砖讬讘讜转 砖讬注讜专 讻讝讬转 讚讗讻转讬 讚讘砖 讛讜"诇 诇诪讬讻转讘 讘讗专抓 拽诪讗 (讜注讬讬谉 诪讛 砖讗讻转讜讘 讘讝讛 讘住诪讜讱) 讗注"讻 讚讚专讱 讞砖讬讘讜转 讛驻讬专讜转 注爪诪谉 住讚专谉 讛讻转讜讘. 讜讗"讻 砖驻讬专 拽讗诪专 谞诪讬 专讘讬 讬爪讞拽 讚讻讬讜谉 砖住讚专谉 讛讻转讜讘 讚专讱 讞砖讬讘讜转 讛驻讬专讜转 诪砖"讛 讻诇 讛拽讜讚诐 讘驻住讜拽 诪讜拽讚诐 诇讘专讻讛. 诪讬讛讜 诇砖讬讟转 讛住讜讘专讬诐 讚讘专讻讛 讗讞专讜谞讛 讚讝' 诪讬谞讬诐 讚讗讜专讬讬转讗 讬砖 诇讬讬砖讘 拽爪转 讗讘诇 诇砖讬讟转 讛讞讜诇拽讬诐 拽砖讛. 诪讬讛讜 诇讜诇讬 驻专砖"讬 讛讬讛 谞"诇 诇驻专砖 讚讛讗 讚拽讗诪专 讛讻讗 讜驻诇讬讙讗 讗讚专讘讬 讞谞谉 讛讬讬谞讜 诇诪讗讬 讚讘注讬 诇诪讬诪专 讚专讘讬 讬爪讞拽 讗讬讬专讬 谞诪讬 讘讗讬谉 讘专讻讜转讬讛诐 砖讜讜转 诪砖讜诐 讗住诪讻转讗 讚拽讚讬诪转 讛讻转讜讘 讜讗"讻 注"讻 讚讛讗 讚讗拽讚讬诐 讞讟讛 讜砖注讜专讛 诪拽诪讬 讙驻谉 讛讬讬谞讜 诇注谞讬谉 讘专讻转 讘讜专讗 诪讬谞讬 诪讝讜谞讜转 讚拽讜讚诪转 诇讘专讻转 讘驻讛"讙 讗祝 注"讙 讚讘驻讛"讙 诪讘讜专专转 讬讜转专 讻讚讗诪专讬谞谉 诇注讬诇 讜诇专' 讞谞谉 讜讚讗讬 诇讗讜 讘讛讻讬 讗讬讬专讬 讚讛讗 讞讟讛 讚拽专讗 诪驻专砖 诇讛 诇砖讬注讜专讗 讚驻转 讞讟讬谉 讜讙驻谉 讚拽专讗 谞诪讬 诪讜拽讬 诇讛 专讘讬 讞谞谉 讘注谞讘讬诐 讚讜拽讗 讻诪"砖 转讜住' 讻讗谉 讜讘住讜讻讛 讚诇讗 讗讬讬专讬 讘讬讬谉 讜讗"讻 诇注谞讬谉 驻转 讜注谞讘讬诐 诇讗 砖讬讬讱 诇诪讬诇祝 讛讱 拽讚讬诪讛 讻谉 谞"诇 谞讻讜谉 诇讜诇讬 砖专砖"讬 讜讛拽讚诪讜谞讬诐 诇讗 讻转讘讜 讻谉 讜讚讜拽 讛讬讟讘 讜注讬讬谉 注讜讚 讘住诪讜讱 讜讘讞讬讚讜砖讬 诇诪住讻转 住讜讻讛:





爪诇"讞

讗讬 讛讻讬 讜讻讜'. 诇砖讜谉 讗讬 讛讻讬 讗讬谞讜 诪讚讜拽讚拽 讚讘诇讗 讝讛 讙"讻 讛' 讬讻讜诇 诇讛拽砖讜转 转讻祝 诪讚讘专讬 专"讬 讜注讬讬谉 诪讛专砖"讗 讜诇注谞"讚 讚诪驻砖讟谉 砖诇 讚讘专讬 专"讬 诇讬讻讗 拽讜砖讬讗 注诇 注讜诇讗 讚讗讬讻讗 诇诪讬诪专 讚诪讛 讚讗诪专 专"讬 诪讘专讱 注诇 讛讝讬转 讗讬谉 讻讜讜谞转讜 砖讬讘专讱 注诇讬讜 转讞诇讛 讗诇讗 讻讜讜谞转讜 砖讗讬谞讜 谞驻讟专 讘讘专讻转 讛爪谞讜谉 讗祝 砖讘驻讛"讗 驻讜讟专 讘驻讛"注 诪"诪 诪讬谉 砖讘注讛 讛讜讗 讞砖讜讘 讜讗讬谞讜 谞驻讟专 讘讘专讻讛 砖注诇 诪讬谉 砖讗讬谞讜 诪讬谉 砖讘注讛 讜讛讗 讚讛拽砖讛 讜诇讬转 诇讬' 诇专' 讬讛讜讚讛 讻诇 砖讛讜讗 注拽专 讜讻讜' 砖驻讬专 讛拽砖讛 讚讛专讬 砖诐 砖谞讬谞讜 讗驻讬诇讜 驻转 讗诐 讛讜讗 讟驻诇 诇诪诇讬讞 讛诪诇讬讞 驻讜讟专讜 讜讛专讬 驻转 讛讜讗 诪砖讘注转 讛诪讬谞讬谉 讜注讬讬谉 诪讙"讗 住讬' 专讬"讘 住"拽 讙':


讜砖谞讬 诪讬谞讬谉 讚注诇诪讗 讜讻讜' 专讬"讗 诪讘专讱 注诇 讛讝讬转 讜讻讜' 讜讬砖 诇讚拽讚拽 讻讬讜谉 讚讘砖谞讬 诪讬谞讬谉 讚注诇诪讗 拽讗讬 讜诇讗 诪讛讚专 讗讚诇注讬诇 讘爪谞讜谉 讜讝讬转 讗"讻 诇诪讛 讗讞讝 专"讬 讘诇砖讜谞讜 讝讬转 讛讜讛 诇讬' 诇诪讬诪专 诪讘专讱 注诇 诪讬谉 砖讛讬讗 诪诪讬谉 砖讘注讛 讜谞专讗讛 讚专"讬 讻诇诇讗 讻讬讬诇 讚讝讬转 转诪讬讚 拽讚讬诐 诇讻诇 砖讗专 讘驻讛"注 讗驻讬诇讜 讛诐 讙"讻 诪砖讘注转 讛诪讬谞讬谉 讚讝讬转 讛讜讗 专讗砖讜谉 诇讗专抓 讜诪讛 讚诇讗 谞拽讟 讞讟讛 讜诇讜诪专 砖拽讜讚诐 诇讻诇 砖讗专 驻专讬 讛讗讚诪讛 讗驻讬' 诇砖注讜专讛 砖讛讜讗 讘"讻 诪砖讘注转 讛诪讬谞谉 讗驻"讛 讞讟讛 拽讚讬诐 砖讛讜讗 专讗砖讜谉 诇讗专抓 砖转讬 转砖讜讘转 讘讚讘专 砖讗诐 拽专讗 诪讬讬专讬 讘讻讜住住 讞讟讛 讜砖注讜专讛 讗"讻 诪讗讬 讗专讬' 讞讟讛 诪讟注诐 砖讛讜讗 专讗砖讜谉 诇讗专抓 讛诇讗 讘诇讗"讛 讞讟讛 讘专讻转讜 讘讜专讗 驻讛"讗 讜砖注讜专讛 讘专讻转讜 砖讛讻诇 讻诪讘讜讗专 讘住讬' 专"讞 住注讬祝 讚' 讘讛讙"讛 讜讗驻讬诇讜 讗诐 拽专讗 诪讬讬专讬 讘注砖讗讜 转讘砖讬诇 讜讗"讻 讘专讻讜转讬讛谉 砖诇 讞讟讛 讜砖注讜专讛 砖讜讜转 砖诪讘专讱 讘诪"诪 讜讛讜讛 诇讬' 诇讗砖诪讜注讬谞谉 讚讞讟讛 拽讚讬诐 砖讛讜讗 诪讜拽讚诐 讘驻住讜拽 讙"讻 讬砖 诇讜诪专 砖讝讛讜 驻砖讬讟讗 讗讘诇 讝讬转 拽诪"诇 砖拽讚讬诐 讗驻讬' 诇讙驻谉 转讗谞讛 讜专诪讜谉 砖诪讜拽讚诪讬诐 讘驻住讜拽 诪"诪 讝讬转 拽讚讬诐 砖讛讜讗 专讗砖讜谉 诇讗专抓 讘转专讗 讜讻讚讛砖讬讘 专讘 讛诪谞讜谞讗 诇专讘 讞住讚讗 诇拽诪谉:


讚讗诪专 专讘 讬讜住祝 讜讻讜' 讜讬砖 诇讚拽讚拽 讛讬讗 讙讜驻讗 诪谞"诇 讚专讘 讬讜住祝 诪讬讬专讬 讘讗讬谉 讘专讻讜转讬讛谉 砖讜讜转 讜讚诇诪讗 讘讘专讻讜转讬讛谉 砖讜讜转 诪讬讬专讬 讜诪讜拽讚诐 诇讘专讻讛 讛讬讬谞讜 砖讛讜讗 诪讜拽讚诐 诇讘专讱 注诇讬讜 讜诇驻讟讜专 讗转 讛诪讗讜讞专 讜讗诐 谞讬诪讗 讛讘专讻讛 讗讞专讜谞讛 砖诇 砖讘注转 讛诪讬谞讬谉 讛讜讗 诪谉 讛转讜专讛 讜专讘 讬讜住祝 讚讬谉 转讜专讛 拽讗诪专 诇注谞讬谉 讘专讻讛 讗讞专讜谞讛 讗转讬 砖驻讬专 讚讘讘专讻讜转讬讛谉 砖讜讜转 诇讗 砖讬讬讱 砖讜诐 诪注诇讛 讘讘专讻讛 讗讞专讜谞讛 砖注诇 讻诇 诪讛 砖讗讻诇 讛讜讗 诪讘专讱 讘专讻讛 讗讞转 讗诇讗 讜讚讗讬 讚诪讬讬专讬 诇注谞讬谉 讛拽讚诪讛 砖讬砖 砖诇砖 诪讬谞讬谉 注诇 讛注抓 讜驻专讬 讛注抓 讜注诇 讛诪讞讬讛 讜讻讜' 讜注诇 讛讙驻谉 讜讗诐 讗讻诇 讚讬讬住讗 讜讗讻诇 转诪专讬 讜砖转讛 讬讬谉 砖爪专讬讱 诇讛讝讻讬专 讻诇诐 讘讘专讻讛 讬拽讚讬诐 诇讛讝讻讬专 讛诪讜拽讚诐 讘驻住讜拽 讜讗"讻 注诇 讻专讞讱 诇注谞讬谉 诇讛拽讚讬诐 拽讗诪专 讗讘诇 诇讛谞讱 驻讜住拽讬诐 讚讻诇 讛讘专讻讜转 讞讜抓 诪讘专讻转 讛诪讝讜谉 讛诐 讚专讘谞谉 讜专讘 讬讜住祝 讗讬谞讜 诪驻专砖 讛驻住讜拽 诇注谞讬谉 讘专讻讛 专拽 讬诇讬祝 诪讛驻住讜拽 讗讬讝讛 诪砖讜讘讞 讬讜转专 讜诇讻讱 诪诪讬诇讗 拽讗诪专 砖讛讜讗 讞砖讜讘 诇讘专讻讛 讛讚拽"诇 讜爪专讬讱 诇讜诪专 讚诇砖讜谉 诪讜拽讚诐 诇讘专讻讛 诪砖诪注 讛拽讚诪讛 讜诇讗 诇驻讟讜专 诇讙诪专讬:


砖谞讗诪专 讗专抓 讜讙讜' 诪讚拽讗诪专 砖谞讗诪专 诪砖诪注 砖讛讜讗 诪讘讬讗 专讗讬' 诇讚讘专讬讜 讜诪讛讬讻谉 讬砖 诇讜 专讗讬' 讜讛讻讬 讛讜讛 诇讬' 诇诪讬诪专 讻诇 讛诪讜拽讚诐 讘驻住讜拽 讝讛 讗专抓 讞讟讛 讜砖注讜专讛 讜讻讜' 诪讜拽讚诐 诇讘专讻讛 讜谞专讗讛 讚讗祝 讚诪讜讻讞 诪讛讱 拽专讗 砖讛谞讬 讚讻转讬讘讬 诪砖讜讘讞讬诐 讬讜转专 诪砖讗专 驻讬专讜转 诪讚诇讗 讞砖讬讘 讘砖讘讞 讗专抓 讬砖专讗诇 专拽 讛谞讬 讗讘诇 诪讗谉 讬讬诪专 讚讘讛谞讬 砖讘注讛 诪讬谞讬谉 讬砖 讘讗讞讚 讬讜转专 砖讘讞 诪讘讗讞专讬谞讬 讜讛专讬 讛讻转讜讘 诇讗 讛讬' 讬讻讜诇 诇讻讜诇诇谉 讘讚讘讜专 讗' 讜注诇 讻专讞讱 讛讜爪专讱 诇讞砖讘诐 讝讛 讗讞专 讝讛 讜讗讜诇讬 讻讜诇诐 砖讜讬诐 讘砖讘讞讬诐 讜诇讛讘讬讗 讛讜讻讞讛 砖讙诐 讗诇讜 诪住讜讚专讬诐 诇驻讬 诪注诇转谉 拽讗诪专 砖谞讗诪专 讗专抓 讞讟讛 讜讙讜' 讗专抓 讝讬转 讜讙讜' 讜讗讬 诇讗 讘讗 讛讻转讜讘 讗诇讗 诇讛讜专讜转 讞砖讬讘转谉 谞讙讚 砖讗专 诪讬谞讬谉 砖诇讗 讛讜讝讻专讜 讻诇诇 讛讬' 讚讬 讘驻注诐 讗' 讗专抓 讜诇讞砖讘诐 砖讘注转谞讛 诇讝讛 讗讞专 讝讛 讜诪讚讻转讬讘 驻注诐 砖谞讬 讗专抓 砖"诪 砖讘讗 诇讬转谉 讙诐 讘诪讬谞讬谉 讛诇诇讜 讞砖讬讘讜转 诪讬 砖讛讜讗 专讗砖讜谉 诇讗专抓 讜诇讻谉 讛讜讻专讞 诇讛讻驻讬诇 砖谞讬 驻注诪讬诐 讗专抓:


讻诇 讛驻住讜拽 讻讜诇讜 诇砖讬注讜专讬谉 谞讗诪专 讛谞讛 讚讬讬拽 诇诪讬诪专 讻诇 讛驻住讜拽 讻讜诇讜 讜讛讬' 讚讬 讘讗诪专讜 驻住讜拽 讝讛 诇砖讬注讜专讬谉 谞讗诪专 讜谞专讗讛 注"驻讬 砖讻转讘转讬 诇注讬诇 讚专' 讬爪讞拽 讚讬讬拽 砖讛驻住讜拽 谞讗诪专 诇讛拽讚讬诐 诪讚讻驻诇 砖谞讬 驻注诪讬诐 讗专抓 讜注诇 讝讛 讗诪专 专讘 讞谞谉 讻诇 讛驻住讜拽 讻讜诇讜 诇砖讬注讜专讬谉 谞讗诪专 讜讙诐 讛讻驻诇 砖诇 讗专抓 讛讜讗 诇讝讛 讚诇讻讗讜专讛 讬砖 诇讚拽讚拽 讚讗诐 诇砖讬注讜专讬谉 谞讗诪专 讗"讻 讞讟讛 讛讜讗 诇注谞讬谉 讘讬转 讛诪谞讜讙注 砖讗讬谞讜 谞讜讛讙 讗诇讗 讘讗专抓 讬砖专讗诇 讚讻转讬讘 讘讘讬转 讗专抓 讗讞讜讝转讻诐 讜讙诐 砖诐 讗讬谞讜 砖讻讬讞 讻诇诇 注"驻讬 专讜讘 讛驻专讟讬诐 砖爪专讬讱 诇讛讬讜转 讘讘讬转 砖讬讟诪讗 讘谞讙注讬诐 注讚 砖拽爪转 诪讛讞讻诪讬诐 讗诪专讜 砖讘讬转 讛诪谞讜讙注 诇讗 讛讬' 讜诇讗 注转讬讚 诇讛讬讜转 讜诇讗 谞讻转讘 讗诇讗 诪砖讜诐 讚专讜砖 讜拽讘诇 砖讻专 注讬讬谉 讘诪住' 住谞讛讚专讬谉 讚祝 注"讗 注"讗 讜诇诪讛 讛拽讚讬诪讜 讛讻转讜讘 诇砖讗专 砖讬注讜专讬 转讜专讛 讛谞讜讛讙讬诐 讘讻诇 诪拽讜诐. 注讜讚 讬砖 诇讚拽讚拽 讗诐 诇注谞讬谉 砖讬注讜专讬谉 诇诪讛 谞讻转讘 砖讜讘 讗专抓 讝讬转 砖诪谉 讜讻讜' 诇诪讛 诇讬 讛讻驻诇 砖诇 讗专抓. 讘诐 讗诪专讜 讗专抓 讝讬转 砖诪谉 讜讻讜' 讗专抓 砖讻诇 砖讬注讜专讬' 讻讝讬转讬诐 讗讬讱 砖讬讬讱 砖讛讗专抓 砖讬注讜专讬' 讻讝讬转讬诐 讜讗讟讜 砖讬注讜专讬 讝讬转讬诐 讛诐 讘讚讘专讬诐 砖讛诐 讞讜讘转 拽专拽注 讜讛诇讗 砖讬注讜专讬 讝讬转讬诐 讘讗讬住讜专讬 诪讗讻诇讜转 讛诐 讜讞讜讘转 讛讙讜祝 谞讜讛讙 讘讬谉 讘讗专抓 讜讘讬谉 讘讞"诇 讜诇转专抓 讝讛 爪专讬讱 讗谞讬 诇讛拽讚讬诐 讛拽讚诪讛 讗讞转 讜讝讛讜 讚拽讬讬"诇 讻专' 讬讜讞谞谉 讘专讬砖 驻专拽 讬讜讛"讻 讚讞爪讬 砖讬注讜专 讗住讜专 诪谉 讛转讜专讛 讜讗诪谞诐 讗诐 讛讜讗 砖讬讬讱 讘讻诇 砖讬注讜专讬 转讜专讛 讗讜 专拽 讘诪讗讻诇讜转 诪爪讬谞讜 诇注谞讬谉 讘诇 讬专讗讛 驻诇讜讙转讗 讘讝讛 讜注讬讬谉 讘讗"讞 住讬诪谉 转诪"讘 讘诪讙"讗 住"拽 讬讜"讚 驻诇讜讙转讗 讘讝讛 讜讘讙诇讬讜谉 讛诪讙"讗 砖诇讬 讛讘讗转讬 专讗讬' 诪讚讘专讬 讛转讜住' 讘诪住' 砖讘讜注讜转 讚祝 讟"讝 注"讘 讘讚"讛 诪谞讛"诪 砖讻转讘讜 诪讛讗 讚讙诪讬专讬 诇拽诪谉 砖注讜专 砖讛讬' 诇讗 砖诪注讬谞谉 诇讗 诪诇拽讜转 讜诇讗 讻专转 讚讛"讗 讚讗讬住讜专讗 讘注诇诪讗 讛讬讗 讚讗讬讻讗 注讬讬谉 砖诐 诪讜讻讞 讚诇讗 讗诪专讬谞谉 讘诪讛 砖讗讬谞讜 诪讬讚讬 讚讗讻讬诇讛 讞"砖 讗住讜专 诪谉 讛转讜专讛 讚讗诇"讻 讗讬讱 讗驻砖专 诇驻专砖 讛砖注讜专 诇注谞讬谉 讗住讜专讗 讘注诇诪讗 讜讛诇讗 讗讬住讜专讗 讗讬讻讗 讗祝 讘驻讞讜转 诪砖注讜专 砖讛讬' 讜讚讜讞拽 诇讜诪专 讚讛转讜住驻转 诪驻专砖讬 拽讜砖讬讬转 讛讙诪专讗 诪谞讛"诪 专拽 讗诇讬讘讗 讚专"诇 讚住"诇 讞"砖 诪讜转专 诪谉 讛转讜专讛 讜讗诪谞诐 讘讙诇讬讜谉 讛诪讙"讗 砖诐 讘讬专专转讬 讚讝讛讜 讚讬谉 转讜专讛 讚诪谉 讛转讜专讛 讗讬谉 讞"砖 讗住讜专 专拽 讘诪讗讻诇讜转 讗住讜专讬诐 讗讘诇 注讻"驻 诪讚专讘谞谉 讗住讜专 讞"砖 讘讻诇 注谞讬谞讬 砖讬注讜专讬谉 讜讗"讻 讘注住拽讬 诪讗讻诇讜转 讗讬谉 讞讬诇讜拽 讘讬谉 砖注讜专 诇驻讞讜转 诪讻砖讬注讜专 专拽 诇注谞讬谉 诪诇拽讜转 讘诪讝讬讚 讗讜 诇注谞讬谉 拽专讘谉 讘砖讜讙讙 讜讛拽专讘谞讜转 砖讬讬讻讬诐 专拽 讘讗专抓 讬砖专讗诇 讻讬 砖诐 讛讜讗 诪拽讜诐 讛拽专讘谞讜转 讜讗驻讬诇讜 讘砖注转 讛讬转专 讛讘诪讜转 诪"诪 讛讘诪讛 讙讚讜诇讛 砖砖诐 诪拽专讬讘讬诐 拽专讘谞讜转 讞讜讘讛 讛讬转讛 讘讗专抓 讘讙诇讙诇 讗讜 讘谞讜讘 讜讙讘注讜谉. 讜诪诇拽讜转 讗讬谞讛 讗诇讗 讘住诪讜讻讬谉 讘讗专抓 讬砖专讗诇 讜讗祝 砖诪诇拽讜转 谞讜讛讙讜转 讗祝 讘讝诪谉 讛讝讛 讜讘讻诇 诪拽讜诐 诪谉 讛转讜专讛 讻诪讘讜讗专 讘专诪讘"诐 驻讟"讝 诪住谞讛讚专讬谉 讛诇' 讘' 诪"诪 爪专讬讱 诇讛讬讜转 注"驻讬 讚讬讬谞讬诐 住诪讜讻讬诐 砖讘讗专抓 讬砖专讗诇 讜讻谉 讻转讘 砖诐 讛专诪讘"诐 讛诇' 讙' 讜讻诇 诪诇拽讜转 砖诪诇拽讬谉 讚讬讬谞讬 讞"诇 讘讻诇 诪拽讜诐 讗讬谞讛 讗诇讗 诪讻讜转 诪专讚讜转. 讜诪注转讛 讻驻专砖 讚讘专讬 专讘 讞谞谉 讚诪驻专砖 拽专讗 诇砖讬注讜专讬谉 诇讻讱 住诪讱 讞讟讛 诇讗专抓 砖讝讛 讗讬谞讜 谞讜讛讙 讗诇讗 讘讗专抓 砖讗讬谉 讘讬转 讛诪谞讜讙注 讘讞"诇 讜讗讞"讻 讞砖讬讘 砖讗专 砖讬注讜专讜 转讜专讛 砖讛诐 谞讜讛讙讬谉 讘讻诇 诪拽讜诐 讜讙驻谉 砖讛讜讗 讻讚讬 专讘讬注讬转 讬讬谉 诇谞讝讬专 注拽专 讛诇讬诪讜讚 砖讛讬讬谉 注讘 讗讬谞讜 诪讜爪讬讗 讻诇 讻讱 讻诪讜 诪讬诐 讜讬砖 讘讝讛 谞"诪 诇谞讜讚专 诇诪讬 砖谞讚专 砖诇讗 讬砖转讛 讛讬讜诐 诪讬诐 讻砖注讜专 讘讬爪讛 讜讛砖诇讬讱 讘讬爪讛 诇讻诇讬 诪诇讗 讬讬谉 讜诪讬诇讗 诪谉 讛讬讬谉 砖讬爪讗讜 讻诇讬 讗讬谉 讻诇讬 讝讛 诪讞讝讬拽 专讘讬注讬转 诪讬诐 诇驻讬 砖注诇 讬讚讬 讛砖诇讻转 讘讬爪讛 诇讛讬讬谉 诇讗 讬爪讗 讬讬谉 讻讚讬 讘讬爪讛 砖谞砖讗专 诪诪谞讜 讘讙讜讚砖 讜诪讜转专 诇砖转讜转 诪讬诐 诪诇讗 讻诇讬 讝讛 讜讻讙专讜讙专讜转 诇讛讜爪讗讜转 砖讘转 砖讬讬讱 讙"讻 讘讻诇 诪拽讜诐 讚驻讞讜转 诪讻讙专讜讙专讜转 诪讜转专 诪谉 讛转讜专讛 诇讛讜爪讬讗讜 讘砖讘转 讚诪讛 砖讗讬谞讜 注谞讬谉 讗讻讬诇讛 讗讬谉 讞"砖 讗讬住讜专 诪谉 讛转讜专讛 讜砖讘转 讞讜讘转 讛讙讜祝 讜谞讜讛讙 讘讻诇 诪拽讜诐 讜砖讜讘 讻转讬讘 讗专抓 讝讬转 砖诪谉 讜讚讘砖 讗专抓 砖讻诇 砖讬注讜专讬诐 讻讝讬转讬诐 讚讝讛 注拽专讜 讘讗讬住讜专讬 诪讗讻诇讜转 讜讗"讻 诇注谞讬谉 讗讬住讜专 讗讬谉 砖诐 砖注讜专 讚讙诐 讞"砖 讗住讜专 诪谉 讛转讬专讛 讜讛谞"诪 专拽 诇拽专讘谉 讜诇诪诇拽讜转 讜诇讻谉 讗诪专 砖讻诇 砖讬注讜专讬诐 砖讛讜讗 砖讬讬讱 专拽 讘讗专抓 讜讻谉 讻讜转讘转 讘讬讜讛"讻 讛讜讗 讙"讻 专拽 诇诪诇拽讜转 讜拽专讘谉 讜诇讻谉 讻转讘 驻注诐 砖谞讬 讗专抓 讘砖讘讬诇 讝讬转 讜讚讘砖:


专砖"讬 讚"讛 讘砖讘专讻讜转讬讛谉 砖讜讜转 讻讙讜谉 讝讬转讬诐 讜转驻讜讞讬诐. 砖讘讬拽 专砖"讬 讞讟讛 讛诪讜拽讚诐 讘驻住讜拽 讜讛讜讛 诇讬' 诇驻专砖 讻讙讜谉 讞讟讛 讜拽讟谞讬转 讚转专讜讜讬讬讛讜 讘驻讛"讗 诪砖讜诐 讚讘讗讬谉 讘专讻讜转讬讛谉 砖讜讜转 谞拽讟 专砖"讬 爪谞讜谉 讜讝讬转 讜砖诐 讟注诪讜 诪砖讜诐 讚讙诐 讘讘专讬讬转讗 讚诪讬讬转讬 注诇 讝讛 拽转谞讬 爪谞讜谉 讜讝讬转 诪砖"讛 驻讬专砖 专砖"讬 讙"讻 讘讘专讻讜转讬讛谉 砖讜讜转 讝讬转 讜讛讗 讚诇讗 谞拽讟 专砖"讬 讻讙讜谉 讞讟讛 讜爪谞讜谉 谞专讗讛 讚讞讟讛 谞讙讚 爪谞讜谉 讬砖 诇讜 砖谞讬 诪注诇讜转 讞讚讗 砖讛讜讗 诪讬谉 砖讘注讛 讜注讜讚 讚讝讬讬谉 砖讗讬谉 诪讘专讻讬谉 讘讜专讗 诪"诪 讗诇讗 注诇 讞诪砖转 讛诪讬谞讬谉 讜谞拽讟 专砖"讬 讝讬转讬诐 讜转驻讜讞讬诐 砖讙诐 讘讝讛 诇专"讬 诪讬谉 砖讘注讛 注讚讬祝:


讚"讛 讞讘讬讘 讜讻讜' 讗讬讝讛 砖讬专爪讛 讚诪转谞讬' 讜讻讜'. 讛谞讛 讘诪砖谞讛 诇讗 驻讬专砖 专砖"讬 讻诇讜诐 诇驻讬 砖讛驻砖讜讟 砖诇 驻讬专砖 讗讬讝讛 诪讛谉 砖讬专爪讛 讛讬讬谞讜 注诇 讗讬讝讛 诪讛谉 砖讬专爪讛 注转讛 诇讘专讱 注诇讬讜 讗讘诇 讻讗谉 砖讗诪专 讚专讘谞谉 住讘专讬 诪讬谉 讞讘讬讘 讗讬谉 诇驻专砖 砖讞讘讬讘 诇讜 注转讛 诇讗讻诇讜 转讞诇讛 讚讘讝讛 诇讗 砖讬讬讱 诪讬谉 讜讛讜讛 诇讬' 诇诪讬诪专 讚专讘谞谉 住讘专讬 讞讘讬讘 注讚讬祝 讗讘诇 讘讗诪专讜 诪讬谉 讞讘讬讘 驻讬专讜砖讜 砖讬砖 诪讬谉 砖讞讘讬讘 注诇讬讜 转诪讬讚 讗讘诇 讗诐 注转讛 讛讬' 专讜爪讛 诇讛拽讚讬诐 讛砖谞讬 讗讬谉 讛讚讘专 转诇讜讬 讘专爪讜谞讜 砖诇 注讻砖讬讜 讜注讬讬谉 讘讘讬转 讬讜住祝 住讬' 专讬"讗:


转讜住' 讚"讛 讗讘诇 讜讻讜' 讜讗"转 讜讛讗 讗诪专讬谞谉 诇注讬诇 讙讘讬 注讜讘讚讗 讚讘"拽 讜讻讜'. 讛谞讛 讛专讬"祝 讛砖诪讬讟 诇讙诪专讬 讛讱 注讜讘讚讗 讚讘"拽 讜讙诐 讻讗谉 诇讗 讛讝讻讬专 讻诇诇 讗诐 讘专讻讛 驻专讟讬转 拽讜讚诪转 诇讻诇诇讬转 讜讙诐 讛专诪讘"诐 讘讻诇 讛诇' 讘专讻讜转 诇讗 讛讝讻讬专 诪讝讛 诪讗讜诪讛 讜讛谞诇注"讚 砖讛诐 驻讬专砖讜 住讜讙讬讗 讝讜 讚注讜诇讗 讗诪专 诪讞诇讜拽转 讘砖讘专讻讜转讬讛谉 砖讜讜转 砖讗讝 诇讗 砖讬讬讱 讞砖讬讘讜转 讛讘专讻讛 谞讙讚 讞讘讬专转讛 砖讛专讬 诇砖谞讬讛诐 讛讘专讻讛 砖讜讛 讜讘讝讛 讚诇讗 砖讬讬讱 讞砖讬讘讜转 讛讘专讻讛 讗讝诇讬谞谉 讘转专 讞砖讬讘讜转 讛讚讘专讬诐 砖诪讘专讱 注诇讬讛诐 讗讬讝讛 诪讛谉 注讚讬祝 砖注诇讬讜 讬讘专讱 讜住讜讘专 专"讬 诪讬谉 砖讘注讛 注讚讬祝 讜专讘谞谉 住讘专讬 诪讬谉 讞讘讬讘 注讚讬祝 讗讘诇 讻砖讗讬谉 讘专讻讜转讬讛谉 砖讜讜转 砖讗讝 诇讚"讛 诪讘专讱 注诇 讻诇 讗讞讚 讘驻谞讬 注爪诪讜 讜讻讬讜谉 砖讬砖 讻讗谉 砖拽讬 讘专讻讜转 转讜 诇讗 讗讝诇讬谞谉 讻诇诇 讘转专 讞砖讬讘讜转 讛讚讘专讬诐 砖诪讘专讱 注诇讬讛诐 讻讬 讗诐 讗讞专 讞砖讬讘讜转 讛讘专讻讜转 注爪诪谉 砖讛讘专讻讛 讛驻专讟讬转 讛讬讗 讞砖讜讘讛 讬讜转专 诪讘专讻讛 讛讻诇诇讬转 讜讗讜转讛 爪专讬讱 诇讛拽讚讬诐 讜诇讗 砖讬讬讱 讘讝讛 诇讗 讞讘讬讘 讜诇讗 诪讬谉 砖讘注讛 讻讬 砖讘拽讬谞谉 讞砖讬讘讜转 讘驻讬专讜转 讜讗讝诇讬谞谉 讘转专 讞砖讬讘讜转 讛讘专讻讛 讜讛讬讬谞讜 诪诪砖 讻讛讱 住讜讙讬讗 讚讘专 拽驻专讗 诇注讬诇 讜注诇 讝讛 讘讗 讻讗谉 讛讞讜诇拽 讜驻诇讬讙 讙诐 注诇 住讜讙讬讗 讚讘专 拽驻专讗 讜住讜讘专 讚诇讗 砖讬讬讱 讻诇诇 讘讘专讻讜转 诇讜诪专 讝讜 讞砖讜讘讛 诪讝讜 讜讛讻诇诇讬转 讛讬讗 讞砖讜讘讛 讻诪讜 讛驻专讟讬转 讜诇讻讱 讙诐 讘讗讬谉 讘专讻讜转讬讛谉 砖讜讜转 讗讝诇讬谞谉 讘转专 讞砖讬讘讜转 讛讚讘专讬诐 讘注爪诪谉 砖诪讘专讱 注诇讬讛诐 讜砖讬讬讱 讙诐 讘讝讛 驻诇讜讙转讗 讚专"讬 讜专讘谞谉 讗诐 诪讬谉 砖讘注讛 注讚讬祝 讗讜 讞讘讬讘 注讚讬祝 讜讻讬讜谉 砖驻住拽讜 讛专讬"祝 讜讛专诪讘"诐 讚讗祝 讘讗讬谉 讘专讻讜转讬讛谉 砖讜讜转 诪讞诇讜拽转 诇讻讱 讚讞讗讜 讛讱 住讜讙讬讗 讚讘专 拽驻专讗 诇讙诪专讬:


讘讗"讚 讜诪讛 砖讻转讘 讘讛"讙 讚讘驻讛"注 讜讻讜' 讜讬砖 诇讚拽讚拽 诇讚注转 讘注讛"讙 诇诪讛 讗诪专 专' 讬讛讜讚讛 诪讘专讱 注诇 讛讝讬转 砖讛讝讬转 诪诪讬谉 砖讘注讛 讜讛诇讗 讗祝 讘诇讗"讛 讝讬转 拽讚讬诐 诇爪谞讜谉 讗驻讬诇讜 转驻讜讞讬诐 拽讚讬诐 诇爪谞讜谉 砖讛专讬 讘讜专讗 驻专讬 讛注抓 拽讚讬诐 诇讘讜专讗 驻专讬 讛讗讚诪讛 讜讗祝 讚诪讜拽讬 诇讛 讘讞住讜专讬 诪讞住专讗 讜讘讘专讻讜转讬讛谉 砖讜讜转 讛讬讬谞讜 诇诪"讚 讚讚讜拽讗 讘讘专讻讜转讬讛谉 砖讜讜转 驻诇讬讙讬 讗讘诇 诇诪"讚 讚驻诇讬讙讬 讗祝 讘讗讬谞谉 砖讜讜转 讗讬谉 讗谞讜 爪专讬讻讬谉 诇讞住讜专讬 诪讞住专讗 讜爪专讬讱 诇讜诪专 诇讚注转 讘讛"讙 讙诐 诇诪"讚 讘讗讬谉 讘专讻讜转讬讛谉 砖讜讜转 驻诇讬讙讬 诪讜拽讬 诇讛 讘讞住讜专讬 诪讞住专讗 讜讻讱 诪讜拽讬 诇讛 讘讚"讗 讘砖爪谞讜谉 注拽专 讗讘诇 讗讬谉 讛爪谞讜谉 注拽专 讜讻谉 讘砖谞讬 诪讬谞讬谉 砖讘专讻讜转讬讛谉 砖讜讜转 诪讘专讱 注诇 讗讬讝讛 诪讛谉 砖讬专爪讛 专"讬 讗诪专 诪讘专讱 注诇 讛讝讬转 砖讛讜讗 诪诪讬谉 砖讘注讛 讜讗诪谞诐 讗讻转讬 拽砖讛 诇讚注转 讛诪讬转讬讘讬 砖诇讗 讗住讬拽 讗讚注转讗 讻诇诇 诇讜诪专 讞住讜专讬 诪讞住专讗 讜诪讜拽讬 驻诇讜讙转讬讬讛讜 专拽 讘爪谞讜谉 讜讝讬转 讗"讻 诇诪讛 诇讬' 诇专"讬 诇诪讬讛讘 讟注诪讗 砖讛讜讗 诪诪讬 砖讘注讛 讜转讬驻讜拽 诇讬' 讻讬讜谉 讚住"诇 诇专"讬 砖讗讬谉 讛爪谞讜谉 驻讜讟专 讛讝讬转 诪诪讬谉 讝讬转 砖讛讜讗 讘驻讛"注 拽讜讚诐 诇爪谞讜谉 砖讛讜讗 讘驻讛"讗 讜爪专讬讱 诇讜诪专 砖讛讬' 住讜讘专 讚讙诐 专"讬 住讜讘专 讚讘驻讛"讗 驻讜讟专 讗转 讘专讻转 讘驻讛"注 讗驻讬诇讜 讘砖谞讬 诪讬谞讬谉 专拽 讘讝讬转 砖讛讜讗 诪讬谉 砖讘注讛 讗讬谞讜 讘讚讬谉 砖讬驻讟专 讘讘专讻转 讚讘专 砖讗讬谞讜 诪诪讬谉 砖讘注讛 讜注讬讬谉 诇拽诪谉 讘讚讘专讬谞讜 讘讚讘专讬 讛转讜住' 讘讚"讛 诪转讬讘讬 讜注讬讬谉 讘讚讘专讬谞讜 讘讚讘专讬 讛讙诪专讗 诇转专抓 诇砖讜谉 讗讬 讛讻讬:


讘讗"讚 讛讬讬谞讜 诇驻讬 讛诪住拽谞讗 讜讻讜' 讚讘专讬 讛转讜住' 讘讝讛 住转讜诪讬诐 砖讗诐 诇诪"讚 讘讘专讻讜转讬讛谉 砖讜讜转 驻诇讬讙讬 诪讜讻讞 讚讘驻讛"注 诇讗 注讚讬驻讗 诪讘驻讛"讗 讜诇诪"讚 讚讙诐 讘讗讬谉 讘专讻讜转讬讛谉 砖讜讜转 驻诇讬讙讬 讗讬谉 诇谞讜 讛讻专注 讘讝讛 诪讛讬 转讬转讬 诇讞讚砖 驻诇讜讙转讗 讞讚砖讛 讘讝讛 讜注诇 诪讛 住诪讱 讘讛"讙 诇讞讚砖 讚讘驻讛"注 注讚讬祝 诪讘驻讛"讗 讜讙诐 诪讛 讚住讬讬诪讜 讜拽讬讬"诇 讻专' 讬讛讜讚讛 讜讻讜' 诪讛 注谞讬谉 讝讛 诇讚讬谞讜 砖诇 讘讛"讙 讜讗讟讜 讗诐 讛讬' 拽讬讬"诇 讻专讘谞谉 讛讬' 谞讚讞讛 讚讬谞讜 砖诇 讘注讛"讙 讜谞专讗讛 讚注拽专 拽讜砖讬讬转 讛转讜住' 诪转讞诇讛 砖讛拽砖讜 讜讗"转 讛讗 讗诪专讬谞谉 讘注讜讘讚讗 讚讘"拽 讜讻讜' 讜诪讗讬 拽讜砖讬讗 讜讚诇诪讗 讛讗 讚讘驻讛"讗 讞砖讜讘 讟驻讬 诪砖讛讻诇 讛讬讬谞讜 讘讗讬谉 砖讜诐 讗讞讚 讞讘讬讘 诪谉 讛砖谞讬 讗讝 诪注诇转 讛讘专讻讛 驻专讟讬转 拽讜讚诪转 讗讘诇 讻讗谉 讚讗诪专讬谞谉 讘讗讬谉 讘专讻讜转讬讛谉 砖讜讜转 讚"讛 诪讘专讱 注诇 讝讛 讜讻讜' 讛讬讬谞讜 讛讞讘讬讘 诇讜 讜讻诪讜"砖 讛转讜住' 讘转讞诇转 讛讚讘讜专 讚讬讘专讱 注诇 讗讬讝讛 砖讬专爪讛 转讞诇讛 讛讬讬谞讜 讛讞讘讬讘 讜爪专讬讱 诇讜诪专 讚拽讜砖讬讬转 讛转讜住' 讛讬讗 砖讛专讬 诇注讬诇 讘注讜讘讚讗 讚讘"拽 讗诪专讬谞谉 讚诪讘专讱 住讘专 砖诇拽讜转 讜驻专讙讬转 砖讛讻诇 讛诇讻讱 讞讘讬讘 注讚讬祝 讜诪诇讙诇讙 住讘专 驻专讙讬转 砖讛讻诇 讜砖诇拽讜转 讘驻讛"讗 诇讻讱 驻讬专讗 注讚讬祝 讛专讬 讚砖诐 讛驻专讙讬讜转 讛讬' 讞讘讬讘 讜讗驻"讛 讗诐 砖诇拽讜转 讘驻讛"讗 驻讬专讗 注讚讬祝 讜讗"讻 讛讜讛 住讜讙讬讗 讚诇注讬诇 讚诇讗 讻诪讗谉 讚讛专讬 讘讗讬谉 讘专讻讜转讬讛谉 砖讜讜转 专讘谞谉 讜专"讬 转专讜讜讬讬讛讜 住讘专讬 讚讞讘讬讘 拽讜讚诐 讜诇讻讱 讛讜讻专讞讜 诇讞讚砖 讚讘驻讛"注 谞讙讚 讘驻讛"讗 诇讗 诪拽专讬 驻专讟讬转 讜诪讬讬专讬 讻讗谉 讘驻专讬 讛讗讚诪讛 讜驻讛"注 讗讘诇 讘注诇 讛"讙 讗讝讬诇 诇诪住拽谞讗 讚讙诐 讘讗讬谉 讘专讻讜转讬讛谉 砖讜讜转 驻诇讬讙讬 讜专' 讬讛讜讚讛 住讜讘专 讚讞砖讬讘讜转 砖讘注转 讛诪讬谞讬谉 讚讜讞讛 讗转 讛讞讘讬讘 讗祝 诇注谞讬谉 诇讛拽讚讬诐 讜专讘谞谉 住讘专讬 讚讞讘讬讘 拽讜讚诐 讜讗"讻 讗讬讻讗 诇诪讬诪专 讚讻砖诐 砖诪注诇转 砖讘注转 讛诪讬谞讬谉 讚讜讞讛 诪注诇转 讛讞讘讬讘 讗祝 诇注谞讬谉 诇讛拽讚讬诐 讛"谞 讚讜讞讛 诪注诇转 讘专讻讛 驻专讟讬转 讗转 砖讗讬谞讛 驻专讟讬转 讗祝 砖讛讜讗 讞讘讬讘 讜讗讝诇讗 住讜讙讬讗 讚诇注讬诇 讻专"讬 讚讛诇讻转讗 讻讜讜转讬' 讗讘诇 讘注住拽 驻专讟讬转 讙诐 驻讛"注 谞拽专讗 驻专讟讬转 谞讙讚 驻讛"讗:


讚"讛 诪讬转讬讘讬 讜讻讜' 注讬讬谉 诪讛专砖"讗 讜诪讛专砖"诇 讜讘讗诪转 讚讘专讬 讛转讜住' 诪讙讜诪讙诪讬诐 诪讗讚 讻诪讜 砖转专讗讛 讘诪讛 砖转诪讛 诪讛专砖"讗 注诇 讚讘专讬讛诐 讜注讜讚 讬砖 诇讬 诇讚拽讚拽 讜讻"砖 拽诇讬讜转 砖讛讜讗 讙"讻 诪砖讘注转 讛诪讬谞讬谉 讚诪讘专讱 注诇讬讛谉 讘驻讛"讗 诇驻讟讜专 讛转驻讜讞讬诐 讜讻讜' 讜拽砖讬讗 诪讗讬 讗专讬' 转驻讜讞讬诐 讛专讬 讗驻讬诇讜 砖讬驻讟专讜 拽诇讬讜转 讝讬转讬诐 讛讜讗 讙"讻 拽"讜 砖讗诐 驻讜讟专 爪谞讜谉 砖讗讬谞讜 诪砖讘注转 讛诪讬谞讬谉 讗转 讛讝讬转讬诐 砖讛讜讗 诪砖讘注转 讛诪讬谞讬谉 拽"讜 讗诐 砖谞讬讛诐 讛诐 诪砖讘注转 讛诪讬谞讬谉 讜讙诐 注拽专 讚讘专讬讛诐 诇讗 讬讚注转讬 诪讛 讞讬讚砖讜 讘讝讛 讜诪讬 讛讜讗 砖讬注诇诐 诪诪谞讜 讚讘专 讝讛 砖讗诐 爪谞讜谉 驻讜讟专 讘驻讛"注 砖讙诐 拽诇讬讜转 驻讜讟专讬诐 讚诪讛 讙专讬注讜转讗 讚拽诇讬讜转 诪爪谞讜谉 讜谞诇注"讚 讚讝讛 讜讚讗讬 讚诪讛 砖讻转讘讜 诇驻讟讜专 讛转驻讜讞讬诐 讛讜讗 讛讚讬谉 讛讝讬转讬诐 讜讻诪讜"砖 讜讗诪谞诐 讛讞讬讚讜砖 砖讞讬讚砖讜 讘讝讛 诇讚注转 讛诪转讬讘讬 讛讜讗 注"驻讬 诪"砖 诇注讬诇 注诇 讚讘专讬 讘注讛"讙 讚拽砖讛 诇讚注转 讛诪转讬讘讬 讚诇讗 讗住讬拽 讗讚注转讗 讚讞住讜专讬 诪讞住专讗 讗"讻 诇诪讛 诇讬' 诇专"讬 诇诪讬讛讘 讟注诪讗 砖讛讜讗 诪讬谉 砖讘注讛 讻讬讜谉 讚住"诇 诇专"讬 砖讗讬谉 讛爪谞讜谉 驻讜讟专 讛讝讬转 诪诪讬诇讗 讝讬转 砖讛讜讗 讘驻讛"注 拽讜讚诐 诇爪谞讜谉 砖讛讜讗 讘驻讛"讗 讜诪讻讞 拽讜砖讬讗 讝讜 讛讬' 诪拽讜诐 诇讚讞讜转 讚讘专讬 讘注讛"讘 讜讻转讘转讬 诇注讬诇 诇转专抓 讚讘专讬讜 讜诇讚注转 讛诪讬转讬讘讬 讙诐 专"讬 诪讜讚讛 诇讞讻诪讬诐 讚诪讘专讱 注诇 驻讛"讗 讜驻讜讟专 驻讛"注 讗诇讗 讚讝讬转 讻讬讜谉 砖讛讜讗 诪砖讘注转 讛诪讬谞讬谉 讗讬谞讜 讘讚讬谉 砖讬驻讟专谞讜 爪谞讜谉 砖讗讬谞讜 诪砖讘注转 讛诪讬谞讬谉 讗讘诇 讘砖谞讬讛诐 诪砖讘注转 讛诪讬谞讬谉 讗讜 砖谞讬讛诐 讗讬谞谉 诪砖讘注转 讛诪讬谞讬谉 讙诐 诇专"讬 诪讘专讱 讘驻讛"讗 讜驻讜讟专 讘驻讛"注 讜讝讛讜 讻讜讜谞转 讛转讜住驻转 讻讗谉 讜驻专讬讱 讗诇诪讗 讚诪讘专讱 讘驻讛"讗 讜讻讜' 讜讗驻讬诇讜 专"讬 诇讗 驻诇讬讙 讗诇讗 诪砖讜诐 讚爪谞讜谉 讗讬谞讜 诪砖讘注转 讛诪讬谞讬谉 讜讝讬转 讛讜讗 诪砖讘注转 讛诪讬谞讬谉 讗讘诇 讗诐 砖谞讬讛诐 诪砖讘注转 讛诪讬谞讬谉 讗讜 砖谞讬讛诐 讗讬谞谉 诪砖讘注转 讛诪讬谞讬谉 诪讜讚讛 专"讬 讜拽"讜 拽诇讬讜转 砖讛讜讗 诪砖讘注转 讛诪讬谞讬谉 砖驻讜讟专 转驻讜讞讬诐 讜讗祝 砖讗讬谉 谞"诪 讘讻诇 讝讛 诇讚讬谞讗 砖讛专讬 讘讬谉 诇诪"讚 诪讞诇讜拽转 讘讘专讻讜转讬讛谉 砖讜讜转 讜讘讬谉 诇诪"讚 讗祝 讘砖讗讬谉 讘专讻讜转讬讛谉 砖讜讜转 诪"诪 谞讚讞讜 讚讘专讬 讛诪讬转讬讘讬 讜讗讬谉 讘驻讛"讗 驻讜讟专 讘驻讛"注 讘砖谞讬 诪讬谞讬谉 讜讘专讬讬转讗 诪讜拽诪讬谞谉 讘讞住讜专讬 诪讞住专讗 诇讻诇 诪专 讻讚讗讬转 诇讬' 讜讘讗砖专 讘讬讗专转讬 诪"诪 讻转讘讜 讛转讜住' 讚讘专讬诐 讛诇诇讜 砖诇讗 谞爪讟专讱 诇讚讞讜转 讚讘专讬 讘注讛"讙 讜诇讻讱 住讬讬诪讜 诇驻讬 讙专住转 诪讛专砖"讗 讘讚讘专讬讛诐 砖爪专讬讱 诇讛谞讛讬讙 讻讛"讙 讜讻讜' 讜讗诪谞诐 讘住讬讜诐 讚讘专讬讛诐 转驻讜讞讬诐 讜拽诇讬讜转 谞诇注"讚 砖爪"诇 转驻讜讞讬诐 讜爪谞讜谉 讚讘转驻讜讞讬诐 讜拽诇讬讜转 讙诐 讘注讛"讙 诪讜讚讛 讚砖讘注转 讛诪讬谞讬谉 拽讜讚诐 诇讘专讻讛 驻专讟讬转 讜讘注讛"讙 诪讬讬专讬 讛讬讻讬 讚砖谞讬讛谉 讗讬谞谉 诪砖讘注转 讛诪讬谞讬谉 讜注讬讬谉 诪讛专砖"诇:

